
॥ नमो तस्स भगवतो अरहतो सम्मासम्बुद्धस्स॥ 
संयुत्तनिकाये 
खन्धवग्गटीका 

१. खन्धसंयुत्त 
१. नकुलपितुवग्गो 


१. नकुलपितुसुत्तवण्णना 


१. भग्गा नाम जानपदिनो राजकुमारा । तेसं निवासो एकोपि जनपदो रुळहीवसेन “भग्गा”त्वेव वुच्चतीति कत्वा वृत्तं 
“एवंनामके जनपदे ति, एवं बहुवचनवसेन लद्धनामे "ति अत्थो। तस्मिं बनसण्डेति यो पन वनसण्डो पुब्बे मिगानं 
अभयत्थाय दिन्नो, तस्मिं बनसण्डे। यस्मा सो गहपति तस्मिं नगरे “नकुलपिता' “ति पृत्तस्स वसेन पञ्ञायित्थ, तस्मा वुत्तं 
“नकुलपिता 'ति नकुलस्स नाम दारकस्स पिताति अत्थो। भरियापिस्स “नकुलमाता"ति पञ्जायित्थ। 


जराजिण्णोति जरावसेन जिण्णो, न ब्याधिआदीनं वसेन जिण्णो। बयोबुड्रोति जिण्णत्ता एव वयोवुट्टिप्पत्तिया बुड्ढो, न 
सीलादिवुड्टिया । जातिया महन्तताय चिररत्तताय जातिमहल्लको। तियद्धगतोति पठमो मज्झिमो पच्छिमोति तयो अद्धे 
गतो। तत्थ पठमं दुतियञ्च अतिक्कन्तत्ता पच्छिमं उपगतत्ता वयोअनुप्पत्तो। आतुरकायोति दुक्खवेदनापविसताय 
अनस्सादकायो। गेलञ्ञं पन दुक्खगतिकन्ति “गिलानकायो ति वृत्तं । तथा हि सच्चविभङ्गे (विभ० १९० आदयो) 
दुक्खसच्चनिद्देसे दुक्खग्गहणेनेव गहितत्ता व्याधि न निद्दिट्टो। निच्चपग्घरणड्रेनाति सब्बदा असुचिपग्घरणभावेन। सो 
पनस्स आतुरभावेनाति आह - “आतुरंयेव नामा ति | विसेसेनाति अधिकभावेन। आतुरतीति आतुरो । सङ्गामप्पत्तो 
सन्तत्तकायो। जराय आतुरता जरातुरता। कुसलपक्खवड्नेन मनो भावेन्तीति मनोभावनीया। मनसा वा भावनीया 
सम्भावनीयाति मनोभावनीया। अनुसासतूति अनु अनु सासतूति अयमेत्थ अत्थोति आह - “पुनप्पुनं सासतू "ति । 
अपरापरं पवत्तितं हितवचनं । अनोतिण्णे वत्थृस्मि यो एवं करोति, तस्स अयं गुणो दोसोति वचनं । तन्तिवसेनाति 
तन्तिसन्निस्सयेन अयं अनुसासनी नाम | पबेणीति तन्तिया एव वेवचनं । 


अण्डं विय भूतोति अधिकोपमा कायस्स अण्डकोसतो अबलदुब्बलभावतो | तेनाह “अण्डं ही“तिआदि। 
बालोयेव तादिसत्तभावसमङ्गी मुहुत्तम्पि आरोग्यं पटिजानन्तो । 


बिप्पसन्नानीति पकतिमाकारं अतिक्कमित्वा विसेसेन पसन्नानि। तेनाह -- “सुउ पसन्नानी”ति। 
पसन्नचित्तसमुड्टितरूपसम्पदाहि ताहि तस्स मुखवण्णस्स पारिसुद्धीति आह -- “परिसुद्धोति निद्दोसो ति। तेनेवाह 
““निरुपक्किलेसताया”तिआदि। एतेनेवस्सिन्द्रियविप्पसन्नताकारणम्पि संवण्णितन्ति दढुब्बं । एस मुखवण्णो । 
नयग्गाहपञ्ञा किरेसाति इदं अनावज्जनवसेनेव वुत्तभावं सन्धायाह । 

यं नेव पृत्तस्सातिआदि “ओवदतु नो, भन्ते, भगवा यथा मयं परलोकेपि अञ्जमञ्ञं समागच्छेय्यामा"ति वुत्तवचनं 
सन्धाय वुत्तमेव। मधुरधम्मदेसनायेव सत्थु सम्मुखा पटिलद्धा, तस्स अत्तनो पेमगारवगहितत्ता “अमताभिसेको ति 
वेदितब्बो । 


इदं पदद्वयं । आरकत्ता किलेसेहि मग्गेन समुच्छिन्नत्ता। अनयेति अवड्डियं, अनत्थेति अत्थो। अनये वा अनुपाये। न 
इरियनतो अवत्तनतो। अयेति वड्डियं अत्थे उपाये च। अरणीयतोति पयिरुपासितब्बतो । निरुत्तिनयेन पदसिद्धि वेदितब्बा 
पुरिमेसु अत्थविकप्पेसु, पच्छिमे पन सद्दसत्थवसेनपि | यदिपि अरियसद्दो “ये हि वो अरिया 
परिसुद्भकायकम्मन्ता"तिआदीसु (म० नि० १.३५) विसुद्रासयपयोगेसु पुथुज्जनेसुपि वट्टति, इध पन अरियमग्गाधिगमेन 
सब्बलोकुत्तरभावेन च अरियभावो अधिप्पेतोति दस्सेन्तो आह - “बुद्धा चा तिआदि | तत्थ पच्चेकबुद्धा 
तथागतसावका च सप्पुरिसाति इदं  अरिया सप्पुरिसा ति इध वुत्तपदानं अत्थं असङ्करतो दस्सेतुं वृत्तं । यस्मा पन 
निप्परियायतो अरियसप्पुरिसभावा अभिन्नसभावा, तस्मा “सब्बेव वा तिआदि वृत्तं । 


एत्तावता हि बुद्धसावको वुत्तो, तस्स हि एकन्तेन कल्याणमित्तो इच्छितब्बो परतो घोसमन्तरेन पठममग्गस्स 
अनुप्पज्जनतो। विसेसतो चस्स भगवाव “कल्याणमित्तो"ति अधिप्पेतो। वृत्तञ्हेतं “ममञ्हि, आनन्द, कल्याणमित्तं 
आगम्म जातिधम्मा सत्ता जातिया परिमुच्चन्तीतिआदि (सं० नि० १.१२९; ५.२) । सो एव च अवेच्चपसादाधिगमेन 
दळहभत्ति नाम। वृत्तम्पि चेतं “यं मया सावकानं सिक्खापदं पञ्जत्तं, तं मम सावका जीवितहेतुपि नातिक्कमन्ती”ति 
(उदा० ४५; चूळव० ३८५) | कतञ्ञुतादीहि पच्चेकबुद्धबुद्धाति एत्थ कतं जानातीति कतञ्जू । कतं विदितं पाकटं 
करोतीति कतवेदी। पच्चेकबुद्धा हि अनेकेसुपि कप्पसतसहस्सेसु कतं उपकारं जानन्ति, कतञ्च पाकटं करोन्ति 
सतिजननआमिसपटिग्गहणादिना । तथा संसारदुक्खदुक्खितस्स सक्कच्चं करोन्ति किच्चं, यं अत्तना कातुं सक्का। 
सम्मासम्बुद्धो पन कप्पानं असङ्ख्येय्यसहस्सेसुपि कतं उपकारं मग्गफलानं उपनिस्सयञ्च जानन्ति, पाकटञ्च करोन्ति । 
सीहो विय च एवं सब्बत्थ सक्कच्चमेव धम्मदेसनं करोन्तेन बुद्भकिच्चं करोन्ति। याय पटिपत्तिया अरिया दिट्ठा नाम होन्ति, 
तस्सा अप्पटिपज्जनं, तत्थ च आदराभावो अरियानं अदस्सनसीलता, न च दस्सने साधुकारिताति वेदितब्बा । 
चक्खुना अदस्सावीति एत्थ चक्खु नाम न मंसचकखु एव, अथ खो दिब्बचवखुपीति आह “दिब्बचक्खुना वा”ति। 
अरियभावोति येहि योगतो “अरिया'"'ति बुच्चन्ति, ते मग्गफलधम्मा दडुब्बा | 


तत्राति जाणदस्सनस्सेव दस्सनभावे। वत्थूति अधिप्पेतत्थञापनकारणं । एवं वुत्तेपीति एवं अञ्ञापदेसेन 
अत्तुपनायिकं कत्वा वृत्तेपि । धम्मन्ति लोकुत्तरधम्मं, चतुसच्चधम्मं वा । अरियकरधम्मा अनिच्चानुपस्सनादयो, 
विपस्सियमाना वा अनिच्चादयो, चत्तारि वा अरियसच्चानि । 


अविनीतोति न विनीतो अधिसीलसिक्खादीनं वसेन न सिक्खितो । येसं संवरविनयादीनं अभावेन अयं 
““अविनीतो”ति वुच्चति, ते ताव दस्सेतुं “दुविधो विनयो नामा”तिआदिमाह । तत्थ सीलसंबरोति पातिमोकखसंवरो 
वेदितब्बो, सो च अत्थतो कायिकवाचसिको अवीतिक्कमो । सतिसंवरोति इन्द्रियारकखा, सा च तथापवत्ता सतियेव। 
आाणसंवरोति “सोतानं संवरं बूमी ति (सु० नि० १०४१) वत्वा “पञ्ञायेते पिधीयरे"ति (सु? नि० १०४१) वचनतो 
सोतसङ्कातानं तण्हादिट्टिदुच्चरितअविज्जाअवसिइटकिलेसानं संवरो पिदहनं समुच्छेदजाणन्ति वेदितब्बं | खन्तिसंवरोति 
अधिवासना, सा च तथापवत्ता खन्धा, अदोसो वा, “पञ्जा”ति केचि वदन्ति। बीरियसंवरो कामवितक्कादीनं 
विनोदनवसेन पवत्तं वीरियमेव। तेन तेन अङ्गेन तस्स तस्स अङ्गस्स पहानं तदङ्गप्पहानं। विकखम्भनवसेन पहानं 

विक्खम्भनप्पहानं | सेसपदत्तयेपि एसेव नयो। 


इमिना पातिमोक्खसंवरेनातिआदि सीलसंवरादीनं विवरणं । तत्थ समुपेतोति इति-सद्दो आदिअत्थो । तेन 
“उपगतो "तिआदिना विभङ्गे (विभ० ५११) आगतं संवरविभङ्गं दस्सेति। कायदुच्चरितादीनन्ति दुस्सील्यसङ्कातानं 
कायवचीदुच्चरितादीनं मुटुसच्चसङ्घातस्स पमादस्स, अभिज्झावीनं वा अक्खन्तिअञ्ञाणकोसज्जानञ्च। संवरणतोति 
पिदहनतो, विनयनतोति कायवाचाचित्तानं विरूपपवत्तिया विनयनतो, कायदुच्चरितादीनं वा अपनयनतो, कायादीनं वा 
जिम्हपवत्ति विच्छिन्दित्वा उजुकनयनतोति अत्थो । पच्चयसमवाये उप्पज्जनारहानं कायदुच्चरितादीनं तथा तथा 
अनुप्पादनमेव संवरणं विनयनञ्च वेदितब्बं । 


यं पहानन्ति सम्बन्धो। “नामरूपपरिच्छेदादीसु विपस्सनाञाणेसू ति कस्मा वुत्तं? ननु 
नामरूपपरिच्छेदपच्चयपरिग्गहकङ्घावितरणानि न विपस्सनाजाणानि सम्मसनाकारेन अप्पवत्तनतो? सच्चमेतं, 
विपस्सनाजाणस्स पन अधिट्ठानभावतो एवं वुत्तं । नामरूपमत्तमिदं, “नत्थि एत्थ अत्ता वा अत्तनियं वाति एवं पवत्तञाणं 
नामरूपववत्थानं | सति विज्जमाने खन्धपञ्चकसङ्काते काये, सयं वा सती तस्मिं काये दिट्ठि सक्कायदिट्रि, सा च “रूपं 
अत्ततो समनुपस्सती”ति एवं पवत्ता अत्तदिट्टि। तस्स नामरूपस्स कम्माविज्जादिपच्चयपरिग्गण्हनजाणं पच्चयपरिग्गहो । 
““नत्थि हेतु, नत्थि पच्चयो सत्तानं संकिलेसाया'तिआदिनयप्पवत्ता अहेतुदिद्ठि । 
“इस्सरपुरिसपजापतिपकतिअणुकालादीहि लोको पवत्तति निवत्तति चा”ति तथा तथा पवत्ता दिड्टि विसमहेतुदिड्टि। 
तस्सेवाति पच्चयपरिग्गहस्सेव। कङ्कावितरणेनाति यथा एतरहि नामरूपस्स कम्मादिपच्चयतो उप्पत्ति, एवं अतीते 
अनागतेपीति तीसु कालेसु विचिकिच्छापनयनजाणेन | कथंकथीभावस्साति “अहोसि नु खो अहं 
अतीतमद्धान" न्तिआदिनयपवत्ताय (म० नि० १.१८; सं० नि० २.२०) संसयप्पवत्तिया । कलापसम्मसनेनाति “यं किञ्चि 
रूपं अतीतानागतपच्चुप्पन्न ` न्तिआदिना (सं० नि० ३.४८-४९) खन्धपञ्चकं एकादससु ओकासेसु पक्खिपित्वा 
सम्मसनवसेन पवत्तेन विपस्सनाजाणेन। अहं ममाति गाहस्साति “अत्ता अत्तनिय"न्ति गहणस्स। 
मग्गामग्गववत्थानेनाति मग्गामग्गजाणविसुद्धिया। अमग्गे मग्गसञ्ञायाति अमग्गे ओभासादिके “मग्गो”ति 
उप्पन्नसञ्ञाय। यस्मा सम्मदेव सङ्घारानं उदयं पस्सन्तो “एवमेते सङ्घारा अनुरूपकारणतो उप्पज्जन्ति, न पन 
उच्छिज्जन्ती ति गण्हाति, तस्मा वृत्तं “उदयदस्सनेन उच्छेददिद्विया ति | यस्मा पन सङ्घारानं वयं “यदिपिमे सङ्कारा 
अविच्छिन्ना वत्तन्ति, उप्पन्नुप्पन्ना पन अप्पटिसन्धिका निरुज्झन्तेवा”ति पस्सतो कुतो सस्सतग्गाहो। तस्मा वुत्तं 
“वयदस्सनेन सस्सतदिद्विया ति । भयदस्सनेनाति भयतूपट्ठानञाणेन। सभयेति सब्बभयानं आकरभावतो 
सकलदुक्खवूपसमसङ्घातस्स परमस्सासस्स पटिपक्खभावतो च सभये खन्धपञ्चके । अभयसञ्ञायाति अभयं 
खेम "न्ति उप्पन्नसञ्ञजाय। अस्सादसञ्ञा नाम पञ्चुपादानकखन्धेसु अस्सादनवसेन पवत्तसञ्जा, यो 
““आलयाभिनिवेसो तिपि वुच्चति । अभिरतिसञ्ञा तत्थेव अभिरमणवसेन पवत्तसञ्ञा, या “नन्दी तिपि वुच्चति । 
अमुच्चितुकामता आदानं। अनुपेक्खा सङ्घारेहि अनिब्बिन्दनं, सालयताति अत्थो। धम्मद्वितियं पटिच्चसमुप्पादे । 
पटिलोमभावो सस्सतुच्छेदग्गाहो, पच्चयाकारपटिच्छादकमोहो वा | निब्बाने च पटिलोमभावो सङ्घारेसु नति, 
निब्बानपटिच्छादकमोहो वा। सङ्घारनिमित्तग्गाहोति यादिसस्स किलेसस्स अप्पहीनता विपस्सना सङ्घारनिमित्तं न 
मुञ्चति, सो किलेसो, यो “संयोगाभिनिवेसो "तिपि वुच्चति, सङ्कारनिमित्तग्गाहस्स, अतिक्कमनमेव वा पहानं । 


पवत्ति एव पवत्तिभावो, परियुद्ठानन्ति अत्थो । नीवरणादिधम्मानन्ति आदि-सद्देन नीवरणपविखिया किलेसा 
वितक्कविचारादयो च गस्हन्ति। चतुन्नं अरियमग्गानं भावितत्ता अच्चन्तं अप्पवत्तिभावेन यं पहानन्ति सम्बन्धो । केन पन 

पहानन्ति? “अरियमग्गेहेवा ति विञ्ञायमानोयमत्थो तेसं भावितत्ता अप्पवत्तिवचनतो । “समुदयपक्खिकस्सा ति 
एत्थ चत्तारोपि मग्गा चतुसच्चाभिसमयाति कत्वा तेहि पहातब्बेन तेन तेन समुदयसङ्घातेन लोभेन सह पहातब्बत्ता 
समृदयसभावत्ता च। सच्चविभङ्गे च सब्बकिलेसानं समुदयभावस्स वृत्तत्ता “समुदयपक्खिका"ति दिड्िआदयो वुच्चन्ति। 
पटिपस्सद्धत्तं वूपसन्तता । 


सड्डतनिस्सटता सङ्घारसभावाभावो । पहीनसब्बसङ्घतन्ति विरहितसब्बसङ्कतं, विसङ्खारन्ति अत्थो। पहानञ्च तं 
विनयो चाति पहानविनयो पुरिमेन अत्थेन। दुतियेन पन पहीयतीति पहानं, तस्स विनयोति योजेतब्बो । 


भिन्नसंवरत्ताति नट्टसंवरत्ता, संवराभावतोति अत्थो। तेन असमादिन्नसंवरोपि सङ्गहितोव होति। समादानेन हि 
सम्पादेतब्बो संवरो, तदभावे न होतीति। अरियेति अरियो। पच्चत्तवचनज्हेतं। एसेसेति एसो एसो, अत्थतो अनञ्जोति 
अत्थो। तज्जातेति अत्थतो तंसभावो, सप्पुरिसो अरियसभावो, अरियो च सप्पुरिसभावोति अत्थो। 


सो अहन्ति अत्तना परिकप्पितं अत्तानं दिट्टिगतिको वदति। “अहंबुद्धिनिबन्धनो अत्ता”ति हि अत्तवादिनो लद्धि। 
अद्वयन्ति द्रयतारहितं । अभिन्नं वण्णमेव “अच्ची*ति गहेत्वा “अच्चीति वण्णो एवा"'ति तेसं एकत्तं पस्सन्तो विय 
यथापरिकण्पितं अत्तानं “रूपः न्ति, यथादिटुं वा रूपं, “अत्ता”ति गहेत्वा तेसं एकत्तं पस्सन्तो दट्ठब्बो एत्थ च “रूपं 
अत्ता”ति इमिस्सा पवत्तिया अभावेपि रूपे अत्तग्गहणं पवत्तमानं अच्चियं बण्णग्गहणं विय “अद्वयदस्सन' न्ति वृत्तं । 
उपमायो च अनञ्जत्तादिगहणनिदस्सनवसेनेव वुत्ता, न वण्णादीनं विय अत्तनो विज्जमानदस्सनत्थं। न हि अत्तनि 
सामिभावेन रूपञ्च सकिञ्चनभावेन समनुपस्सति । अत्तनि वा रूपन्ति अत्तानं रूपस्स सभावतो आधारणभावेन। 
रूपस्मिं वा अत्तानन्ति रूपस्स अत्तनो आधारणभावेन दिट्टिपस्सनाय पस्सति । परियुहुट्रायीति परियुट्ठानप्पत्ताहि 
दिड्टितण्हाहि “रूपं अत्ता, रूपवा अत्ताँतिआदिना खन्धपञ्चकं मिच्छा गहेत्वा तिट्ठनतो | तेनाह 
“परियुट्वानाकारेना तिआदि। एसेव नयोति यो “इधेकच्चो रूपं अत्ततो समनुपस्सती"तिआदिना रूपक्खन्धे वुत्तो 
संवण्णनानयो, वेदनाक्खन्धादीसुपि एसो एव नयो वेदितब्बो । 


सुद्धरूपमेवाति अरूपेन अमिस्सितं केवलं रूपमेव। अरूपन्ति सुद्ध अरूपं रूपस्स अग्गहितत्ता। चतूसु खन्धेसु 
तिण्णं तिण्णं वसेनाति चतूसु खन्धेसु तिण्णं तिण्णं गहणवसेन रूपारूपमिस्सको अत्ता कथितो तस्मिं तस्मिं गहणे 
वेदनादिविनिमुत्तअरूपधम्मे कसिणरूपेन सद्भि सब्बरूपधम्मे च एकज्झं गहणसिद्धितो । पञ्चसु ठानेसु उच्छेददिट्टि 
कथिता, ते ते एव धम्मे “अत्ता ति गहणतो तेसञ्च उच्छेदभावतो। अवसेसेसु पन पन्नरससु ठानेसु रूपं “अत्ता “ति 
गहेत्वापि दिड्टिगतिको तत्थ निच्चसञ्ञं न विस्सज्जेति कसिणरूपेन तं मिस्सेत्वा तस्स च उप्पादादीनं अदस्सनतो, 
तस्मास्स तत्थपि होतियेव सस्सतदिड्रि एकच्चसस्सतगाहवसेनपि । मग्गावरणा विपरीतदस्सनतो । न सग्गावरणा 
अकम्मपथप्पत्तताय। अकिरियाहेतुकनत्थिकदिद्रियो एव हि कम्मपथदिट्टियो । 


कायोति रूपकायो। सो आतुरोयेब असवसभावतो । रागदोसमोहानुगतन्ति अप्पहीनरागदोसमोहसन्ताने पवत्तं । 
इधाति इमस्मिं सृत्ते। दस्सितं आतुरभावेन। निक्किलेसतायाति सयं पहीनकिलेससन्तानगतताय। सेखा नेव 
आतुरचित्ता पहीनकिलेसे उपादाय, अप्पहीने पन उपादाय आतुरचित्ता। अनातुरचित्ततंयेव भजन्ति 
बट्टानुसारिमहाजनस्स विय तेसं चित्तस्स किलेसवसेन आतुरत्ताभावतो | 


नकुलपितुसुत्तवण्णना निट्टिता । 

२. देवदहसुत्तवण्णना 


२. देवा वुच्चन्ति राजानो “दिब्बन्ति कामगुणेहि कोळन्ति लळन्ति, अत्तनो वा पुज्ञानुभावेन जोतन्ती”ति कत्वा । 
तेसं दहोति देवदहो सयंजातो वा सो होति, तस्मापि “देवदहो*ति वृत्तो। तस्स अविदूरे निगमो “देवदह, नत्वेव सङ्घ 
गतो यथा “वरणानगरं, गोधागामो”ति। पच्छाभूमियं अपरदिसायं निविट्ुजनपदो पच्छाभूमं, तं गन्तुकामा 
पच्छाभूमगमिका। ते सभारेति ते भिक्खू थेरस्स वसेन सभारे कातुकामताय। यदि थेरो तेसं भारो, थेरस्सपि ते भारा 
एवाति “ते सभारे कातुकामताया ति वुत्तं । एवञ्हि थेरो ते ओवदितब्बे अनुसासितब्बे मञ्ञतीति । इदानि तमत्थं 
विवरन्तो “यो ही”तिआदिमाह। अयं निब्भारो नाम कञ्चि पुग्गलं अत्तनो भारं कत्वा अवत्तनतो। 


चतुब्बिधेनाति धातुकोसल्लं आयतनकोसल्लं पटिच्चसमुप्पादकोसल्लं ठानाड्ठानकोसल्लन्ति एवं चतुब्बिधेन । 


ते महल्लकाबाधिकातिदहरपुग्गले गण्हित्वाव गच्छति । ते हि दिवसद्वयेन वृपसन्तपरिस्समा एव। 
हत्थिवानरतित्तिरपटिबद्धं वत्थृं कथेत्वा। “"एळकाळगुम्बेति काळतिणगच्छमण्डपेतिपि वदन्ति। 


विविधं नानाभूतं रज्जं विरज्जं, विरज्जमेव बेरज्जं, तत्थ गतं, परदेसगतन्ति अत्थो। तेनाह “एकस्सातिआदि । 
चित्तसुदत्तादयोति चित्तगहपतिअनाथपिण्डिकादयो । बीमंसकाति धम्मविचारका। किन्ति कोदिसं । दस्सनन्ति सिद्धन्तं । 
आचिक्खति कोदिसन्ति अधिप्पायो। धम्मस्साति भगवता वुत्तधम्मस्स। अनुधम्मन्ति अनुकूलं अविरुज्झनधम्मं । सो पन 
वेनेय्यज्झासयानुरूपदेसनावित्थारोति आह - “'वुत्तब्याकरणस्स अनुब्याकरण न्ति। धारेति अत्तनो फलन्ति धम्मो, 
कारणन्ति आह - “सहधम्मिकोति सकारणो ति | इमिनापि पाठन्तरेन वादो एव दीपितो, न तेन पकासिता किरिया। 


तण्हावसेनेव छन्नम्पि पदानं अत्थो वेदितब्बो। यस्मा रागादयो तण्हाय एव अवत्थाविसेसाति । तेनाह “तण्हा 
ही तिआदि । निहनन्ति कायं चित्तञ्चाति विघातो, दुक्खन्ति आह -- “अविघातोति निदुक्खो ति। उपायासेति 
उपतापेतीति उपायासो, उपतापो । तप्पटिपक्खो पन अनुपायासो निरूपतापो दटुब्बो । सब्बत्थाति सब्बवारेसु । 


देवदहसुत्तबण्णना निट्टिता । 
३. हालिद्दिकानिसुत्तवण्णना 


३. “अवन्तिदक्खिणापथे''ति अज्जेसु सुत्तपदेसु आगतत्ता आह “अवन्तिदक्खिणापथसड्डाते ति। मज्झिमदेसतो 
हि दक्खिणदिसाय अवन्तिरटुं | पवत्तयित्थ एत्थ लद्भीति पवत्तं, पवत्तितब्बद्ठानन्ति आह “लद्धिपवत्तद्वाने”ति। 
रुप्पनसभावो धम्मोति कत्वा रूपधातूति रूपक्खन्धो वुत्तो । रूपधातुम्हि आरम्मणपच्चयभूतेन रागेन सहजातेनपि 
असहजातेनपि उपनिस्सयभूतेन अप्पहीनभावेनेव विनिबद्धं पटिबद्धं कम्मविञ्ञाणं। ओकसारीति वुच्चति - “तस्मिं 
रूपधातुसञ्जिते ओके सरति पवत्तती ति कत्वा। अवति एत्थ गच्छति पवत्ततीति ओक, पवत्तिट्ठानं। तेनाह -- “गेहसारी 
आलयसारी”ति। 


उगच्छति वा एत्थ वेदनादीहि सद्भि समवेतीति ओको, चवखुरूपादि | पच्चयोति आरम्मणादिवसेन पच्चयो । 
पच्चयो होतीति अनन्तरसमनन्तरादिना चेव कम्मूपनिस्सयआरम्मणादिना च | “विज्ञाणधातु खो, गहपती"ति एवं वुत्ते 
“कम्मविज्ञाणविपाकविज्ञाणेसु कतर नु खो"ति सम्मोहो भवेय्य। तस्स सम्मोहस्स विघातत्थं अपगमनत्थं । 

असम्भिन्नावाति असंकिण्णाव देसना कता । आरम्मणवसेन चतस्सो अभिसङ्कारविञ्ञाणट्टितियो वुत्ता - 
“रूपुपयं वा, भिक्खवे, विञ्ञाणं तिट्टुमानं तिठ्ठेय्य, रूपारम्मण''न्तिआदिना (सं० नि० ३.५३) । ता विञ्ञाणट्टितियो 
दस्सेतुम्पि। 


दळ्हं अभिनिवेसवसेन आरम्मणं उपेन्तीति उपया, तण्हादिट्टियो। अधिट्ठानभूताति पतिड्ठानभूता। 
अभिनिवेसभूताति तं तं आरम्मणं अभिनिविस्स अज्झोसाय पवत्तिया कारणभूता । अनुसयभूताति 
रागानुसयदिट्ठानुसयभूता । उपरिमकोटियाति पहानस्स उपरिमकोटिया । बुद्धानञ्ञेव हि ते सवासना पहीना । पुब्बे 
अग्गहितं विज्ञाणं अग्गहितमेवाति कत्वा कस्मा इध देसना कताति चोदेति -- “इध विञ्ञाणं कस्मा गहित न्ति । पुब्बे 
“विञ्ञाणधातुरागविनिबन्धञ्च विञ्ञाण" न्ति बुच्चमाने यथा यथा सम्मोहो सिया पच्चयपच्चयुप्पन्नविभागस्स दुक्करत्ता, 
इध पन सम्मोहस्स ओकासोव नत्थि अविसेसेन पञ्चसु खन्धेसु किलेसप्पहानवसेनाति। तेनाह 
"किलेसप्पहानदस्सनत्थ''न्तिआदि। कम्मविञ्जाणन ओकं असरन्तेना”ति इत्थम्भूतलवखणे करणवचनं । 
असरन्तेनाति अनुपगच्छन्तेन। 


पच्चयट्टेनाति आरम्मणादिपच्चयभावेन । निमित्तं उप्पत्तिकं । आरम्मण...पे०... निकेतन्ति आरम्मणकरणसङ्घातेन 
निवासट्टानभूतेन रूपमेव निकेतन्ति रूपनिमित्तनिकेतं । 


छन्दरागस्स बलवदुब्बलतायाति अज्झत्तखन्धपञ्चके छन्दरागस्स बलवभावेन तं “ओको ति, बहिद्धा छसु 
आरम्मणेसु तस्स दुब्बलताय तानि “निकेत” न्ति वुत्तानि। इदानि यथावुत्तमत्थं पाकटं कत्वा दस्सेतुं “समानेपि 
ही तिआदि वुत्तं। ओकोति वुच्चति गेहमेव रत्तिड्ठानभावतो। निकेतन्ति वुच्चति उय्यानादि दिवाट्ठानभावतो। ततो 
दुब्बलतरो होति छन्दरागो। 


गेहस्सितसुखेनाति गेहनिस्सितेन चित्तस्स सुखेन सुखितो सुखप्पत्तो होति। किच्चकरणीयेसूति खुद्दकेसु चेव 
महन्तेसु च कत्तब्बत्थेसु । सयन्ति अत्तना। अन्तोति चित्तञ्झासये। 


एवंरूपोति ईदिसरूपो। वण्णसद्दो विय रूपसद्दो रूपायतनस्स विय सण्ठानस्सपि वाचकोति अधिप्पायेन “दीघरस्स 
काळोदातादीसु रूपेसू''ति वृत्तं । सुखादीसूति सोमनस्सादीसु। तत्थ हि “अभिण्हं सोमनस्सितो भवेय्यः'न्ति पत्थना 
सिया। एवंसञ्ञो नामाति विसयवसेन सञ्ञजाविसेसपत्थनमाह। एवंविञ्ञाणोति पन इध विसयमुखेन 
विञ्जाणविसेसपत्थनं वदति -- “एबंनिपुणरूपदस्सनसमत्थं, एवंपञ्चपसादपटिमण्डितनिस्सयञ्च मे विञ्ञाणं 
भवेय्या”ति। 


बट्ट पुरतो अकुरूमानोति लोके चित्तं अपत्थेन्तो। असिलिटं पुब्बेनापरं असम्बद्धं । वदन्ति एतेनाति वादो, दोसोति 
आह - “तुय्हं दोसो”तिआदि। इधेव इमस्मियेव समागमे । निब्बेठेहि दोसतो अत्तानं मोचेहि। 


हालिद्दिकानिसुत्तवण्णना निट्टिता। 
४. दुतियहालिहिकानिसुत्तवण्णना 


४. चूळछक्कपञ्हेति मूलपण्णासे चूळतण्हासङ्कयसुत्ते (म° नि० १.३९० आदयो) | महासक्कपञ्हेपीति 

महातण्हासङ्कयसृत्तेपि (म० नि० १.३९६ आदयो)। एतन्ति “ये ते समणब्राह्मणा'तिआदिसृत्तपदं । तण्हा सम्मदेव 
खीयति एत्थाति तण्हासङ्कयो, असङ्घता धातूति आह “तण्हासङ्कये निब्बाने ति। अन्तं अतिक्कन्तनिट्ठाति 
अन्तरहितनिट्ठा। तेनाह “सततनिट्ठा ति । सेसपदेसूति ` अच्चन्तयोगक्खेमिनो"तिआदीसु। 


दुतियहालिद्दिकानिसुत्तवण्णना निट्टिता । 
५. समाधिसृत्तवण्णना 


५. समाधीति अप्पनासमाधि, उपचारसमाधि वा। कम्मट्टानन्ति समाधिपादकं विपस्सनाकम्मद्ठानं । “फाति 
गमिस्सती”ति पाठो। पत्थेतीति “अहो वत मे ईदिसं रूपं भवेय्या'ति। अभिवदतीति तण्हादिट्टिवसेन अभिनिवेसं वदति। 
तेनाह “ताय अभिनन्दनाया”तिआदि। “अहो पियं इट्ठ "न्ति वचीभेदे असतिपि तथा लोभुप्पादे सति अभिवदतियेव 
नाम। तेनाह “वाचं अभिन्दन्तो”ति। “मम इद न्ति अत्तनो परिणामेत्वा अनञ्ञगोचर विय कत्वा गण्हन्तो अज्झोसाय 
तिट्टुति नामाति दस्सेन्तो आह “गिलित्वाति परिनिट्टपेत्वा गण्हाती”ति। “अभिनन्दती "तिआदयो पुब्बभागवसेन वुत्ता, 
“उप्पज्जति नन्दीति द्वारप्पत्तवसेन। पठमेहि पदेहि अनुसयो, पच्छिमेन परियुट्ठानन्ति केचि “गहणट्टेन उपादान”न्ति 
कत्वा। नाभिनन्दति नाभिवदतीति एत्थ हेट्टा वुत्तविपरियायेन अत्थो वेदितब्बो। न “इट्ठु कन्त न्ति वदतीति “इटु”न्ति 
न बदति, “कन्त”न्ति न वदति नाभिवदतियेव तण्हाय अनुपादियत्ता। 


समाधिसुत्तवण्णना निट्टिता । 
६. पटिसल्लाणसुत्तवण्णना 
६. जत्वा आहाति “सति कायविवेके चित्तविवेको, तस्मिं सति उपधिविवेको च इमेसं लद्धुं बट्टती”ति जत्वा आह । 
पटिसल्लाणसुत्तवण्णना निठ्टिता । 
७. उपादापरितस्सनासुत्तवण्णना 


७. गहणेन उप्पन्नं परितस्सनन्ति खन्धपञ्चके “अहं ममा ति गहणेन उप्पन्नं तण्हापरितस्सनं दिठ्ठिपरितस्सनञ्च । 
अपरितस्सनन्ति परितस्सनाभावं, परितस्सनपटिपक्खं वा। अहु वत मेतं बलयोब्बनादि | कम्मविज्ञाणन्ति 
विपरिणामारम्मणं तण्हादिद्टिसहगतं विञ्ञाणं तदनुवत्ति च। अनुपरिवत्ति नाम तं आरम्मणं कत्वा पवत्ति। तेनाह 
“विपरिणामारम्मणचित्ततो ति । अकुसलधम्मसमुप्पादाति तण्हाय अञ्ञाकुसलधम्मसमुप्पादा । परियादियित्वाति 
खेपेत्वा, तस्स पवत्तितुं ओकासं अदत्वा। सउत्तासोति तण्हादिट्टिवसेन सउत्तासो। गण्हित्वाति तण्हादिट्टिग्गाहेहि गहेत्वा 
तेसञ्चेव वसेन परितस्सको। रूपभेदानुपरिवत्ति चित्तं न होति। वड्टतीति सब्बाकारेन वत्तुंयुत्तन्ति अत्थो। 


उपादापरितस्सनासुत्तवण्णना निट्टिता । 
८. दुतियउपादापरितस्सनासुत्तवण्णना 


८. तण्हामानदिद्विवसेन देसना कता “एतं मम, एसोहमस्मि, एसो मे अत्ता ति देसनाय आगतत्ता । चतूसु 

सुत्तेसृति पञ्चमादीसु चतूसु सुत्तेसु। चतुत्थे पन विवट्टमेव कथितं । 
दुतियउपादापरितस्सनासुत्तवण्णना निड्टिता । 
९. कालत्तयअनिच्चसुत्तवण्णना 


९. यदि अतीतानागतं एतरहि नत्थिभावतो अनिच्चं, पच्चुप्पन्नम्पि तदा नत्थीति को पन वादो तस्स अनिच्चताय, 
पच्चुप्पन्नम्हि कथाव का उदयब्बयपरिच्छिन्नत्ता तस्स | वृत्तज्हेतं “निब्बत्ता ये च तिइन्ति, आरग्गे सासपूपमा”ति 
(महानि० १०)। 


कालत्तयअनिच्चसुत्तवण्णना निड्टिता। 
१०-११. कालत्तयदुक्खसुत्तादिवण्णना 


१०-११. तथारूपेनेवाति यथारूपेनेव पुग्गलज्झासयेन नवमं सुत्तं कथितं, तथारूपेनेवाति। ते किर भिक्खू 
अतीतानागतं “दुक्ख''न्ति सल्लकखेत्वा, तथा ““अनत्ता”ति सल्लकखेत्वा पच्चुप्पन्ने किलमिंसु। “अथ नेस''न्तिआदि 
सब्बं हेट्ठा वुत्तनयेन वत्तब्बं । 


कालत्तयदुक्खसुत्तादिवण्णना निट्टिता। 
नकुलपितुवग्गवण्णना निट्टिता। 
२. अनिच्चवग्गो 
९-१०. अनिच्चादिसुत्तवण्णना 
९२-२९. पुच्छावसिकं आनन्दत्थेरस्स पुच्छावसेन देसितत्ता। 
अनिच्चादिसुत्तवण्णना निट्टिता। 
अनिच्चवग्गवण्णना निट्टिता। 
३. भारवग्गो 
१. भारसुत्तवण्णना 


२२. उपादानानं आरम्मणभूता खन्धा उपादानक्खन्धा। परिहारभारियट्रेनाति परिहारस्स भारियभावेन 
गरुतरभावेन। वुत्तमेव अत्थं पाकटं कातुं “एतेसञ्ही”तिआदिमाह । तत्थ यस्मा एतानि ठानगमनादीनि रूपारूपधम्मानं 
पङ्गलजच्चन्धानं विय अञ्ञमञ्ञूपस्सयवसेन इज्झन्ति, न पच्चेकं, तस्मा “एतेस"'न्ति अविसेसवचनं कतं । पुग्गलन्ति 
खन्धसन्तानं वदति। खन्धसन्तानो हि अविच्छेदेन पवत्तमानो याव परिनिब्बाना खन्धभारं वहन्तो विय लोके खायति 

तब्बिनिमृत्तस्स सत्तस्स अभावतो। तेनाह “पुग्गलोतिआदि। भारहारोति जातोति भारहारो नाम जातो। 


पुनब्भवकरणं पुनब्भवो, तं फलं अरहति, तत्थ नियुत्ताति वा पोनोभविका। तब्भावसहगतं यथा “सनिदस्सना 
धम्मा”ति, न संसटुसहगतं, नापि आरम्मणसहगतं । “तत्र तत्रा”ति यं यं उप्पत्तिट्ठानं, रूपादिआरम्मणं वा पत्वा 
तत्रतत्राभिनन्दिनी । तेनाह “उपपत्तिट्ठाने वा तिआदि | पञ्चकामगुणिकोति पञ्चकामगुणारम्मणो । रूपारूपूपपत्तिभवे 
रागो रूपारूपभवरागो। झाननिकन्ति झानसङ्घाते कम्मभवे रागो। सस्सतादिट्टीति भवदिटि, तंसहगतो रागो। अयन्ति 
रागो भवतण्हा नाम। उच्छेददिट्रिंविभवदिडटि नाम, तंसहगतो छन्दरागो विभवतण्हा नाम। एस पुग्गलो खन्धभारं 
आदियति तण्हावसेन पटिसन्धिग्गहणतो । “असेसमेत्थ तण्हा विरज्जति पलुज्जति निरुज्झति पहीयती 'तिआदिना 
सब्बपदानि निब्बानवसेनेव वेदितब्बानीति आह “सब्बं निब्बानस्सेव वेवचन''न्ति। 


भारसुत्तवण्णना निड्टिता। 
२. परिञ्ञसुत्तवण्णना 


२३. परिजानितब्बेति पहानपरिञ्ञाय परिजानितब्बे। तथा परिजाननञ्च तत्थ छन्दरागप्पहानं, तेसं अतिक्कमोति 
आह “समतिक्कमितब्बेति अत्थो”ति। अच्चन्तपरिञ्ञन्ति निब्बानं वदति। तेनाह “समतिक्कमन्ति अत्थो ति। 


परिञ्ञसुत्तवण्णना निट्टिता। 
३. अभिजानसुत्तवण्णना 


२४. जातपरिञ्ञा कथिता  अभिविसिट्ठाय पञ्जाय जानन"'न्ति कत्वा। दुतियपदेनाति “परिजान''न्ति पदेन । 
ततियचतुत्थेहीति “विराजयं पजह न्ति पदेहि । 


अभिजानसुत्तवण्णना निट्टिता। 
४-९. छन्दरागसुत्तादिवण्णना 


२५-३०. धातुसंयृत्ते वुत्तनयेनेव वेदितब्बानि, केवलञ्हि एत्थ खन्धवसेन देसना आगता, तत्थ धातुवसेनाति 
अयमेव विसेसो । चत्तारि सच्चानि कथितानि अस्सादादीनवनिस्सरणवसेन देसनाय पवत्तत्ता। 


छन्दरागसुत्तादिवण्णना निट्टिता । 
१०. अघमूलसुत्तवण्णना 


३९. अघं वुच्चति पापं, अघनिमित्तताय अघं दुक्खं । इदञ्हि दुक्खं नाम विसेसतो पापहेतुकं कम्मफलसज्जितं। तथा 
वट्टदुक्खं अविज्जातण्हामूलकत्ता। अघस्स निमित्तताय अघं दुक्खं । वट्टानुसारी महाजनो हि दुक्खाभिभूतो तस्स पतिकारं 
मञ्जमानो तं तं करोतीति । 

अघमूलसुत्तवण्णना निडिता । 
११. पभङ्गुसुत्तवण्णना 
३२. पभिज्जनसभावन्ति खणे खणे पभङ्गसभावं। 
पभङ्गुसुत्तवण्णना निट्टिता। 
भारवग्गवण्णना निट्टिता। 
४. नतुम्हाकंवग्गो 
९. नतुम्हाकंसुत्तवण्णना 


३३. छन्दरागप्पहानेनाति तप्पटिबद्धस्स छन्दरागस्स पजहनेन। दब्बादि पाकतिकतिणं पाकटमेवाति अपाकटं 
दस्सेतुं तालनाळिकेरादि दस्सितं, तिणकट्टानं वा भेददस्सनत्थं । पियालो फारुसकं । 


नतुम्हाकंसुत्तवण्णना निट्टिता। 
३. अञ्ञतरभिक्खुसुत्तवण्णना 


३५. यदि रूपं अनुसेतीति रूपधम्मे आरब्भ यदि रागादयो अनुसयनवसेन पवत्तन्ति । तेन सङ्क गच्छतीति तेन 
रागादिना तंसमङ्गीपुग्गलो सङ्घातब्बतं ` रत्तो दुड्रोतिआदिना वोहरितब्बतं उपगच्छतीति । तेनाह 
“'कामरागादीसू'तिआदि। अभूतेनाति अजातेन अनुसयवसेन अप्पवत्तेन। अनुसयसीसेन हेत्थ अभिभवं वदति। यतो 
“रत्तो दुट्ठों मूळहोति सङ्घं न गच्छती" ति वुत्तं । निप्परियायतो हि मग्गवज्झकिलेसा अनुसयो। 


अञ्जतरभिक्खुसुत्तवण्णना निट्टिता। 
४. दुतियअञ्ञतरभिक्खुसुत्तवण्णना 


३६. तं अनुसयितं रूपन्ति तं रागादिना अनुसयितं रूपं मरन्तेन अनुसयेन अनुमरति। तेन वृत्तं “न ही तिआदि। 
येन अनुसयेन मरन्तेन तं अनुमरति। तेन सङ्घं गच्छतीति तथाभूततो तेन “रत्तोतिआदिवोहारं लभति। येन अनुसयेन 
कारणभूतेन अनुमीयति, तेन। 


दुतियअञ्जतरभिकखुसुत्तवण्णना निट्टिता। 
५-६. आनन्दसुत्तादिवण्णना 


३७-३८. ठितिया ठितिक्खणेन सहितं ठितं। ठितस्स अञ्ञथत्तन्ति उप्पादक्खणतो अञ्ञथाभावो । पञ्जायतीति 
उपलब्भति। पच्चयवसेन धरमानत्ता एव जीवमानस्स जीवितिन्द्रियवसेन जरा पञ्ञायति उप्पादक्खणतो 

अञ्ञथत्तप्पत्तिया । वृत्तमेव अत्थं पाकटतरं कातुं “ठिती 'तिआदि वृत्तं । जीवि...पे०... नाम । तथा हि अभिधम्मे 
(ध० स० १९) “आयु ठिती”ति निद्दिटुं। अञ्ञथत्तन्ति जराय नामन्ति सम्बन्धो । 


तीणि लक्खणानि होन्ति सङ्घतसभावलवखणतो । यो कोचि रूपधम्मो वा अरूपधम्मो वा लोकियो वा लोकुत्तरो 
वा सङ्घारो। सट्डारो, न लक्खणं उप्पादादिसभावत्ता। लक्खर्ण, न सङ्घारो उप्पादादिरहितत्ता। न च...पे०... सक्का 
सङ्घारधम्मत्ता लक्खणस्स | नापि लक्खणं विना सङ्घारो पञ्ञापेतुं सक्का सङ्घारभावेन । तेनाह “लक्खणेना तिआदि । 
इदानि यथावुत्तमत्थं उपमाय विभावेतु “यथा 'तिआदिमाह | तत्थ लक्खणन्ति काळरत्तसबलादिभावलक्खणं पाकटं होति 
“अयं असुकस्स गावी"ति । 


एवं सङ्घारोपि पञ्ञायति सभावतो उपधारेन्तस्स उप्पादलक्खणम्पि उप्पादावत्थाति कत्वा । कालसङ्कातोति 
उप्पज्जमानकालसड्डगतो। तस्स सङ्घारस्स । खणोपीति उप्पादक्खणोपि पञ्ञायति । उप्पादोपीति उप्पादलक्खणोपि । 
जरालक्खणन्ति उप्पन्नजीरणलक्खणं, तं “ठितस्स अञ्ञथत्त”न्ति वृत्तं । “भङ्गक्खणे सङ्घारोपि तंलक्खणम्पि 
कालसङ्घातो तस्स खणोपि पञ्ञायती”"ति पाठो । केचि पन “जरापी”ति पदम्पेत्थ पक्खिपन्ति। एवञ्च वदन्ति “नहि 
तस्मिं खणे तरुणो हुत्वा सङ्घारो भिज्जति, अथ खो जिय्यमानो महल्लको विय जिण्णो एव हुत्वा भिज्जती ति, भङ्गेनेव पन 
जरा अभिभुय्यति खणस्स अतिइत्तरभावतो न सक्का पञ्ञापेतुं ठितियाति तेसं अधिप्पायो। तानीति अरूपधम्मानं तीणि 
लक्खणानि। अत्थिक्खणन्ति अरूपधम्मविज्जमानवखणं, उप्पादकखणन्ति अधिप्पायो। सब्बधम्मानन्ति सब्बेसं 
रूपारूपधम्मानं ठितिया न भवितब्बं । तस्सेवाति तस्सा एव ठितिया। तमत्थन्ति जरालक्खणस्स पञ्ञापेतुं 
असक्कुणेय्यभावं। अञ्ञे पन “सन्ततिवसेन ठानं ठिती"ति वदन्ति, तयिदं अकारणं अड्ठानं । यस्मा सृत्ते “ठितस्स 
अञ्ञथत्तं पञ्जायती"'ति उप्पादवयेहि निब्बिसेसेन ठितिया जोतितत्ता । यं पनेत्थ वत्तब्बं, तं हेट्ठा वुत्तमेव। अपिच यथा 
धम्मस्स उप्पादावत्थाय भिन्ना भङ्गावत्था इच्छिता, अञ्ञथा उप्पज्जमानमेव भिज्जतीति आपज्जति, एवं भङ्गावत्थायपि 
भिन्ना भङ्गाभिमुखावत्था इच्छितब्बा। न हि अभङ्गाभिमुखो भिज्जति। न चेत्थ सक्का उप्पादाभिमुखावत्थं परिकप्पेतुं तदा 
तस्स अलद्भत्तलाभत्ता। अयं विसेसोति ठितिक्खणो नाम रूपधम्मानंयेव, न अरूपधम्मानन्ति अयं ईदिसो विसेसो। 
आचरियमति नाम तस्सेव आचरियस्स मति, सा सब्बदुब्बलाति आह “तस्मा 'तिआदि। 


आनन्दसुत्तादिवण्णना निड्टिता। 
७-१०. अनुधम्मसुत्तादिवण्णना 


३९-४२. अपायदुक्खे सकलसंसारदुक्खे च पतितुं अदत्वा धारणट्टेन धम्मो, मग्गफलनिब्बानानि | तदनुलोमिका 
चस्स पुब्बभागपटिपदाति आह “धम्मानुधम्मपटिपन्नस्सा”तिआदि। “निब्बिदाबहुलो"ति अट्ठकथायं पदुद्धारो कतो, 
पाळियं पन “निब्बिदाबहुलं विहरेय्या"ति आगतं । उक्कण्ठनबहुलोति सब्बभवेसु उक्कण्ठनबहुलो। तीहि परिञ्ञाहीति 
जाततीरणप्पहानपरिञ्ञाहि। परिजानातीति तेभूमकधम्मे परिच्छिज्ज जानाति, विपस्सनं उस्सुक्कापेति । परिमुच्चति 
सब्बसंकिलेसतो “मग्गो पवत्तितो परिमुच्चती”ति वृत्तत्ता। तथाति इमिना इतो परेसु तीसु मग्गो होतीति दस्सेति। इधाति 
इमस्मिं सुत्ते। अनियमिताति अग्गहिता । तेसु नियमिता “ अनिच्चानुपस्सीतिआदिवचनतो । साति अनुपस्सना। तत्थ 
नियमितवसेनेवाति इदं लक्खणवचनं यथा “यदि मे ब्याधयो भवेय्युं, दातब्बमिदमोसध'न्ति। न हि सक्का एतिस्सा एव 
अनुपस्सनाय वसेन सम्मसनाचारं मत्थकं पापेतुन्ति । 

अनुधम्मसृत्तादिवण्णना निट्ठिता । 
नतुम्हाकंवग्गवण्णना निडिता । 
७. अत्तदीपवग्गो 


१. अत्तदीपसुत्तवण्णना 


४३. द्वीहि भागेहि आपो एत्थ गताति दीपो, दीपो वियाति दीपो ओघेहि अनज्झोत्थरनीयताय । यो परो न होति, सो 
अत्ता, इध पन धम्मो अधिप्पेतो। अत्ता दीपो एतेसन्ति अत्तदीपा। पटिसरणत्थो दीपट्टोति आह - “अत्तसरणाति इदं 
तस्सेव वेवचन'न्ति। लोकियलोकुत्तरो धम्मो अत्ता नाम एकन्तनाथभावतो। पठमेन पदेन वृत्तो एव अत्थो दुतियपदेन 
बुच्चतीति वृत्तं “तेनेवाहा तिआदि | यवति एतस्मा फलं पसवतीति योनि, कारणं । कि पभुति उप्पत्तिट्टानं एतेसन्ति कि 
पभृतिका। पहानदस्सनत्थं आरद्धं। तेनेवाह “पुब्बे चेव...पे०... ते पहीयन्ती”ति। न परितस्सति तण्हापरित्तासस्स 
अभावतो। विपस्सनङ्गेनाति विपस्सनासङ्घातेन कारणेन। 


अत्तदीपसुत्तवण्णना निद्ठिता। 
२. पटिपदासृत्तवण्णना 


४४. सभावतोसन्तो विज्जमानो कायो रूपादिधम्मसमूहोति सक्कायोति आह -- “सक्कायो दुक्ख न्ति। दिट्टि 
एव समनुपस्सना, दिड्टिसहिता वा समनुपस्सना दिट्रिसमनुपस्सना, दिड्टिमञ्जनाय सद्भि इतरमञ्ञना । सह विपस्सनाय 
चतुमग्गञाणं समनुपस्सना “चतुन्नं अरियसच्चानं सम्मदेव अनुरूपतो पस्सना ति कत्वा। 


पटिपदासुत्तवण्णना निड्टिता। 
३. अनिच्चसुत्तवण्णना 


४५. विरागो नाम मग्गो, विमुत्तिफलन्ति आह - “मग्गक्खणे विरज्जति, फलक्खणे विमुच्चती”ति। 
अग्गहेत्वाति एवं निरुज्झमानेहि आसवेहि “अहं ममा"ति कञ्चि धम्मं अनादियित्वा । “चित्तं विरत्तं, विमुत्तं होतीति 
वुत्तत्ता फलं गय्हति, “खीणा जाती 'तिआदिना पच्चवेकखणाति आह “सह फलेन पच्चवेक्खणदस्सनत्थ''न्ति। उपरि 
कत्तब्बकिच्चाभावेन ठितं। तेनाह “विमुत्तत्ता ठित'न्ति। यं पत्तब्बं, तं अग्गफलस्स पत्तभावेन अधिगतत्ता सन्तुटुं 


परितुटुं । 
अनिच्चसृत्तवण्णना निड्टिता | 
४. दुतियअनिच्चसुत्तवण्णना 


४६. पुब्बन्तं अतीतखन्धकोद्ठासं। अनुगताति सस्सतादीनि कप्पेत्वा गहणवसेन अनुगता। अट्टारस दिट्रियोति 
चतस्सो सस्सतदिट्टियो, चतस्सो एकच्चसस्सतदिट्टियो, चतस्सो अन्तानन्तिकदिड्टियो, चतस्सो अमराविक्खेपदिद्ियो, द्वे 

अधिच्चसमुप्पन्नदिट्टियोति एवं अट्ठारस दिट्टियो न होन्ति पच्चयघातेन। अपरन्तन्ति अनागतं खन्धकोट्टासं 
सस्सतादिभावं कप्पेत्वा गहणवसेन अनुगता। सोळस सञ्जीवादा, अट्ट असञ्जीवादा, अट्ट नेवसञ्जीनासञ्जीवादा, सत्त 
उच्छेदवादा, पञ्च परमदिड्टधम्मनिब्बानवादाति एवं चतुचत्तालीस दिट्टियो न होन्ति पच्चयघातेन। सस्सतदिट्रिथामसो 
चेव सीलब्बतदिट्रिपरामासो च न होति पच्चयघातेन। तेनाह “एत्तावता पठममग्गो दस्सितो ति 
अनवसेसदिद्रिपहानकित्तनतो। पहीना विक्खम्भिता । इदं पनाति `-रूपस्मि' न्तिआदि। 


दुतियअनिच्चसुत्तवण्णना निट्टिता। 
५. समनुपस्सनासुत्तवण्णना 


४७. परिपुण्णगाहवसेनाति पञ्चकखन्धे असेसेत्वा एकज्झं “अत्ता "ति गहणवसेन । एतेसं पञ्चन्नं 
उपादानक्खन्धानं अञ्ञतरं “अत्ता”ति समनुपस्सन्ति। इतीति एवं । यस्स पुग्गलस्स अयं अत्तदिद्विसङ्काता समनुपस्सना 
अत्थि पटिपक्खेन अविहतत्ता संविज्जति। पञ्चन्नं इन्द्रियानन्ति चक्खादीनं इन्द्रियानं । 


आरम्मणन्ति कम्मविञ्ञजाणस्स आरम्मणं। मानवसेन च दिट्टिवसेन च “अस्मी”ति गाहे सिज्झन्ते तंसहगता तण्हापि 
तग्गहिताव होतीति वृत्तं “तण्हामानदिट्रिवसेन अस्मीति एवम्पिस्स होती ति। गहेत्वाति अहंकारवत्थुवसेन गहेत्वा। 
अयं अहमस्मीति अयं चक्खादिको, सुखादिको वा अहमस्मि। “रूपी अत्ता अरोगो परं मरणा"ति एवमादिगहणवसेन 
पवत्तनतो वुत्तं “रूपी भविस्सन्तिआदीनि सब्बानि सस्सतमेव भजन्ती” ति। विपस्सनाभिनिवेसतो पुब्बे यथेवाकारानि 
पञ्चिन्द्रियानि, अथ विपस्सनाभिनिवेसतो परं तेनेवाकारेन ठितेसु चक्खादीसु इन्द्रियेसु अविज्जा पहीयति विपस्सनं 
वइएत्वा मग्गस्स उप्पादनेन, अथ मग्गपरम्पराय अरहत्तमग्गविज्जा उप्पज्जति। तण्हामानदिट्रियो कम्मसम्भारभावतो। 
कम्मस्स...पे०... एको सन्धीति हेतुफलसन्धि। पुन एको सन्धीति फलहेतुसन्धिमाह। तयो पपञ्चा अतीतो अद्धा 
अतीतभवअद्धानं तेसं अधिप्पेतत्ता। अनागतस्स पच्चयो दस्सितो अस्सुतवतो पुथुज्जनस्स वसेन । सुतवतो पन 
अरियसावकस्स वसेन वट्टस्स वूपसमो दस्सितोति। 


समनुपस्सनासुत्तवण्णना निट्टिता । 
६. खन्धसुत्तवण्णना 


४८. तथेवाति आरम्मणभावेनेव । आरम्मणकरणवसेन उपादानेहि उपादातब्बन्ति उपादानियं। इधापीति 
उपादानक्खन्धेसुपि । विभागत्थे गय्हमाने अनिद्टप्पसङ्गोपि सिया, अभिधम्मे च रासट्ठो एव आगतो, “तदेकज्झं 
अभिसंयुहित्वा*ति वचनतो “रासट्टेन*इच्चेव वृत्तं | 


खन्धसुत्तवण्णना निट्टिता । 
७-८. सोणसुत्तादिवण्णना 


४९-५०. विसिट्टोत पधानो । उत्तमोति उक्कट्टो। अज्ञ कि भवेय्याति अञ्जं कि कारणं भवेय्य तथा 
समनुपस्सनाय अज्जेसं अविज्जमानताय वचनपरिट्टितिपभिन्नतो | वजिरभेददेसनं नाम अत्थतो तेपरिवटुदेसना । 

सोणसुत्तादिवण्णना निद्ठिता। 
९-१०. नन्दिक्खयसुत्तादिवण्णना 


५१-५२. नवमदसमेसूति सुत्तद्वयं सहेव उद्धटं, द्रीसुपि अत्थवण्णनाय सरिक्खभावतो । नन्दनट्वेन नन्दी, रज्जनट्वेन 
रागो। सतिपि सहत्थतो भेदे “इमेसं अत्थतो निन्नानाकरणताया”ति वत्वापि पहायकधम्मभेदेन पन लब्भतेव 
भेदमत्ताति दस्सेतुं “निब्बिदानुपस्सनाय वा तिआदि वुत्तं। विरज्जन्तो रागं पजहतीति सम्बन्धो । एत्तावताति 
““नन्दिक्खया रागक्खयो”ति एत्तावता। विपस्सन निट्टुपेत्वा विपस्सनाकिच्चस्स परियोसानेन । रागक्खयाति 
वुद्ठानगामिनिपरियोसानाय विपस्सनाय रागस्स खेपितत्ता। अनन्तरं उप्पन्नेन अरियमग्गेन समुच्छेदवसेन नन्दिक्खयोति | 
तेनाह “इध मग्गं दस्सेत्वा ति। अनन्तरं पन उप्पन्नेन अरियफलेन पटिपस्सद्धिवसेन नन्दिरागक्खया सब्बं संकिलेसतो 
चित्तं विमुच्चतीति। तेनाह “फलं दस्सितन्ति। 


नन्दिक्खयसुत्तादिवण्णना निट्टिता। 
अत्तदीपवग्गवण्णना निट्टिता। 
मूलपण्णासको समत्तो। 
६. उपयवग्गो 
१. उपयसुत्तवण्णना 


५३. उपेतीति उपयो। कथमुपेति? तण्हामानादिवसेनाति आह “तण्हामानदिट्रिवसेना”ति। कथमिदं लब्भतीति? 
““अविमुत्तो*ति वचनतो। तण्हादिड्टियसेन हि बद्भो, किं उपेतीति आह ““पञ्चक्खन्धे "ति तब्बिनिमृत्तस्स तथा उपेतस्स 
अभावतो। को पनुपेतीति? तंसमङ्गीपुग्गलो । तण्हादिट्टिवसेन उपगमस्स वृत्तत्ता विञ्ञाणन्ति 
अकुसलकम्मविञ्ञाणमेवाति वदन्ति | जवापेत्वाति गहितजवं कत्वा। यथा पटिसन्धिं आकड्डितुं समत्थं, एवं कत्वा । 
तेनाह “पटिसन्धी”तिआदि। अग्गहणे कारणं वृत्तमेव “ओकं पहाय अनिकेतसारी"ति गाथाय विस्सज्जने। 
कम्मनिमित्तादिवसेन पटिसन्धिया पच्चयभूतं आरम्मणं पटिसन्धिजनकस्स कम्मस्स वसेन वोच्छिज्जति। पतिट्ठा न 
होति सरागकाले विय अनुपट्ठानतो। अप्पतिट्टितं विञ्ञाणं वृत्तप्पकारेन। अनभिसङ्करित्वाति अनुप्पादेत्वा पच्चयघातेन। 


उपयसुत्तवण्णना निट्टिता। 
२. बीजसुत्तवण्णना 


५४. बीजजातानीति जात-सद्दो पदपूरणमत्तन्ति आह “बीजानी 'ति। वचन्ति सेतवचं। अज्जुकन्ति तच्छकं | 
फणिज्जकं तुलसि। अभिन्नानीति एकदेसेनपि अखण्डितानि। बीजत्थायाति बीजकिच्चाय। न उपकप्पतीति पच्चयो न 
होतीति दस्सेति। न पापितानीति पूतितं न उपगतानि। तण्डुलसारस्स आदानतो सारादानि। आरम्मणग्गहणवसेन 
बिञ्ञाणं तिट्ठति एत्थाति विञ्ञाणट्रितियो। आरम्मणवसेनाति आरम्मणभाववसेन। सिनेहनट्रेनाति तण्हायनवसेन 
सिनिद्धतापादनेन, यतो “नन्दूपसेचन "न्ति वुत्तं। तथा हि विरोपितं तं कम्मविञ्जाणं पटिसन्धिअङ्कुरुप्पादनसमत्थं होति । 

सप्पच्चयन्ति अविज्जाअयोनिसोनमनसिकारादिपच्चयेहि सप्पच्चयं । विरुहति विपाकसन्तानुप्पादनसमत्थो हुत्वा । 
बीजसुत्तवण्णना निट्टिता। 
३. उदानसुत्तवण्णना 


५५. उदानं उदाहरीति अत्तमनवाचं निच्छारेसि। एस वुत्तप्पकारो उदाहारो । भुसो निस्सयो उपनिस्सयो, दानमेव 
उपनिस्सयो दानूपनिस्सयो। एस नयो सेसेसुपि । तत्थ दानूपनिस्सयो अन्नादिवत्थूसु बलवाति बलवभावेन होति, तस्मा 
उपनिस्सयबहुलो कामरागप्पहानेनेब कतपरिचयत्ता विपस्सनमनुयुञ्जन्तो न चिरस्सेव अनागामिफलं पापुणाति, तथा 
सुविसुद्भसीलूपनिस्सयो कामदोसजिगुच्छनेन। यदि एवं कस्मा इमे द्वे उपनिस्सया दुब्बलाति वुत्ता? विज्जूपमञ्ञाणस्सेव 
पच्चयभावतो। सोपि भावनूपनिस्सयसहायलाभेनेव, न केवलं । भावना पन पटिवेधस्स विसेसहेतुभावतो बलवा 
उपनिस्सयो। तथा हि सा वजिरूपमञाणस्स विसेसपच्चयो। तेनाह “भावनूपनिस्सयो अरहत्तं पापेती”ति। 


सोति मिलकत्थेरो। बिहारन्ति वसनट्ठानं । विहारपच्चन्ते हि पण्णसालाय थेरो विहरति । उपट्ठाति एकलवखणेन । 
कूटगोणो विय गमनवीथि। तत्थाति अल्लकट्ट्रासिम्हि । उदकमणिकानन्ति उदकथेवानं । 


अत्तनियेब उपनेसि उदानकथाय वुत्तधम्मानं परिपुण्णानं अत्तनि संविज्जमानत्ता। तेनाह “उद्ठानवता तिआदि । 
अयज्हि मिलकत्थेरो सिक्खाय गारवो सप्पतिस्सो वत्तपटिवत्तं पूरेन्तो विसुद्धसीलो हुत्वा ठितो, तस्मा 
““दुब्बलूपनिस्सये' ति वुत्तं । तेनाह भगवा उदानेन्तो “नो चस्सं...पे०... सञ्जोजनानी"ति। 


सचे अहं न भवेय्यन्ति यदि अहं नाम कोचि न भवेय्यं तादिसस्स अहंसद्दवचनीयस्स कस्सचि अत्थस्स अभावतो। 
ततो एव मम परिक्खारोपि न भवेय्यतस्स च पभङ्गभावेन अनवट्टितभावतो। एवं अत्तुद्देसिकभावेन पदद्वयस्स अत्थं 
वत्वा इदानि कम्मफलवसेन वत्तुं “सचे वा पना”तिआदि वुत्तं। अतीतपच्चुप्पन्नवसेन सुञ्ञतं दस्सेत्वा इदानि 
पच्चुप्पन्नानागतवसेन तं दस्सेन्तो “इदानि पना” तिआदि वुत्तं। एवं अधिमुच्चन्तोति एदिसं अधिमुत्ति पवत्तेन्तो । 
विभविस्सतीति विनस्सिस्सति। विभवो हि विनासो। तेनाह “भिज्जिस्सतीति। विभवदस्सनं विभवोति उत्तरपदलोपेन 
बुत्तन्ति आह “विभवदस्सनेना”ति। विभवदस्सनं नाम अच्चन्ताय विनासस्स दस्सनं । तन्ति अरियमग्गं। 
सामञ्ञजोतना हेसा विसेसनिठ्ठा होतीति ततियमग्गवसेन अत्थो वेदितब्बो। 


उपरि मग्गफलन्ति अग्गमग्गफलं । नत्थि एतिस्सा जातिया अन्तरन्ति अनन्तरा, अनन्तरा विपस्सना मग्गस्स। 
गोत्रभू पन अनुलोमवीथिपरियापन्नत्ता विपस्सनागतिकं वा सिया, निब्बानारम्मणत्ता मग्गगतिकं वाति न तेन मग्गो 
अन्तरिको नाम होति। तेनाह “विपस्सना मग्गस्स आसन्नानन्तरं नामा ति । फलं पन निब्बानारम्मणत्ता किलेसानं 
पजहनवसेन पवत्तनतो लोकुत्तरभावतो च कम्ममग्गगतिकमेव, कुसलविपाकभावेन पन नेसं अत्थो पभेदोति विपस्सनाय 
फलस्स सिया अनन्तरताति वुत्तं “फलस्स दूरानन्तरं नामा ति। “आसवानं खयो "ति पन अग्गमग्गे वुच्चमाने 
विपस्सनानं आसन्नताय वत्तब्बमेव नत्थि। अतसितायेति न तसितब्बे तासं अनापज्जितब्बे । तासोति तासहेतु “तसति 
एतस्मा”ति कत्वा। सोति अस्सुतवा पुथुज्जनो । तिलक्खणाहतन्ति अनिच्चतादिलक्खणत्तयलक्खितं । मनम्हि नट्टोति 
ईसकं नट्टोम्हि, ततो परम्पि तत्थेव ठत्वा किञ्चि अपूरितत्ता एव मृत्तोति अधिप्पायो। “न तासो नाम होती ति वत्वा 
तस्स अतासभावं दस्सेतुं “न ही तिआदि वुत्तं । कल्याणपुथुज्जनो हि भयतुपट्ठानञाणेन सभया सङ्घारा ति विपस्सन्तो 

न उत्तसति। 
उदानसुत्तवण्णना निट्टिता। 
४. उपादानपरिपवत्तसुत्तवण्णना 


५६. चतुन्नं परिवट्टनवसेनाति पच्चेकक्खन्धेसु चतुन्नं अरियसच्चानं परिवट्टनवसेन । रूपं अब्भञ्ञासिन्ति 
सकलभूतुपादारूपं कुच्छितभावतो तत्थ च तुच्छविपल्लासताय “दुक्खसच्च”न्ति अभिविसिड्रेन आणेन अञ्ञासि 
पटिविज्झिं। आहारवसेन रूपकायस्स हानिबुद्धादीनं पाकटभावतो विसेसपच्चयतो च तस्स “आहारसमुदया ति वृत्तं । 
दुक्खसमृदयकथा नाम वट्टकथाति “सच्छन्दरागो ति विसेसेत्वा वुत्तं । छन्दरागग्गहणेन च उपादानकम्माविज्जापि गहिता 
एव | पटिपन्ना होन्तीति अत्थो। वत्तमानकालप्पयोगो हेस यथा “कुसलं चित्तं उप्पन्नं होती 'ति। पतिद्ठ हन्तीति पतिटुँ 
लभन्ति। केबलिनोति इध विमृत्तिगुणेन पारिपूरीति आह “सकलिनो कतसब्बकिच्चा”ति। येन तेति येन अवसिद्ठेन ते 
असेकखे पज्ञापेन्ता पञ्ञापेय्युं, तं नेसं वड सेक्खानं विय नत्थि पञ्ञापनाय । बट्टन्ति कारणं बट्टनट्टेन फलस्स पवत्तनड्टेन । 
असेक्खभूमिवारोति असेक्खभूमिप्पवत्ति। 


उपादानपरिपवत्तसुत्तवण्णना निट्टिता । 
५. सत्तट्ठानसुत्तवण्णना 


५७. सत्तसु ओकासेसूति रूपपजाननादीसु सत्तसु ओकासेसु । बुसितवासोति वुसितअरियवासो। एत्थाति इमस्मिं 
उद्देसे। सेसं नाम इध वुत्तावसेसं । वुत्तनयेनाति हेट्ठा वुत्तनयेन वेदितब्बं | उस्सदनन्दियन्ति उस्सन्नगुणवतो तोसनं 
सम्मोदापनं। गुणकित्तनेन पलोभनीयं सेकखकल्याणपुथुज्जनानं पसादुप्पादनेन । इदानि वृत्तमेव अत्थं पाकटं कातुं “यथा 
ही तिआदि वृत्तं । 


एत्तावताति पञ्चन्नं खन्धानं वसेन सत्तसु ठानेसु कोसल्लदीपनेन एत्तकेन देसनाक्कमेन। तन्ति आरम्मणं । 
धातुआदिमत्तमेवाति धातायतनपटिच्चसमुप्पादमत्तमेव। इमेसु धम्मेसूति इमेसु जातादीसु। कम्मं कत्वाति सम्मसनकम्मं 
निट्टपेत्वाति अत्थो । एवमेत्थ पञ्चन्नं खन्धानं वसेन सत्तद्ठानकोसल्लपवत्तिया पभेदेन विभजित्वा “तिविधूपपरिक्खी "ति 
दस्सेति धम्मराजा । 


सत्तट्ठानसुत्तवण्णना निट्टिता । 


६. सम्मासम्बुद्धसुत्तवण्णना 


५८. अधिकं सविसेसं पयसति पयुञ्जति एतेनाति अधिप्पयासो, विसिट्टपयोगो। तेनाह ““अधिकपयोगो”ति । 
इमञ्हि मग्गन्ति अद्टुङ्गीकै अरियमग्गमाह । इधाति इमस्मिं सुत्ते। अवत्तमानद्टेनाति बुद्धुप्पादतो पुब्बे न वत्तमानभावेन | 
मग्गं जानातीति समुदागमतो पट्टाय सपुब्बभागं ससम्भारविसयं सफलं सउद्रयं अरियं मग्गं जानाति अवबुज्झतीति 
मग्गञ्ञू। विदितन्ति अज्जेसम्पि ञातं पटिलद्धं हत्थतले आमलकं विय पाकटं अकासि, तथा कत्वा देसेसि। अमग्गे 
परिवज्जनेन मग्गे पटिपत्तीति तस्स मग्गकुसलता विय अमग्गकुसलतापि इच्छितब्बाति आह “मग्गे च अमग्गे च 

कोविदो 'ति। अहं पठमं गतोति अहं पठममग्गेन समन्नागतो। 
सम्मासम्बुद्धसुत्तवण्णना निट्टिता । 
७. अनत्तलक्खणसुत्तवण्णना 


५९. पुराणुपट्टाकेति पुब्बे पधानपदहनकाले उपट्टाकभूते । “अवसवत्तनट्टेन अस्सामिकट्टेन सुञ्ञतद्देन 
अत्तपटिक्खेपट्ठेना”ति एवं पुब्बे वुत्तेहि। एत्तकेन ठानेनाति “रूपं, भिक्खवे, अनत्ता'*ति आरभित्वा याव “एवं मे 
विज्ञाणं मा अहोसी”ति एत्तकेन सुत्तपदेसेन अकथितस्सेव कथनं उत्तरं, न कथितस्साति वुत्तं “तानि दस्सेत्वा ति । 
समोधानेत्वाति सम्पिण्डित्वा | वित्थारकथाति वित्थारतो अट्टुकथा । अनत्तलक्खणमेवाति तब्बहुलताय तप्पधानताय च 
वृत्तं। अनिच्चतादीनम्पि हि तत्थ तंदीपनत्थमेव वृत्तत्ता तदेव जेटुं पधानं तथा वेनेय्यज्झासयतो । 


अनत्तलक्खणसुत्तवण्णना निट्टिता | 
८. महालिसुत्तवण्णना 


६०. एकन्तदुक्खन्तिआदीनि पदानि वुत्तनयानेव, तस्मा तत्थ वुत्तनयेनेव अत्थो वेदितब्बो । एत्थ च यथा सरागो हेतु 
पच्चयो संकिलेसाय, एवं सविपस्सनो मग्गो हेतु पच्चयो च विसुद्धियाति दडुब्बं । 


महालिसुत्तवण्णना निट्टिता। 
९. आदित्तसुत्तवण्णना 


६१. एकादसहीति रागादीहि उपायासपरियोसानेहि एकादसहि सन्तापनट्रेन अग्गीहि । द्वीसूति अट्टमनवमेसु । 
दुक्खलक्खणमेवाति तब्बहुलताय तप्पधानताय च वुत्तं। 


आदित्तसुत्तवण्णना निड्टिता । 


९०. निरुत्तिपथसुत्तवण्णना 


६२. निरुत्तियोव निरुत्तिपथाति पथ-सद्देन पदवहुनमाह यथा “बीजानियेव बीजजातानी”ति। निरुत्तिवसेनाति 
निब्बचनवसेन। पथा च अत्थानुरूपभावतो। तीणिपीति निरुत्तिअधिवचनपञ्जत्तिपथपदानि। तथा हि ““फुसतीति 
फस्सो”तिआदिना नीहरित्वा वचनं निरुत्ति, “सिरीवड्को धनवडुको तिआदिना वचनमत्तमेव अधिकारं कत्वा पवत्तं 
अधिवचन, “तक्को वितक्को”तिआदिना तंतंपकारेन जापनतो पञ्जत्ति। अथ वा तंतंअत्थप्पकासनेन निच्छितं, नियतं 
वा वचनं निरुत्ति। अधि-सद्दो उपरिभागे, उपरि वचनं अधिवचनं। कस्स उपरि? पकासेतब्बस्स अत्थस्साति 
पाकटोयमत्थो। अधीनं वचनं अधिवचनं। केन अधीनं? अत्थेन। अत्थस्स पञ्जापनत्थेन पञ्जत्तीति एवं 
निरुत्तिआदिपदानं सब्बवचनेसु पवत्ति वेदितब्बा। अञ्ञथा “फुसतीति फस्सोतिआदिप्पकारेन निद्धारणवचनानंयेव 
निरुत्तिता, सिरिवड्कधनवड़कपकारानमेब अभिलापनं अधिवचनता। "तक्को वितक्को”ति एवंपकारानमेव एकमेव 
अत्थं तेन तेन पकारेन जापेन्तानं वचनानं पञ्ञत्तिता च आपज्जेय्य। असंकिण्णाति न संकिण्णा। तेनाह “अविजहिता... 

पे०... अछड्डिता ति। न संकीयन्तीति न संकिरीयन्ति, न संकीयिस्सन्ति न संकिरीयिस्सन्तीति अत्थो। 
अप्पटिकुट्टाति न पटिक्खित्ता। यस्मा भङ्ग अतिक्कन्तं उप्पादादि अतिक्कन्तमेव होति, तस्मा वुत्तं “भङ्गमेवा ति । यस्मा 
देसन्तरं सङ्कन्तोपि अतिक्कन्तन्ति वुच्चति, तस्मा तदाभावं दस्सेतुँ “देसन्तरं असङ्कमित्वा ति वृत्तं। यत्थ यत्थ हि सङ्घारा 
उप्पज्जन्ति, तत्थ तत्थेव भिज्जन्ति निरुज्झन्ति विपरिणमन्ति विनासं आपज्जन्ति | तेनाह “विपरिणतन्ति...पे०... 
नट न्ति। अपाकटीभूतं अजातत्ता एव | 


वसभणगोत्तताय वस्सभञ्ञा। मूलदिद्विगतिकाति मूलभूता दिट्ठिगतिका, इमस्मिं कप्पे सब्बपठमं 
तादिसदिड्टिसमुप्पादका। पुनप्पुनं आवज्जेन्तस्साति अहेतुवादपटिसंयुत्तगन्थं उग्गहेत्वा परियापुणित्वा तदत्थं वीमंसन्तस्स 
““नत्थि हेतु, नत्थि पच्चयो सत्तानं संकिलेसाया'तिआदिनयप्पवत्ताय लद्धिया आरम्मणे मिच्छासति सन्तिट्ठति, “नत्थि 
हेतू "तिआदिवसेन अनुस्सबूपलद्धे अत्थे तदाकारपरिवितक्कनेहि सविग्गहे विय सरूपतो चित्तस्स पच्चुपड्टिते 
चिरकालपरिचयेन “एवमेत"'न्ति निज्झानक्खमभावूपगमनेन निज्झानक्खन्तिया तथागहिते पुनप्पुनं तथेव आसेवन्तस्स 
बहुलीकरोन्तस्स मिच्छावितक्केन समादियमाना मिच्छावायामूपत्थम्भिता अतंसभावं “तंसभाव' न्ति गण्हन्ती 
मिच्छासतीति लद्भनामा तंलद्धिसहगता तण्हा सन्तिट्ठति यथासकं वितक्कादिपच्चयलाभेन तस्मिं आरम्मणे अधिट्टितताय 
अनेकग्गतं पहाय चित्तं एकग्गतं अप्पितं विय होति मिच्छासमाधिना। सोपि हि पच्चयविसेसेहि लद्भभावनाबलो ईदिसे ठाने 
समाधानपतिरूपकिच्चकरो होतियेव वालविज्झनादीसु वियाति दडुब्बं। तथा हि अनेकक्खत्तुं तेनाकारेन पुब्बभागियेसु 
जवनवारेसु पवत्तेसु सब्बपच्छिमे जवनवारे सत्त जवनानि जवन्ति। तत्थ पठमे सतेकिच्छो होति, तथा दुतियादीसु। सत्तमे 
पन जवने सम्पत्ते अतेकिच्छो होति । तेनाह “अस्सादेन्तस्सा तिआदि | इमेसुपीति द्वीसुपि ठानेसु । 


पच्चुप्पन्नं वाति एत्थ इति-सद्दो आदिअत्थो। तेन “यदेतं अनागतं नाम, नयिदं अनागत" न्तिआदिकं सङ्गण्हाति। 
तेपीति ते वस्सभञ्ञापि न मञ्ञिसु लोकसमञ्ञाय अनतिक्कमनीयतो । तेनाह “अतीतं पना तिआदि । खन्धानं उपरि 
निरुळहा पण्णत्ति। 


निरुत्तिपथसुत्तवण्णना निट्टिता | 
उपयवग्गवण्णना निट्टिता। 
७. अरहन्तवग्गो 
१. उपादियमानसुत्तवण्णना 


६३. गण्हमानोति एतं ममा 'तिआदिना गण्हमानो । पासेनाति रागपासेन । तञ्हि मारो मारपासोति मञ्ञति । तेनाह 
“अन्तलिक्खचरो पासो, स्वायं चरति मानसो ति (सं० नि० १.१५१; महाव० ३३) । मुत्तो नाम होति अनुपादियतो सब्बसो 
खन्धस्स अभावतो। 


उपादियमानसुत्तवण्णना निद्धिता। 


२-६. मञ्ञमानसुत्तादिवण्णना 

६४-६८. “एतं ममा"तिआदिना। मज्जना अभिनन्दना च | तण्हाछन्दोति तण्हा एव छन्दो। सा हि तण्हायनड्रेन 
तण्हा, छन्दिकतड्टेन छन्दो | चतुत्थं अनिच्चलक्खणमुखेन वृत्तं, पञ्चमं दुक्खलक्खणमुखेन, छट्ठुं अनत्तलवखणमुखेन । 
सेसं तीसुपि सदिसमेवाति वुत्तं “एसेव नयो"ति। 


मञ्ञमानसृत्तादिवण्णना निट्टिता | 
७. अनत्तनियसुत्तवण्णना 
६९. अनत्तनियन्ति न अत्तनियं। तेनाह “न अत्तनो सन्तक”न्ति | 
अनत्तनियसुत्तवण्णना निट्टिता । 
८-१०. रजनीयसण्ठितसुत्तादिवण्णना 


७०-७२. रजनीयेनाति रजनीयेन रागुप्पादकेन | तेनाह “रागस्स पच्चयभावेना ति । राहुलसंयुत्ते राहुलत्थेरस्स 


पुच्छावसेन आगता। इध राधत्थेरस्स सुराधत्थेरस्स च पुच्छावसेन, पाळि पन सब्बत्थ सदिसा। तेनाह “वुत्तनयेनेव 
वेदितब्बानी 'ति। 


रजनीयसण्ठितसुत्तादिवण्णना निद्ठिता। 
अरहन्तवग्गवण्णना निट्टिता | 
८. खज्जनीयवग्गो 
१-३. अस्सादसुत्तादिवण्णना 


७३-७५. चतुसच्चमेव कथितं अस्सादादीनञ्चेव समुदयादीनञ्च वसेन देसनाय पवत्तत्ता। यस्मा अस्सादो 
समुदयसच्चं, आदीनवो दुक्खसच्चं, निस्सरणं मग्गसच्चं निरोधसच्चञ्चाति वुत्तोबायमत्थो; दुतिये समुदयस्सादो 
समृदयसच्चं, आदीनवो दुक्खसच्चं, अत्थङ्गमो निरोधसच्चं, निस्सरणं मग्गसच्चन्ति वुत्तोवायमत्थो; ततियं 
अरियसावकस्सेव वसेन वुत्तं। 


अस्सादसृत्तादिवण्णना निट्टिता । 
४. अरहन्तसुत्तवण्णना 


७६. यत्तका सत्तावासाति तस्मिं तस्मिं सत्तनिकाये आवसनट्टेन सत्ता एव सत्तावासा। तेन यत्तका सत्तावासा, तेहि 
सब्बेहिपि एते अग्गा एते सेट्टा, ये इमे अरहन्ताति दस्सेति। पुरिमनयेनेवाति पुरिमस्मिं सत्तद्ठानकोसल्लसुत्ते वुत्तनयेन। 


तदत्थपरिदीपनाहीति “पञ्चक्खन्धे परिञ्ञाय। तण्हा तेसं न विज्जति। अस्मिमानो समुच्छिन्नो'तिआदिना तस्स 
यथानिहिट्स्स सुत्तस्स अत्थदीपनाहि चेव “अनेजं ते अनुप्पत्ता, चित्तं तेसं अनाविल''न्तिआदिना विसेसत्थपरिदीपनाहि 

च। झानमग्गफलपरियापन्नं अतिसयितसुखं एतेसमत्थीति सुखिनोति आह “झान...पे०... सुखिता” ति। तण्हा तेसं 
न विज्जतीति एत्थ तेसं अपायदुक्खजनिका तण्हा न विज्जतीति वुत्तं। वट्टमूलिकाय तण्हाय अभावा “नन्दी तेसं न 
विज्जती' ति एत्थ वुच्चतीति। इमस्सपीति पि-सद्देन दुकखस्साभावेनपीति दुकखाभावो विय वट्टमूलिकतण्हाभावो 
सम्पिण्डीयतीति दब्बं । तेन हि ते अनुपादिसेसनिब्बानप्पत्तिया अच्चन्तसुखिता एवाति वुच्चन्तीति । 
““सेय्योहमस्मी”'तिआदिनयप्पवत्तिया नवविधो। जाणेनाति अग्गमग्गञ्ञाणेन। 


अरहत्तं अनुप्पत्ता। अलित्ताति अमक्खिता । ब्रह्मभूताति ब्रह्मभावं पत्ता, ब्रह्मतो वा अरियमग्गजाणतो भूता अरियाय 
जातिया जाता। सत्त सद्भम्मा गोचरो पवत्तिट्ठानं एतेसन्ति सत्तसद्धम्मगोचरा । 


निरासङ्कचारो नाम गहितो कुतोचिपि तेसं आसङ्काय अभावतो। सम्मादिद्वि आदीहि दसहि अङ्गेहि सम्माविमृत्ति- 
सम्माजाणपरियोसानेहि । “ आगुं न करोती तिआदीहि चतूहि कारणेहि। तण्हा तेसं न विज्जतीति इदम्पि 
तण्हापहानस्स बहूपकारतादस्सनं । तेनाह “दासकारिका तण्हापि तेसं नत्थी ति। 


न विकम्पन्ति “सेय्योहमस्मी तिआदिना । 


उद्ध तिरियं अपाचीनन्ति एत्थ “उद्ध वुच्चती”तिआदिना रूपमुखेन अत्तभावं गहेत्वा पवत्तो पठमनयो। 
कालत्तयवसेन धम्मप्पवत्ति गहेत्वा पवत्तो दुतियनयो | ठानवसेन सकललोकधातुं गहेत्वा पवत्तो ततियनयो । बुद्धाति 
चत्तारि सच्चानि बुद्धवन्तो । 


सीहनादसमोधानन्ति सीहनादानं संकलनं। लोके अत्तनो उत्तरितरस्साभावा अनुत्तरा । उत्तरो ताव तिट्ठतु पुरिसो, 
सदिसोपि ताव नत्थीति असदिसा । सकलम्पि भवं उत्तरित्वा भवपिद्ठे ठत्वा विमुत्तिसुखेन सुखितत्तादिवसेन 
एकवीसतियाकारेहि सीहनाद॑ नदन्ति। 


अरहन्तसुत्तवण्णना निट्टिता। 
५. दुतियअरहन्तसुत्तवण्णना 
७७. सुद्धिकमेवाति सुद्धसंखित्तबन्धमेव कत्वा । 
दुतियअरहन्तसुत्तवण्णना निट्टिता । 


६. सीहसुत्तवण्णना 


७८. सीहोति परिस्सयसहनतो पटिपक्खहननतो च “सीहो'ति लद्धनामो मिगाधिपति । चत्तारोति च समानेपि 
सीहजातिकभावे वण्णविसेसादिसिद्धेन विसेसेन चत्तारो सीहा। ते इदानि नामतो वण्णतो आहारतो दस्सेत्वा 
इधाधिप्पेतसीहं नानप्पकारतो विभावेतुं ““तिणसीहो ति आदि आरद्धं । तिणभक्खो सीहो तिणसीहो पुरिमपदे 
उत्तरपदलोपेन यथा “साकपत्थिवो''ति । काळवण्णताय काळसीहो । तथा पण्डुसीहो । तेनाह “काळसीहो 
काळगाविसदिसो, पण्डुसीहो पण्डुपलासवण्णगाविसदिसो ति । रत्तकम्बलस्स विय केसरो केसरकलापो एतस्स 

अत्थीति केसरी । लाखारसपरिकम्मकतेहि विय पादपरियन्तेहीति योजना। 


कम्मानुभावसिद्धआधिपच्चमहेसक्खताहि सब्बमिगगणस्स राजा सुवण्णगुहतो वातिआदि “सीहस्स विहारो 
किरिया एवं होती 'ति कत्वा वुत्तं 


समं पतिद्ठापेत्वाति सब्बभागेहि सममेव भूमियं पतिट्ठापेत्वा। आकड्ित्वाति पुरतो आकड्डित्वा। अभिहरित्वाति 
अभिमुखं हरित्वा। सङ्घातन्ति विनासं । वीसतियट्टिकं ठानं उसभ॑। 


समसीहोति समजातिको समभागो च सीहो । समानोस्मीति देसनामत्तं, समप्पभावतायपि न भायति। 
सक्कायदिद्रिबलवतायाति “के अज्जे अम्हेहि उत्तरितरा, अथ खो मयमेव महाबला”ति एवं बलातिमाननिमित्ताय 
अहङ्कारहेतुभूताय सक्कायदिड्टिया बलभावेन। सक्कायदिट्रिपहीनत्ताति सक्कायदिड्टिया पहीनत्ता निरहङ्कारत्ता 
अत्तसिनेहस्स सुटु समुग्घाटितत्ता न भायति। 


तथा तथाति सीहसदिसतादिना तेन तेन पकारेन अत्तानं कथेसीति वत्वा तमत्थं विवरित्वा दस्सेतुं “सीहोति 
खो 'तिआदि वुत्तं । 


कताभिनीहारस्स लोकनाथस्स बोधिया नियतभावप्पत्तिया एकन्तभावीबुद्धभावोति कत्वा “तीसु पासादेसु 
निवासकालो, मगधरञ्ञो पटिञ्जादानकालो, पायासस्स परिभुत्तकालो”तिआदिना अभिसम्बोधितो पुरिमावत्थापि 
सीहसदिसं कत्वा दस्सिता। भाविनि, भूतोपचारोपि हि लोकवोहारो। विज्जाभावसामञ्जतो भूतविज्जा इतरविज्जापि 
एकज्झं गहेत्वा पटिच्चसमुप्पादसम्मसनतो तं पुरेतरं सिद्धं विपाकं विय कत्वा आह “तिस्सो विज्जा विसोधेत्वा”ति। 
अनुलोमपटिलोमतो पवत्तजाणवसेन यमकञाणमन्थनेना' ति वुत्तं । 


तत्थ विहरन्तस्साति अजपालनिग्रोधमूले विहरन्तस्स। एकादसमे दिवसेति सत्तसत्ताहतो परं एकादसमे दिवसे । 
अचलपल्लड्केति इसिपतने धम्मचक्कपवत्तनत्थं निसिन्नपल्लङ्के । तम्पि हि केनचि अप्पटिवत्तियधम्मचक्कपवत्तनत्थं 
निसज्जाति कत्वा वजिरासनं विय अचलपल्लड्कं वुच्चति । इमस्मिञ्च पन पदेति ` द्रेमे, भिकखवे, 
अन्ता"तिआदिनयप्पवत्ते इमस्मिं सद्धम्मकोद्ठासे। धम्मघोसो...पे०... दससहस्सिलोकधातुं पटिच्छादेसि “सब्बत्थ ठिता 
सुणन्तू ति अधिट्ठानेन | सोळसहाकारेहीति “दुक्खपरिञ्ञा, समुदयप्पहानं, निरोधसच्छिकिरिया, मग्गभावना"ति एवं 
एकेकस्मिं मग्गे चत्तारि चत्तारि कत्वा सोळसहि आकारेहि । 


बुत्तोयेव, न इध वत्तब्बो, तस्मा तत्थ वुत्तनयेनेव वेदितब्बोति अधिप्पायो। यस्मा च अपरेहिपि अट्टहि कारणेहि भगवा 
तथागतोति आरभित्वा उदानट्टुकथादीसुपि (उदा? अट्टु० १८; इतिवु० ३८) तथागतपदस्स अत्थो वृत्तो एव, तस्मा तत्थ 
बुत्तनयेन अत्थो वेदितब्बो। यदिपि भगवा न बोधिपल्लङ्के निसिन्नमत्तोव अभिसम्बुद्धो जातो, तथापि ताय निसज्जाय 
निसिन्नोव पनुज्ज सब्बपरिस्सयं अभिसम्बुद्धो जातो। तथा हि तं “अपराजितपल्लङ्क न्ति बुच्चति। तस्मा “याव 
बोधिपल्लङ्का वा. ति वत्वा तेन अपरितुस्सन्तो “याव अरहत्तमग्गजाणा वाति आह। 


इति रूपन्ति एत्थ इति-सद्दो निदस्सनत्थो । तेन रूपं सरूपतो परिमाणतो परिच्छेदतो दस्सितन्ति आह “इदं 
रुप” न्तिआदि। “इदं रूप*न्ति हि इमिना भूतुपादायभेदरूपं सरूपतो दस्सितं। एत्तकं रूपन्ति इमिना तं परिमाणतो 

दस्सितं । तस्स च परिमाणस्स एकन्तभावदस्सनेन “न इतो भिय्यो रूपं अत्थी ति वृत्तं। सभावतोति 
सलक्खणतो । सरसतोति सकिच्चतो। परियन्ततोति परिमाणपरियन्ततो। परिच्छेदतोति यत्तके ठाने तस्स पवत्ति, तस्स 
परिच्छेदनतो। परिच्छिन्दनतोति परियोसानप्पत्तितो। तं सब्बं दस्सितं होति यथावृत्तेन विभागेन। अयं रूपस्स समुदयो 
नामाति अयं आहारादि रूपस्स समुदयो नाम। तेनाह “एत्तावता”तिआदि। अत्थङ्गमोति निरोधो। “आहारसमुदया 
आहारनिरोधा'ति च असाधारणमेव गहेत्वा सेसे आदि-सद्देन सङ्गण्हाति। 


पण्णासलक्खणपटिमण्डितन्ति पण्णासउदयब्बयलक्खणविभूसितं समुदयत्थङ्गमगहणतो । खीणासवत्ताति 
अनवसेसं सावसेसञ्च आसवानं परिक्खीणत्ता। अनागामीनम्पि हि भयं चित्तुत्रासो च न होतीति । ञाणसंवेगो 
भयतूपड्ठानजाणं । इतरेसं पन देवानन्ति अखीणासवे देवे सन्धाय बदति। भोति धम्मालपनमत्तन्ति वाचसिकं 
तथालपनमत्तं । 


चक्कन्ति सत्थु आणाचक्कं, तं पन धम्मतो आगतन्ति धम्मचक्कं | तत्थ अरियसावकानं पटिवेधधम्मतो आगतन्ति 
धम्मचक्कं । इतरेसं देसनाधम्मतो आगतन्ति धम्मचक्कं। दुविधेपि जाणं पधानन्ति ञाणसीसेन वुत्तं “पटिवेधञाणम्पि 
देसनाजाणम्पी”ति। इदानि तं जाणद्वयं सरूपतो दस्सेतुं “पटिवेधञाणं नामा तिआदि वृत्तं । यस्मा चस्स आणस्स 
सुप्पटिविद्धत्ता भगवा तानि सट्ठि नयसहस्सानि वेनेय्यानं दस्सेतुं समत्थो अहोसि, तस्मा तानि सट्टि नयसहस्सानि तेन 
जाणेन सद्धियेव सिद्धानीति कत्वा दस्सेन्तो “सट्टिया च नयसहस्सेहि पटिविज्झी ति आह । तिपरिवद्वन्ति इदं दुक्खन्ति 
च, परिञ्जेय्यन्ति च, परिञ्ञातन्ति च एवं तिपरिवडं, तंयेव द्वादसाकारं। तन्ति देसनाञाणं पवत्तेति एस भगवा। 
अप्पटिपुग्गलोति पतिनिधिभूतपुग्गलरहितो। एकसदिसस्साति निब्बिकारस्स । 


सीहसुत्तबण्णना निट्टिता। 
७. खज्जनीयसुत्तवण्णना 


७९. विपस्सनावसेनाति एतरहि रूपवेदनादयो अनुस्सरित्वा “पुब्बेपाहं एवंवेदनो अहोसि''न्ति अतीतानं 
रूपवेदनादीनं पच्चुप्पन्नेहि विसेसाभावदस्सना विपस्सना, तस्सा विपस्सनाय वसेन। य्वायं “न इदं अभिञ्ञावसेना”ति 
पटिकखेपो कतो, तस्स कारणं दस्सेन्तो “अभिञ्ञावसेन ही”तिआदिमाह | खन्धपटिबद्धा नाम गोत्तवण्णहारादयो। एवं 
अनुस्सरन्तोति यथावुत्तविपस्सनावसेन अनुस्सरन्तो। सभावधम्मानं एव अनुस्सरणस्स वृत्तत्ता “सुञ्ञतापब्ब' न्ति वुत्तं । 


यस्मा ते एव रूपादयो नेव अत्ता, न अत्तनिया असारा अनिस्सरा, तस्मा ततो सुञ्ञा, तेसं भावो सुञ्ञता, तस्सा 
लक्खण रुप्पनादिकं दस्सेतुं 


किञ्चाति हेतुअत्थजोतके कारणे पच्चत्तवचनन्ति आह “किञ्चाति कारणपुच्छा, केन कारणेन रूपं 
बदेथा”ति। एतन्ति एतं भूतुपादायभेदं धम्मजातं। केन कारणेन रूपं नामाति किं कारणं निस्साय रूपन्ति वुच्चतीति 
अत्थो। कारणुद्देसोति कारणस्स उद्दिसनं । रुप्पतीति एत्थ रूपं नाम सीतादिविरोधिपच्चयसन्निपातेन विसदिसुप्पत्ति। 
तेनाह “सीतेनपी 'तिआदि | पब्बतपादेति चक्कवाळपब्बतपादे, सो पन तत्थ अच्चुग्गतो पाकारो विय ठितो। तथा हि 
तत्थ सत्ता ओलम्बन्ता तिइन्ति । हत्थपासागताति हत्थपासं आगता उपागता। तत्थाति तस्मिं हत्थपासागते सत्ते । 
छिज्जित्वाति मुच्छापत्तिया मुच्चित्वा, अङ्गपच्चङ्गउच्छेदवसेन वा परिच्छिज्जित्वा। अच्चन्तखारे उदकेति 

आतपसन्तापाभावेन अतिसीतभावमेव सन्धाय अच्चन्तखारता वुत्ता सिया। न हि तं कप्पसण्ठानउदकं 
सम्पत्तिकरमहामेघवुटुँ पथवीसन्धारकं कप्पविनासउदकं विय खारं भवितुं अरहति, तथा सति पथवीपि विलीयेय्याति । 
महिंसकरई नाम हिमवन्तपदेसे एकं रटुं। 


अवीचिमहानिरयेति सउस्सदं अवीचिनिरयं वुत्तं । गड़गपिद्देति गङ्गातीरे। 


सरन्ता गच्छन्तीति सरीसपपदस्स अत्थं वदति । एतन्ति रुप्पनं। यथा कठिनता पथविया पच्चत्तलक्खणं, एवं रुप्पनं 
रूपक्खन्धस्स पच्चत्तलक्खणं, सभावभूतलक्खणन्ति अत्थो। 


पुरिमसदिसन्ति पुरिमे रूपक्खन्धे वुत्तेन सदिसं। तं “किन्ति कारणपुच्छा'तिआदिना वुत्तनयेनेव वेदितब्बं। सुखं 
इट्टारम्मणं । सुखादीनं वेदनानं । पच्चयतोति आरम्मणपच्चयतो। अयमत्थोति “सुखारम्मणं सुखन्ति वुच्चती”ति 
अयमत्थो। उत्तरपदलोपेन हेस निद्देसो। वेदयतीति अनुभवति | वेदयितलक्खणाति अनुभवनलक्खणा । 


नीलपुष्फेति नीलवण्णपुप्फे । वत्थे वाति नीलवत्थे। वा-सद्देन वण्णधातुआदिं सङ्गण्हाति। अप्पनं वा झानं 
वापेन्तो। उप्पज्जनसञ्जापीति यं किञ्चि नीलं रूपायतनं आरब्भ उप्पज्जनसञ्जापि, या पकिण्णकसञ्जाति वुच्चति । 


रूपत्तायाति रूपभावाय। यागुमेवाति यागुभाविनमेव वत्थुं । यागुत्ताय यागुभावाय। पचति नाम पुग्गलो । एवन्ति 
यथा यागुआदिवत्थुं पुरिसो यागुआदिअत्थाय पचति निप्फादेति, अयं एवं रुप्पनादिसभावे धम्मसमूहे यथासकं पच्चयेहि 
अभिसङ्घरियमाने चेतनापधानो धम्मसमूहो पवत्तनत्थं विसेसपच्चयो हुत्वा ते अभिसङ्घरोति निरोपेति निब्बत्तेति। तेनाह 
"“पच्चयेही”तिआदि | रूपमेवाति रूपसभावमेव, न अञ्ञं सभावं । अभिसङ्करोतीति इतरेहि पच्चयधम्मेहि अधिकं सुटु 
पच्चयतं करोति । “उपगच्छति यापेति आयूहती"ति तस्सेव वेबचनानि। अभिसङ्करणमेव हि आयूहनादीनि । निब्बत्तेतीति 
तेसं धम्मानं रुप्पनादिभावेन निब्बत्तिया पच्चयो होतीति अत्थो। चेतयितलक्खणस्स सङ्कारस्साति इदं 
सङ्घारवखन्धधम्मानं चेतनापधानत्ता वुत्तं। तथा हि भगवा सुत्तन्तभाजनीये सङ्घारकखन्धं विभजन्तेन चेतनाव विभत्ता। 


वातिङ्गणं ब्रहतिफलं | चतुरस्सवल्लीति तिवुतालता। अखारिकन्ति खाररसरहितं, तं पन पण्णफलादि । यत्थ 
लोणरसो अधिको, तं लोणिकन्ति आह ““लोणयागू तिआदि। अम्बिलादिभेदं रसं | 


आकारसण्ठानगहणवसेनाति नीलपीतादिआकारगहणवसेन चेव वटटचतुरस्सादिसण्ठानगहणवसेन च | विनापि 
आकारसण्ठानाति आकारसण्ठानेहि विना, ते ठपेत्वापि। पच्चत्तभेदगहणवसेनाति तस्स तस्स आरम्मणस्स 
पभेदगहणवसेन । असम्मोहतोति याथावतो | विसेसो विसेसत्थदीपनतो, अविसेसो अयं धम्मो अविसेसदीपनतो। तेनाह 
““विसेसो वेदितब्बो”ति। जाननञ्हि अविसिट्ठं, तं समासपदतो उपसग्गा विसेसेन्ति। तथा हि सञ्जाननपदं 
पच्चभिञ्ञाणनिमित्तं आकारगहणमत्तं बोधेति, विजाननपदं ततो विसिट्ुविसयगहणं । पजाननपदं पन ततोपि विसिटुतरं 
पकारतो अवबोधं बोधेति। तेनाह “तस्सापी”तिआदि। आरम्मणसञ्जाननमत्तमेवाति नीलादिभेदस्स आरम्मणस्स 
सल्लकखणमत्तमेव । अवधारणेन लक्खणपटिवेधत्तं निवत्तेति। तेनाह “अनिच्च न्तिआदि । जाणसम्पयृत्तचित्तेहि 
विपस्सन्तस्स विपस्सनाय पगुणभावे सति जाणविप्पयुत्तेन चित्तेनपि विपस्सना होतियेवाति आह “अनिच्चादिवसेन 
लक्खणपटिवेधञ्च पापेती”ति। पटिवेधन्ति च उपलद्भिमेव वदति, न पटिविज्झनं । तेनाह उस्सक्कित्वा 
पना तिआदि । उस्सक्कित्वाति उस्सक्कापेत्वा मग्गपातुभावम्पि पापेति असम्मोहसभावत्ता। यथा लक्खणपटिवेधकाले 

सञ्जाननलक्खणवसेन सञ्ञाणअनुरूपवसेनेव पवत्तं, एवं विज्ञाणविजाननवसेन वायं अनुरूपवसेनेव पवत्ततीति 
दटुब्बं। 


इदानि तमत्थं हेरञ्जिकादिउपमाय विभावेतुं “यथा ही''तिआदिमाह । हिरञ्ञं वुच्चति कहापणं, हिरञ्ञजानने 
नियुत्तो हेरञ्ञिको । लोकवोहारे अजाता असज्जाता बुद्धि एतस्साति अजातबुद्धि, बालदारको । वोहारकुसलो गामवासी 
पुरिसो गामिकपुरिसो । उपभोगपरिभोगारहत्ता उपभोगपरिभोगं । तम्बकंसमयत्ता कूटो। महासारत्ता छेको । अड्डसारत्ता 
करटो। निहीनसारत्ता सण्हो। एत्थ च यथा हेरज्ञिको कहापणं चित्तादिभावतो उद्धं कूटादिभावं रूपदस्सनादिवसेन 
उप्पत्तिट्ठानतोपि जानन्तो अनेकाकारतो जानाति, एवं पञ्ञा आरम्मणं नानप्पकारतो जानाति पटिविज्झति, ताय सद्धि 
पवत्तमानविज्ञाणम्पि यथाविसयं आरम्मणं जानाति। 


एवं स्वायं नेसं जानने विसेसो अञ्ञेसं अविसयो, बुद्धानं एव विसयोति इदं विसेसं मिलिन्दपञ्हेन विभावेतु 
“तेनाहा तिआदिमाह, तं सुविञ्ञेय्यमेव । 


अत्तसुज्ञानं सभावधम्मानं धम्ममत्तताय कथितत्ता “अनत्तलक्खण कथेत्वा ति वृत्तं । हेड्टिममग्गा च यदि 
अधिगता, अरहत्तस्स अनधिगतत्ता “एकदेसमत्तेना ति वुत्तं, तं अनिच्चलवखणं दस्सेतुं इदं पब्बमारद्धं, इतरानि द्वे 
लक्खणानि तस्स परिहारभावेनाति अधिप्पायो । 


यस्मा पनेत्थ “तं कि मज्जथ, भिक्खवे”तिआदिदेसनाय तीसु लक्खणेसु इदमेव पधानभावेन दस्सितं, इदं 
अप्पधानभावेनाति न सक्का वत्तुं, तस्मा “तीणि लक्खणानि समोधानेत्वा दस्सेतुम्पी ति वुत्तं। अपचिनातीति 
अपचयगामिधम्मे निवत्तेति एकंसतो अपचयगामिपटिपदाय परिपूरणतो । तेनाह “नो आचिनाती 'तिआदि। बह 
विनासेतीति विधमति अदस्सनं गमेति। नेव चिनातीति न वड्टेति। तदेवाति तं बटुं एव । विस्सज्जेतीति छड्डेति । 
विकिरतीति विद्धंसेति | विधूपेतीति वट्टत्तयसङ्घातं अग्गिक्खन्धं विगतधूमं विगतसन्तापं करोतीति अत्थोति आह 
“निब्बापेती ति । 


एवं पस्सन्तिआदि अनागामिफले ठितस्स अरियसावकस्स अग्गमग्गफलाधिगमाय देसनाति अधिप्पायेनाह “बटु 
विनासेत्वा ठितं महाखीणासवं दस्सेस्सामी ति । खीणासवस्स अनागतभावदस्सनंयेव, सब्बा चायं हेट्टिमा देसना 
सुद्धविपस्सनाकथा, सहपठममग्गा वा सहविज्जूपमधम्मा वा विपस्सनाकथाति दस्सेन्तो “एत्तकेन ठानेना तिआदिमाह | 


नमस्सन्तियेव महता गारवबहुमानेन । तेनाह “नमो ते पुरिसाजञ्ञा”तिआदि। तत्थ निदस्सनं दस्सेन्तो 
“आयस्मन्तं नीतत्थेरं विया”ति वत्वा तमत्थं विभावेतुं ““थेरो तिआदिमाह । तत्थ खुरग्गेयेवाति केसोरोपनत्थं 
खुरधाराय अग्गे सीसे ठपिते तचपञ्चककम्मट्ठानमुखेन भावनं अनुयुञ्जन्तो अरहत्तं पत्वा। ब्रह्मविमानाति ब्रह्मानं 
निवासभूता विमाना । 


खज्जनीयसुत्तवण्णना निट्टिता । 
८. पिण्डोल्यसुत्तवण्णना 


८०. अपकरीयति एतेनाति अपकरणं, पदं । अपकरणं पकरणं कारणन्ति अत्थतो एकं । तेनाह “किस्मिञ्चिदेव 

कारणे”ति। नीहरित्वाति अत्तनो समीपचारभावतो अपनेत्वा। तथाकरणञ्च एवमेते एत्तकम्पि अप्पटिरूपं अकत्वा 
आयतिं सम्मा पटिपज्जिस्सन्तीति । लद्धबलाति लद्भञाणबला। 


एकद्वीहिकायाति एकेकस्स चेव द्विन्नं द्विन्नञ्च ईहिका गति उपसङ्कमना एकद्वीहिका। तेनाह “एकेको चेव द्वे द्वे च 
हुत्वा ति । पृथुज्जनानं समुदितानं नाम किरिया तादिसीपि सियाति वृत्तं “केळिम्पि करेय्युन्ति। परिकप्पनवसेन 
सम्मासम्बुद्धं उद्दिस्स पेसला भिक्खूपि एवं करोन्तीति । 


युगन्धरपब्बतादीनं अन्तरे सीदन्तरं समुह नाम। तत्थ किर वातो न वायति, पतितं यं किञ्चिपि सीदन्तरनदियं 
विलीयन्ता सीदन्तेव, तस्मा तं परिवारेत्वा ठिता युगन्धरादयोपि सीदपब्बता नाम | तं सन्धाय वुत्तं “सीदन्तरे सन्निसिन्नं 
महासमुद्द विया ति । आहारहेतूति आमिसहेतु सप्पितेलादिनिमित्तं, तेसं पणामना । 


पच्छिमन्ति निहीनं। तेनाह “लामक न्ति, लामकन्तो इधाधिप्पेतो - 


““मिगानं कोडुको अन्तो, पक्खीनं पन वायसो। 
एरण्डो अन्तो रुक्खानं, तयो अन्ता समागता 'ति॥ - 


आदीसु (जा० १.३.१३५) विय। उलतीति अभिचरति। अभिसपन्ति एतेनाति अभिसापो । अभिसापवत्थु पिण्डोल्यं । 
अत्थो फलं बसो एतस्साति अत्थवसं, कारणं, तम्पि तेसु अत्थि, तत्थ नियुत्ताति अत्थवसिका। 


अन्तो हदयस्स अब्मन्तरे अनुपविट्ठा सोकवत्थूहि । 


अभिज्झायिताति अभिज्झायनसीलो । अभिण्हप्पवत्तिया चेव बहुलभावेन च बहुलरागो। पूतिभावेनाति 
कुथितभावेन। ब्यापादो हि उप्पज्जमानो चित्तं अपगन्धं करोति, न सुचिमनुञ्जभावं। भत्तनिक्खित्तकाको वियाति इदं 
भत्तड्ठानस्स असरणेन काकस्स नट्टसतिता पञ्जायतीति कत्वा वृत्तं, न भत्तनिक्खित्तताय । असण्ठितोति असण्ठितचित्तो। 
कट्टुत्थन्ति कद्रेन कत्तब्बकिच्चं । 


पापवितक्केहि कतो, तस्मा ते अनवसेसतो पहातब्बाति दस्सनत्थं। द्विन्नं वुत्तत्ता एको पुब्बभागो, इतरो मिस्सकोति 
वत्तुं यृत्तन्ति अधिप्पायेन “एत्थ चा तिआदि वुत्तं । एवं तं भावेन्तस्स निरुज्झन्ति एवाति एकेकमिस्सकतावसेन 
गहेतब्बन्ति पोराणा। उपरि तिपरिवट्टदेसनाय अनिमित्तसमाधियेव दीपितो। तेनाह “यावज्चिद' न्ति निद्दोसोति 
बीतरागादिना निद्दोसो । 


पिण्डोल्यसुत्तवण्णना निट्टिता । 
९. पालिलेय्यसुत्तवण्णना 
८१. परियादिण्णरूपचित्ताति रागादीहि परियादियित्वा खेपेत्वा गहितचित्ता । 


भगवतो चारो विदितो परिचयवसेन | सत्था परिभोगं करोति अनुग्गण्हन्तो “एवं हिस्स दुग्गतिमोक्खो 
भविस्सती 'ति। अञ्ञत्राति विना । 


www.tipitaka.org Vipassana Research Institute 


Page 26 sur 50 


नागेनाति बुद्धनागेन अङ्कुसरहितेन। ततो एव उजुभूतेन चित्तेन। ईसादन्तस्स नङ्गलसदिसदन्तस्स हत्थिनो एवं चित्तं 
समेति । तत्थ कारणमाह “यदेको रमती बने ति । एतेन कायविवेकेन रतिसामञ्ञं वदति । 


अत्तनो धम्मतायाति पकतिया सयमेव। 


आसवानं खयोति इध अरहत्तं अधिप्पेतं, तं पन अग्गमग्गानन्तरमेवाति आह “मग्गानन्तरं अरहत्तफल''न्ति। 
विचयो देसनापञ्ञा अधिप्पेता, सा च अनेकधा पवत्ता एवाति वुत्तं “विचयसो ति, अनेककखत्तुं पवत्तमानापि विचयो 
एवाति कत्वा “विचयेना ति अत्थो वुत्तो। सासनधम्मोति सीलक्खन्धादिपरिदीपनो परियत्तिधम्मो । परिवितक्को 
उदपादि “चत्तारो सतिपद्ठानातिआदिना, एवं कोद्ठासतो परिच्छिज्ज देसिते मया धम्मे कतमस्स जाननस्स अन्तरा 
आसवानं खयो होतीति एकच्चस्स कङ्का होतियेबाति अधिप्पायो। दिड्डि एव समनुपस्सना दिड्रिसमनुपस्सना। 
दिट्टिसङ्कारोति दिट्टिपच्चयो सङ्घारो। ततो एव तण्हापच्चयो होतीति वुत्तं “ततोजो सो सङ्घारो”ति। ततो तण्हातो सो 
सङ्घारो जातोति चतूसु एस दिट्टिसङ्घारो दिट्टूपनिस्सयो सङ्घारो जायति। अविज्जासम्फस्सोति अविज्जासम्पयुत्तसम्फस्सो। 
एवमेत्थ भगवा सळायतननामरूपविञ्ञाणानि सङ्घारपक्खिकानेव कत्वा दस्सेति। 


एत्तके ठानेति “इध भिक्खवे अस्सुतवा पुथुज्जनो”तिआदिं कत्वा याव “न मे भविस्सती"”ति एत्तके ठाने । 
गहितगहितदि्रिन्ति सक्कायदिट्टिया “सो अत्ता, सो लोको तिआदिना पवत्तं सस्सतदिट्टि, नो चस्सं, नो च मे 
सिया”तिआदिना पवत्तं उच्छेददिद्रिन्ति तथा तथा गहितदिद्धिं। “इति खो, भिक्खवे, सोपि सङ्घारो 
अनिच्चोतिआदिदेसनाय विस्सज्जापेन्तो आगतो। तत्थ तत्थेवास्स उप्पन्नदिड्टिविवेचनतो इमिस्सा देसनाय 
पुग्गलज्झासयेन पवत्तितता वेदितब्बा, तेबीसतिया ठानेसु अरहत्तपापनेन देसनाविलासो। ततोजो सो सङ्कारोति ततो 
विचिकिच्छाय पच्चयभूततण्हातो जातो विचिकिच्छाय सम्पयुत्तो सङ्घारो। यदि सहजातादिपच्चयवसेन ततो तण्हातो 
जातोति ततोजो सङ्घारोति वुच्चेय्य, इदमयृत्तन्ति दस्सेन्तो “तण्हासम्पयृत्त...पे०... जायती ति चोदेति । इतरो 
उपनिस्सयकोटि इधाधिप्पेताति दस्सेन्तो “अप्पहीनत्ता ति वत्वा “यस्स ही तिआदिना तमत्थं विवरति। न हि तण्हाय 
विचिकिच्छा सम्भवति। यदि असति सहजातकोटिया उपनिस्सयकोटिया तण्हापच्चया विचिकिच्छाय सम्भवो एव | 
दिट्टियापीति द्वासद्विदिड्टियापि। तेनाह “चतूसु हीतिआदि। वीसति सक्कायदिद्वियो सस्सतदिट्टिं उच्छेददिट्टि 
विचिकिच्छञ्च पक्खिपित्वा पच्चेकं अनिच्चतामुखेन विपस्सनं दस्सेत्वा अरहत्तं पापेत्वा देसना निट्ठापिताति आह 
““तेवीसतिया ठानेसूतिआदि। 


पालिलेय्यसुत्तबण्णना निट्टिता। 
१०. पुण्णमसुत्तवण्णना 


८२. दिस्सति अपदिस्सतीति देसो, कारणं, तञ्च खो जापकं दडुब्बं । यञ्हि सो जानितुकामो रुप्पनादिसभावं, पठमं 
पन सरूपं पुच्छित्वा पुन तस्स विसेसो पुच्छितब्बोति पठमं “इमे नु खो तिआदिना पुच्छं करोति, इधापि च सो विसेसो 
एव तस्स भिकखुनो अन्तन्ति दस्सेति। अजानन्तो विय पुच्छति तेसं हेतुन्ति अधिप्पायो। 


तण्हाछन्दमूलका पभवत्ता। पञ्चुपादानक्खन्धाति एत्थ विसेसतो तण्हुपादानस्स गहणं इतरस्स तग्गहणेनेव गहितं 
तदविनाभावतोति छन्दरागो एव उद्धटो । इदन्ति तप्पञ्हपटिक्खिपनं । यदिपि खन्धा उपादानेहि असहजातापि होन्ति 

उपादानस्स अनारम्मणभूतापि, उपादानं पन तेहि सहजातमेव, तदारम्मणञ्च होतियेवाति दस्सेति। न हि असहजातं 
अनारम्मणञ्च उपादानं अत्थीति । इदानि तमत्थं विवरित्वा दस्सेतुँ “तण्हासम्पयुत्तस्मि'न्तिआदि वृत्तं, तं सुविञ्ेय्यमेव। 
आरम्मणतोति आरम्मणकरणतो। “एवंरूपो सिय''न्ति एवंपवत्तस्स छन्दरागस्स “एवंवेदनो सिय”न्ति एवंपवत्तिया 
अभावतो तत्थ तत्थेव नतसङ्घारा भिज्जन्ति, तस्मा रूपवेदनारम्मणानं छन्दरागादीनं अभावतो अत्थेव छन्दरागवेमत्तता। 
छन्दरागस्स पहानादिवसेन छन्दरागपटिसंयुत्तस्स अपुच्छितत्ता, “अनुसन्धि न घटियती' ति वुत्तं। किञ्चापि न 
घटियतीति अञ्ञस्सेव पुच्छितत्ता, तथापि सानुसन्धिकाव पुच्छा, ततो एव सानुसन्धिकं विस्सज्जनं। तत्थ कारणमाह 
“तेसं तेस” न्तिआदिना। तेन अज्झासयानुसन्धिवसेन सानुसन्धिकानेव पुच्छाविस्सज्जनानीति दस्सेति। 


पुण्णमसुत्तवण्णना निट्टिता | 
खज्जनीयवग्गवण्णना निट्टिता । 
९. थेरवग्गो 
१. आनन्दसुत्तवण्णना 


८३. पटिच्चाति निस्सयं कत्वा। “एसोहमस्मी' ति दिट्टिग्गाहो, “सेय्योहमस्मी' ति मानग्गाहो च तण्हावसेनेव 
होन्तीति तण्हापि तथापवत्तिया पच्चयभूता तथापवत्ति एवाति वृत्तं “अस्मीति एवं पवत्तं तण्हामानदिट्रिपपञ्चत्तयं 
होती ति । दहरसद्दो बालदारकेपि पवत्ततीति ततो विसेसनत्थं “युवा ति वुत्तं । युवापि एको अमण्डनसीलोति ततो 
विसेसनत्थं “मण्डनकजातिको ति वुत्तं । तेन मुखनिमित्तपच्चवेकखणस्स सब्भावं दस्सेति। तन्ति आदासमण्डलं 
ओलोकयतो। परम्मुखं हुत्वा पञ्ञायेय्याति यदि पुरत्थिमदिसाभिमुखं हुत्वा ठितं, मुखनिमित्तम्पि पुरत्थिमदिसाभिमुखमेव 
हुत्वा पञ्ञायेस्याति अत्थो। यदिपि परस्स सदिसस्स मुखं भवेय्य, तथापि काचि असदिसता भवेय्याति वुत्तं “वण्णादीहि 
असदिसं हृत्वा पञ्ञायेय्या”ति। निभासरूपन्ति पटिभासरूपं | निभासरूपं ताव कंसादिमये पभस्सरे मण्डले पञ्ञायतु, 
उदके पन कथन्ति “केन कारणेना ति पुच्छति । इतरो “महाभूतानं विसुद्धताया ति वदन्तो तत्थापि 
यथालद्भपभस्सरभावेनेवाति दस्सेति । एत्थ च मण्डनजातिको पुरिसो विय पुथुज्जनो, आदासतलादयो विय पञ्चक्खन्धा, 
मुखनिमित्तं विय “अस्मीति गहणं, मुखनिमित्तं उपादाय दिस्समानरूपादि विय “अस्मी”ति सति “अहमस्मीति 
“परोस्मी 'तिआदयो गाहविसेसा। अभिसमेतोति अभिसमितो, अयमेव वा पाठो। 


आनन्दसुत्तवण्णना निद्ठिता। 
२. तिस्ससुत्तवण्णना 


८४. मधुरकं वुच्चति काये विभारन्ति आह - “मधुरकजातो वियाति सञ्जातगरुभावो विया”ति। गरुभावे 
सति लहुता अनोकासाव, तथा मुदुता कम्मञ्ञता चाति वृत्तं “ अकम्मञ्जो”ति। “कायेति आनेत्वा वत्तब्बं। न 
पक्खायन्तीति पकासा हुत्वा न खायन्ति। तेनाह “न पाकटा होन्ती ति । उपट्टुहन्तीति उपतिइन्ति। न दिस्सतीति गहणं 
न गच्छति। महाविचिकिच्छाति अट्टवत्थुका सोळसवत्थुका च विमति। न हि उप्पज्जति परिपक्ककुसलमूलत्ता। 


कामानमेतं अधिवचनन्ति पदं उद्धरित्वा येन अधिप्पायेन भगवता निन्नं पल्ललं कामानं निदस्सनभावेन आभतं, तं 

अधिप्पायं विभावेतुं “यथा ही तिआदि वुत्तं । 
तिस्ससृत्तवण्णना निट्टिता । 
३. यमकसुत्तवण्णना 


८५. दिड्टि एव दिट्रिगतं “गूथगतं मुत्तगत*न्ति (म० नि० २.११९; अ० नि० ९.११) यथा। दिद्ठिगतं नाम जातं 
खन्धविनिमुत्तस्स सत्तस्स गहितत्ता । 


कुपितेति दिड्ठिसङ्खातरोगेन कुपिते । पग्गय्हाति तेसं भिक्खूनं सन्तिके विय थेरस्स सारिपुत्तस्स सम्मुखा अत्तनो लद्धि 
पग्गय्ह “एवं ख्वाह''न्ति एवं निच्छयेन वत्तुं असक्कोन्तो । 


अनुयोगवत्तं नाम येन युत्तो, तस्स अत्तनो गाहं निज्झानक्खन्तियाव याथावतो पवेदनं। थेरस्स अनुयोगे भुम्मन्ति 
“तँ कि मञ्ञसि, आवुसो यमका*तिआदिना थेरेन कथितपुच्छाय भुम्मनिद्देसो। सचे तं आवुसोति इदन्ति “सचे तं, 
आवुसो ति एवमादिकं इदं वचनं । एतन्ति यमकत्थेरं । अज्जन्ति अरहत्तं। वत्तब्बाकारेन वदन्तो अत्थतो अरहत्तं 
ब्याकरोन्तो नाम होतीति अधिप्पायेन वर्दाति | 


एतस्स पठममग्गस्साति एतस्स इदानियेव तिपरिवट्टदेसनावसाने तया अधिगतस्स पठममग्गस्स | चतूहि योगेहीति 
अत्ततो पियतो उदासिनतो वेरितोति चतूहिपि उप्पज्जनअनत्थयोगेहि । 


उपेतीति तण्हुपयदिटुपयेहि उपादियति तण्हादिट्टिवत्थु पप्पोति । उपादियतीति दळ्हग्गाहं गण्हाति। अधितिट्ठुतीति 
अभिनिविस्स तिट्टुति। किन्ति? “अत्ता मे ति। पच्चत्थिका मे एतेति एते रूपवेदनादयो पञ्चुपादानक्खन्धा मय्हं 
पच्चत्थिका अनत्थावहत्ताति विपस्सनाञाणेन जत्वा। विपस्सनाय योजेत्वाति विपस्सनाय खन्धे योजेत्वा । 


यमकसुत्तवण्णना निद्ठिता। 
४. अनुराधसुत्तवण्णना 


८६. तस्सेव विहारस्साति महावने यस्मिं विहारे भगवा विहरति, तस्सेव विहारस्स | इमेति अञ्ञतित्थिया । यस्मा 
अयं थेरो ठपनीयं पञ्हं ठपनीयभावेन न ठपेसि, तस्मा। अञ्ञतित्थिया...पे०... एतदवोचुं। तेनाह “एकदेसेन सासनसमयं 
जानन्ता ति। 


गहितमेव होति ततो पगेव सिद्भत्ता। तेनाह “तस्स मूलत्ता ति । एवन्ति “दुक्खञ्चेव पञ्ञपेमि, दुक्खस्स च 
निरोध''न्ति एवं । वट्टविवट्टमेवाति पञ्चन्नं पन खन्धानं समनुपस्सनाय वसेन बटु, “एवं पस्स*न्तिआदिना विवट्ं 
कथितमेव। 


अनुराधसुत्तवण्णना निट्टिता। 


५. वक्कलिसुत्तवण्णना 

८७. नगरमज्झे महाआबाधो उप्पज्जीति नगरमज्झेन आगच्छन्तो कम्मसमुड्ठानो महन्तो आबाधो उप्पज्जति। 
समन्ततो अधोसीति सब्बभागेन परिप्फन्दि। इरियापथ यापेतुन्ति सयननिसज्जादिभेदं इरियापथं पवत्तेतुं । निवत्तन्तीति 
ओसक्कन्ति, परिहायन्तीति अत्थो। अधिगच्छन्तीति वडन्ति। सत्थु गुणसरीरं नाम नवविधलोकुत्तरधम्माधिगममूलन्ति 
कत्वा वृत्तं “नवविधो हि...पे०... कायो नामा ति, यथा सत्तानं कायो पटिसन्धिमूलको । 


काळसिलायं कतविहारो काळसिलाविहारो। मग्गविमोक्खत्थायाति अग्गमग्गविमोक्खाधिगमाय। देवताति 
सुद्रावासदेवता। अलामकं नाम पुथुज्जनकालकिरियाय अभावतो। तेनाह “थेरो किरा”तिआदि। एकं द्वे आणानीति 
एकं द्वे पच्चवेक्खणञाणानि सभावतो अवस्सं उप्पज्जन्ति, अयं धम्मता। मग्गफलनिब्बानपच्चवेक्खणानि तंतंमग्गवुद्ठाने 
उप्पज्जन्ति एव। एकं द्वेति वचनं उप्पन्नभावदस्सनत्थं वुत्तं । 


धूमायनभावो धूमाकारता, तथा तिमिरायनभावो। 
वक्कलिसुत्तवण्णना निट्टिता । 
६. अस्सजिसुत्तवण्णना 


८८. पस्सम्भित्वाति निरोधेत्वा। नो च स्वाहन्ति नो च सु अहं | परिहायि कुप्पधम्मत्ता । एतन्ति समाधिमत्तसारं, 
सीलमत्ते पन वत्तब्बमेव नत्थि। कथं होतीति कथं अभिनन्दना होति । दुक्खं पत्वाति दुक्खुप्पत्तिहेतु सुखं पत्थेति “एवं मे 
दुक्खपरिव्ठाहो न भविस्सती' ति । यदग्गेनाति येन भागेन। “दुक्खं पत्थेतियेवा ति वत्वा तत्थ कारणमाह 
“सुखविपरिणामेन ही“ तिआदि | सुखविपरिवत्ते सुखविपरिणामदुक्खं, तस्मा सुखं अभिनन्दन्तो अत्थतो दुक्खं 
अभिनन्दति नाम । 


अस्सजिसुत्तवण्णना निड्टिता । 
७. खेमकसुत्तवण्णना 


८९. अत्तनियन्ति दिट्ठिगतिकपरिकप्पितस्स अत्तनो सन्तर्क । तेनाह “अत्तनो परिक्खारजात न्ति | तण्हामानो 
अधिगतो अरहत्तस्स अनधिगतत्ता, नो दिट्ठिमानो अधिगतो, तथा कामरागब्यापादापि। अनागामी किर खेमकत्थेरो, 
“सकदागामी”ति केचि वदन्ति। सन्धावनिकायाति सञ्चरणेन । तेनाह “पुनप्पुनं गमनागमनेना ति । चतुक्खत्तु 
गमनागमनेनाति चतुक्खत्तुं गमनेन च आगमनेन च | तेनाह - “त दिवसं द्वियोजनं अद्धानं आहिण्डी ति । जत्वाति 
अज्झासयं जत्वा। थेरोति खेमकत्थेरो। 


रूपमेव अस्मीति वदतीति रूपकखन्धमेव “अस्मीति गाहस्स वत्थुं कत्वा वदति। अधिगतो तण्हामानो। 


अणुसहगतोति अणुभावं गतो। तेनाह “सुखुमो ति | तयो खारा विय तिस्सो अनुपस्सना चित्तसंकिलेसस्स 
विसोधनतो। सीलगन्धादीहि गुणगन्धेहि । 


कथेतुन्ति उद्देसवसेन कथेतुं । पकासेतुन्ति निद्देसवसेन तमत्थं पकासेतुं । जानापेतुन्ति कारणवसेन जानापेतुं । 

पतिट्टापेतुन्ति कथापेतुं। विवर्ट कातुन्ति उदाहरणं वण्णेत्वा पाकटं कातुं। सुविभत्तं कातुन्ति अन्वयतो ब्यतिरेकतो 
सुटु, विभत्तं कातुँ। उत्तानकं कातुन्ति उपनयनिगमेहि तमत्थं विभूतं कातुं। अञ्जेन नीहारेनाति विपस्सनाविमुत्तेन 
चित्ताभिनीहारेन । 


खेमकसुत्तवण्णना निट्टिता । 
८. छन्नसुत्तवण्णना 


९०. मक्खीति गुणमक्खनलक्खणेन मक्खेन समन्नागतो । पळासीति युगग्गाहलक्खणेन पळासेन समन्नागतो । एतं 


थेरन्ति छन्नत्थेरं । अत्तनो दुग्गहणेन कञ्चि उपारम्भम्पि करेय्य। तेन वुत्तं “एवं किर नेसं अहोसी तिआदि। 
निहोसमेवस्स कत्वाति आदितो अनुरूपत्तमेव कत्वा सद्धम्मं कथेस्सामाति। 


परितस्सना उपादानन्ति भयपरितस्सना दिठ्ठुपादानं । अनत्तनि सति अनत्तकतानि कम्मानि कमत्तानं फुसिस्सन्तीति 
भयपरितस्सना चेव दिट्दुपादानज्च उप्पज्जति। पटिनिवत्ततीति यथारद्धविपस्सनातो पटिनिवत्तति, नासक्खीति अत्थो । 
कस्मा पनेतस्स विपस्सनमनुयुञ्जन्तस्स एवं अहोसीति तत्थ कारणं वदति “अयं किरा तिआदिना । एवन्ति “को नु खो 
मे अत्ता”ति एवं न होति। तावतिका विस्सत्थीति ““मय्हं धम्मं देसेतू*ति वुत्तविस्सासो अत्थीति अत्थो। इदं कच्चानसत्थं 
अद्दसाति योजना “द्वयनिस्सितो, कच्चान, लोको"तिआदि दिद्विविनिवेठना। “एते ते, कच्चान, उभो अन्ते 
अनुपगम्मा"तिआदि बुद्धबलदीपना | 


छन्नसुत्तवण्णना निट्टिता। 
९-१०. राहुलसुत्तादिवण्णना 
९१-९२. एतानि सुत्तानि। इधागतानीति इमस्मिं वग्गे आनीतानि सङ्गीतिकारेहीति । 
राहुलसुत्तादिवण्णना निड्टिता । 
थेरवग्गवण्णना निट्टिता। 
१०. पुप्फवग्गो 
१. नदीसुत्तवण्णना 


९३. पब्बतेय्याति पब्बततो आगता। ततो एव ओहारिनी। तेनस्सा चण्डसोततं दस्सेति। दूरं गच्छतीति दूरङ्गमा । 
तेनस्सा महोघतं दस्सेति। 


सोतेति वट्टसोते। चतूहि गाहेहीति “रूपं अत्ततो समनुपस्सती'तिआदिनयप्पवत्तेहि चतूहि गाहेहि । पलुज्जनत्ताति 

छिन्नत्ता । सोकादिब्यसनप्पत्तीति सोकादिअनत्थुर्प्पात्त । 
नदीसुत्तवण्णना निद्ठिता। 
२. पुप्फसुत्तवण्णना 


९४. विवदतीति विवादं करोति। वदन्तोति अयथासभावेन वदन्तो। विवदति धम्मताय विरुद्धं कत्वा वदति। 
लोकधम्मोति लुज्जनसभावधम्मो। को पन सोति आह “खन्धपञ्चक  न्ति। तेनाह “तं ही”तिआदि। कथं करोमीति 
केन पकारेनाहं बालं अजानन्तं करोमि। तेनाह “मय्हं ही तिआदि। तथा चाह “अक्खातो वो मया मग्गोतिआदि (ध० 
प० २७५) | “तयो लोका कथिता ति वत्वा तं विवरितुं “नाहं, भिक्खवे”तिआदिमाह। 


पुप्फसुत्तवण्णना निट्टिता। 
३. फेणपिण्डूपमसुत्तवण्णना 
९५. केनचि कारणेन युज्झित्वा गहेतुं न सक्काति अयुज्झा नाम । निवत्तनट्रानेति उदकप्पवाहस्स निवत्तितट्टाने | 


अनुसोतागमनेति अनुसोतं आगमनहेतु, ` अनुसोतागमनेना”ति वा पाठो। अनुपुब्बेन पवड्टित्वाति तत्थ तत्थ 
उट्डितानं खुहकमहन्तानं फेणपिण्डानं संसग्गेन पकारतो वुद्धि पत्वा । आवहेय्याति आनेत्वा वहेय्य। कारणेन 
उपपरिक्खेय्याति जाणेन वीमंसेय्य। “सारो नाम कि भवेय्या”ति वत्वा सब्बसो तदभावं दस्सेन्तो “विलीयित्वा 
विद्धसेय्येवा ति आह । तेन रूपम्पि निस्सारताय भिज्जतेवाति दस्सेति। यथा हि अनिच्चताय असारतासिद्धि, एवं 
असारतायपि अनिच्चतासिद्धीति अनिच्चताय एव निच्चसारं थिरभावसारं धुवसारं सामीनिवासीकारकभूतस्स अत्तनो वसे 
पवत्तनम्पेत्थ नत्थीति आह ““रूपम्पि...पे०... निस्सारमेवा”ति। सोति फेणपिण्डो। गहितोपि उपायेन तमत्थं न साधेति 
अनरहत्ता। अनेकसन्धिघटितो तथा तथा घटितो हुत्वा । 


ब्याममत्तम्पि एतरहि मनुस्सानं वसेन। अवस्समेव भिज्जति तरङ्गब्भाहतं हुत्वा । 


तस्मिं तस्मिं उदकबिन्दुम्हि पतिते । उदकतलन्ति उदकंपिट्टिं। अञ्जतो पतन्तं उदकबिन्दुं। उदकजल्लन्ति 
सन्तानकं हुत्वा ठितं उदकमलं। तञ्हि संकड्टित्वा ततो उदकं पुटं करोति, तस्मिं पुटे पुब्बुङसमञ्ञा। वत्थुन्ति 
चक्खादिवत्थुं। आरम्मणन्ति रूपादिआरम्मणं । किलेसजल्लन्ति पुरिमसिद्धं, पटिलब्भमानं वा किलेसमलं । 
फस्ससङ्घट्टनन्ति फस्ससमोधानं । पुब्बुळसदिसा मुहुत्तरमणीयताय। यस्मा घम्मकाले 
सूरियातपसन्तापाभिनिब्बत्तरस्मिजालनिपाते तादिसे भूमिपदेसे इतो चितो समुग्गतवातवेगसमुद्भटविरुळहसङ्घातेसु 
परिब्भमन्तेसु अणुपरमाणुतज्जारिप्पकारेसु भूतसङ्घातेसु मरीचिसमञ्ञा, तस्मा सब्बसो सारविरहिताति वृत्तं “सञ्ञापि 
असारकड्रेन मरीचिसदिसा ति । यस्मा च पस्सन्तानं येभुय्येन उदकाकारेन खायति, तस्मा “गहेत्वा पिवितुं वातिआदि 
वुत्तं । नीलादिअनुभवनत्थायाति नीलादिआरम्मणस्स अनुभवनत्थाय। फन्दतीति फन्दनाकारप्पत्ता विय होति 
अप्पहीनतण्हस्स पुग्गलस्स। बिप्पलम्भेति अप्पहीनविपल्लासं पुग्गलं । तेनाह “इदं नीलक ˆ न्तिआदि। 
सञ्ञाविपल्लासतो हि चित्तविपल्लासो, ततो दिट्विविपल्लासोति । बिष्पलम्भनेनाति विप्पकारवसेनेव आरम्मणस्स 
लम्भनेन । विप्पकारवसेन हि एतं लम्भनं, यदिदं अनुदकमेव उदकं कत्वा दस्सनं अनगरमेव नगरं कत्वा 

गन्धब्बनाटकादिदस्सनं । 


कुक्कुकं वुच्चति कदलिक्खन्धस्स सब्बपत्तवट्टीनं अब्भन्तरे दण्डकन्ति आह “अकुक्कृकजातन्ति अन्तो 
असञ्जातघनदण्डक”न्ति। न तथा होतीति यदत्थाय उपनीतं, तदत्थाय न होति । नानालक्खणोति नानासभावो । 
सङ्कारक्खन्धोवाति एको सङ्घारकखन्धोत्वेव वुच्चति। 


अस्साति पुरिसस्स। अपगतपटलपिळकन्ति अपगतपटलदोसञ्चेब अपगतपिळकदोसञ्च। 
असारभावदस्सनसमत्थन्ति असारस्स असारभावदस्सनसमत्थं । इत्तराति परित्तकाला, न चिरद्वितिका। तेनाह 
“लहुपच्चुपट्टाना ति । अञ्जदेव च आगमनकाले चित्तन्ति इदञ्च ओळारिकवसेनेव वुत्तं । तथा हि एकच्छरक्खणे 
अनेककोटिसतसहस्ससङ्घानि चित्तानि उप्पज्जित्वा निरुज्झन्ति । मायाय दस्सितं रूपं मायाति वुत्तं । यंकिञ्चिदेव 
कपालिट्ठकपासाणवालिकादिं | बञ्चेतीति असुवण्णमेव सुवण्णन्ति, अमुत्तमेव मुत्तातिआदिना वञ्चेति। ननु च सञ्ञापि 
मरीचि विय विप्पलम्भेति वञ्चेति, इदम्पि विज्ञाणं माया विय वञ्चेतीति को इमेसं विसेसोति? वचनत्थो नेसं साधारणो। 
तथापि सञ्जा अनुदकंयेव उदकं कत्वा गाहापेन्ती, अपुरिसञ्जेव पुरिसं कत्वा गाहापेन्ती विप्पलम्भनवसेन अप्पविसया, 
विज्ञाणं पन यं किञ्चि अतंसभावं तं कत्वा दस्सेन्ती माया विय महाविसया। तेनाह “यकिञ्चिदेवा तिआदि | एवम्पीति 
अतिविय लहुपरिवत्तिभावेनपि मायासदिसन्ति। 


देसिताति एवं देसिता फेणपिण्डादिउपमाहि । 


भूरि वुच्चति पथवी, सण्हट्ेन विपुलट्ठेन च भूरिसदिसपञ्जताय भूरिपञ्ञो । तेनाह “सण्हपञ्जेन चेवा'तिआदि। 
किमिगणादीनन्ति आदि-सद्देन अनेकगिज्झादिके सङ्गण्हाति। पवेणीति धम्मपबन्धो। बाललापिनी “अहं 
ममा तिआदिना । सेसधातुयो गहेत्वाव भिज्जति एकुप्पादेकनिरोधत्ता, वत्थुरूपनिस्सयपच्चयत्ता “अय"न्ति न विसुं 
गहितं | बधभावतोति वधस्स मरणस्स अत्थिभावतो। सरणन्ति पटिसरणं । 


फेणपिण्डूपमसुत्तवण्णना निट्टिता । 
४-६. गोमयपिण्डसुत्तादिवण्णना 


९६-९८. सस्सतं सब्बकालं याव कप्पबुट्ठाना होन्तीति सस्सतियो, सिनेरुआदयो। ताहि समं समकालं । अनेनाति 
भगवता । नयिदन्ति एत्थ य-कारो पदसन्धिकरो, इदन्ति निपातपदं । तं पन येन येन सम्बन्धीयति, तं तिलिङ्गोव होतीति 
“अयं मग्गब्रह्मचरियवासो ति वुत्तं। “न पञ्ञायेय्या ति वत्वा तमत्थं विवरितुं “मग्गो ही तिआदि वृत्तं । 
विवट्देन्तोति विनिवट्टेन्तो अप्पवत्ति करोन्तो । 


राजधानीति रञ्ञो निवासनगरं । सुत्तमयन्ति चित्तवण्णवट्टिकामयं । 
गोमयपिण्डसुत्तादिवण्णना निद्ठिता। 


७. गहुलबद्धसुत्तवण्णना 

९९. यं महासमुद्दोति एत्थ यन्ति समयस्स पच्चामसनं । भुम्मत्थे चेतं पच्चत्तवचनन्ति आह “यस्मि समये”ति। सो 
च समयो अयन्ति दस्सेन्तो “पञ्चमे सूरिये उट्टिते*ति आह। परिच्छेदं न वदामि परिच्छेदकारिकाय अग्गमग्गविज्जाय 
अनधिगतत्ता। सुनखो विय वडुनिस्सितो बालो असवसभावतो । गहुलो विय दिद्विबन्धो सक्कायो तस्स 
असवसभावतो। पुथुज्जनस्स सक्कायानुपरिवत्तनन्ति “सन्ताने सत्तवोहारो”ति तं ततो अञ्ञं कत्वा भेदेन निद्देसो । 


गहुलबद्भसुत्तवण्णना निट्टिता। 
८. दुतियगहुलबद्धसुत्तवण्णना 


१००. दिट्टिंगहुलनिस्सितायाति सहजातादिपच्चयवसेन दिट्टिगहुलनिस्सिताय निस्सायेव पवत्तति ततो अत्तानं 
विवेचेतुं असक्कुणेय्यत्ता । चित्तसंकिलेसेनेवाति दसविधकिलेसवत्थुवसेन चित्तस्स संकिलिट्टभावेन। 
अरियमग्गाधिगमनेन चित्तस्स वोदानत्ता वोदायन्ति विसुज्झन्ति। 


विचरणचित्तन्ति गहेत्वा विचरणवसेन विचरणचित्तं | सङ्घानामाति एवंनामका । ब्राह्मणपासण्डिकाति जातिया 
ब्राह्मणा, छन्नवुतिया पासण्डेसु तं सङ्घासञ्जितं पासण्डं पग्गय्ह विचरणका । पटकोहुकन्ति दुस्सापणकं । दस्सेन्ताति 
यथागतिकम्मविपाकचित्ततं दस्सेन्ता । तं चित्तन्ति तं पटकोडुकचित्तं गहेत्वा विचरन्ति। चिन्तेत्वा कतत्ताति इमस्स 
रूपस्स एवं हत्थपादा, एवं मुखं लिखितब्बं, एवं आकारवत्थग्गहणानि, एवं किरियाविसेसा, एवं किरियाविभागं, 
सत्तविसेसानं विभागं कातब्ब''न्ति तस्स उब्बत्तनखिपनपवत्तनादिपयोजनञ्चाति सब्बमेतं तथा चिन्तेत्वा कतत्ता चित्तेन 
मनसा चिन्तितं नाम। उपायपरियेसनचित्तन्ति “हत्थपादा एवं लिखितब्बा'तिआदिना यथावृत्तउपायस्स चेव पुब्बे 
पवत्तस्स भूमिपरिकम्मवण्णधातुसम्मायोजनुपायस्स च वसेन पवत्तं चित्तं । ततोपि चित्ततरन्ति ततो चित्तकम्मतोपि 
चित्ततरं चित्तकारेन चिन्तितप्पकारानं सब्बेसंयेव चित्तकम्मे अनिप्फज्जनतो । कम्मचित्तेनाति कम्मविञ्ञाणेन । 
कम्मचित्तेनाति वा कम्मस्स चित्तभावेन। सो कम्मस्स विचित्तभावो तण्हावसेन जायतीति वेदितब्बो। स्वायमत्थो 
अट्टुसालिनीटीकायं विभावितो । एवं चित्ताति एवं चित्तरूपविसेसा। योनिं उपनेतीति तं तं अण्डजादिभेदं योनिविसेसं 
पापेति वण्णविसेसो विय फलिकमणिकं । न हि विसेसा हितविचित्तसामत्थियकम्मं योनि उपनेति, तस्स तस्स 
विपाकुप्पत्तिया पच्चयो होति । योनिमूलको तेसं चित्तभावोति यं यं योनि कम्मं सत्ते उपनेति, तंतंयोनिमूलको तेसं सत्तानं 
चित्तविचित्तभावो। तेनाह “योनिउपगता”तिआदि। सदिसचित्ताव सदिसचित्तभावा एव। इतीतिआदि वुत्तस्सेव अत्थस्स 
उप्पटिपाटिया निगमनं । 


तिरच्छानगतचित्तभावतो चित्तस्सेव सविसेसं चित्तभावकरणं दस्सेतुं ““अपिचा 'तिआदि वृत्तं । तत्थ चित्तं नामेतं 
चित्ततरमेव वेदितब्बन्ति सम्बन्धो । सहजातधम्मचित्ततायाति रागादिसद्धादिधम्मविचित्तभावेन | भूमिचित्ततायाति 
अधिट्ठानचित्तताय । कम्मनानत्तं मूलं कारणं एतेसन्ति कम्मनानत्तमूलका, तेसं। लिङ्गनानत्तं इत्थिलिङ्गादिनानत्तवसेन चेव 
तंतंसण्ठाननानत्तवसेन च वेदितब्बं । सञ्ञानानत्तं इत्थिपुरिसदेवमनुस्सादिसञ्ञानानत्तवसेन । वोहारनानत्तं 
तिस्सोतिआदिवोहारनानत्तवसेन। चित्तानं विचित्तानं। तंतंवोहारनानत्तम्पि चित्तेनेव पञ्जपीयति। 
रङ्गजातरूपसमुद्ठापनादिना वत्थं रञ्जयतीति रजको, वण्णकारो। पुथुज्जनस्स अत्तभावसञ्जितरूपसमुद्ठापनता नियता 
एकन्तिकाति पुथुज्जनग्गहणं। “अभिरूपं रूपं समुट्ठापेती ति आनेत्वा सम्बन्धो । 


दुतियगद्दुलबद्धसुत्तवण्णना निट्टिता । 

९. वासिजटसुत्तवण्णना 


१०१. अत्थस्साति हितस्स। असाधिका “भावनानुयोगं अननुयुत्तस्सा*ति अननुयुत्तस्स वुत्तत्ता । इतराति 
सुक्कपक्खउपमा | साधिका भावनायोगस्स अनुयुत्तत्ता। तञ्हि तस्स साधिका वेदितब्बा । सम्भावनत्थेति 
परमत्थसम्भावने | एवञ्हि कण्हपक्खेपि अपिसदग्गहणं समत्थितं होत | सम्भावनत्थेति वा परिकप्पनत्थेति अत्थो। 
सङ्घातब्बे अत्थे अनियमतो वुच्चमाने सङ्घातो अनियमत्थो वासद्दो वत्तब्बोति “अट्ट वा तिआदि वुत्तं। ऊनाधिकानीति 
ऊनानिपि अधिकानिपि किञ्चापि होन्ति, एकंसो पन गहेतब्बोति “अट्ठट वा दस वा द्वादस वा ति वृत्तं। एवं वचनं 
सन्धाय “वचनसिलिट्टुतायातिआदि वुत्तं। पादनखसिखाहि अकोपनवसेन सम्मा अधिसयितानि। उतुन्ति उण्हउतुं 
कायुस्मावसेन। तेनाह “उस्मीकतानी ति । भावितानीति कुक्कुटवासनाय वासितानि। 
सम्माअधिसयनादितिविधकिरियाकरणेन इमं अप्पमादं कत्वा। सोत्थिना अभिनिब्भिज्जितुन्ति अनन्तरायेन ततो 
निक्खमितुं । इदानि तमत्थं विवरन्तो “ते ही तिआदिमाह | सयम्पीति अण्डानि। परिणामन्ति परिपक्कं 
बहिनिकखमनयोग्गतं । 


तन्ति ओपम्मसम्पटिपादनं । एवन्ति इदानि वुच्चमानाकारेन। अत्थेनाति उपमेय्यत्थेन | संसन्दित्वा सम्मा योजेत्वा। 
सम्पयुत्तधम्मवसेन जाणस्स तिक्खादिभावो वेदितब्बो। जाणस्स हि सभावतो सतिनेपक्कतो च तिक्खभावो, समाधिवसेन 
सूरभावो, सद्भावसेन विप्पसन्नभावो, वीरियवसेन परिणामभावो। परिणामकालोति बलवविपस्सनाकालो । 
बङ्ितकालोति वुड्ानगामिनिविपस्सनाकालो । अनुलोमड्ठानस्स हि विपस्सना गहितगब्भा नाम तदा मग्गगब्भस्स गहितत्ता। 
तज्जातिकन्ति तस्स विपस्सनानुयोगस्स अनुरूपं । सत्थापि गाथाय अविज्जण्डकोसं पहरति भिन्दापेति। 


ओलम्बकसङ्कातन्ति ओलम्बकसुत्तसङ्घातं । पलन्ति तस्स सुत्तस्स नामं। धारेत्वाति दारूनं हेय्यादिजाननत्थं 
उपनेत्वा। दारूनं गण्डं हरतीति पलगण्डोति एतेन पलेन गण्डहारो “पलगण्डो”ति पच्छिमपदे उत्तरपदलोपेन निद्देसोति 
दस्सेति। गहणट्टानेति हत्थेन गहेतब्बट्टाने । सम्मदेव खेपीयन्ति एतेन कायदुच्चरितादीनीति सङ्घपो, तेन। विपस्सनं 
अनुयुञ्जन्तस्स पुग्गलस्सेव दिवसे दिवसे आसवानं परिक्खयो इध “विपस्सनायानिसंसो ति अधिप्पेतो । हेमन्तिकेन 
करणभूतेन। भुम्मत्थे वा एतं करणवचनं, हेमन्तिकेति अत्थो । पटिप्पस्सम्भन्तीति पटिप्पस्सद्भफलानि होन्ति। तेनाह 
““पूतिकानि भवन्ती” ति। 


महासमुद्दो विय सासनं सभावगम्भीरभावतो। नावा विय योगावचरो महोघुत्तरणतो। परियादानं वियाति परितो 
अपरिपूरणं विय । खज्जमानानन्ति सङ्घादन्तेन विय उदकेन खेपियमानानं बन्धनानं । तनुभावोति परियुट्ठानुप्पत्तिया 
असमत्थताय दुब्बलभावो | विपस्सनाजाणपीतिपामोज्जेहीति विपस्सनाञाणसमुट्टितेहि पीतिपामोज्जेहि। ओक्खायमाने 
पक्खायमानेति विविधपटिपत्तिया उकखायमाने पटिसङ्घानुपस्सनाय पक्खायमाने । दुब्बलता दीपिता “अप्पकसिरेनेव 
संयोजनानि पटिप्पस्सम्भन्ति, पूतिकानि भवन्तीति वुत्तत्ता। 


वासिजटसृत्तवण्णना निट्टिता । 
१०. अनिच्चसञ्ञासुत्तवण्णना 


१०२. भावेन्तस्साति विपस्सनाय मग्गं भावेन्तस्स उप्पन्नसञ्ञा | तेनाह -- “सब्ब कामरागं 

परियादियती”तिआदि। सन्तानेत्वाति कसनद्वानं सब्बसो वितनेत्वा पत्थरित्वा। किलेसाति उपक्किलेसप्पभेदा 
किलेसा । अनिच्चसञ्ञाञाणेनाति अनिच्चसञ्ञजासहगतेन जाणेन। 


लायनन्ति लायनं विय नयनं विय निच्छोटनं विय च अनिच्चसञ्ञाञाणं। इमिना अत्थेनाति इमिना यथावृत्तेन 
पाळिया अत्थेन, उपमा संसन्देतब्बाति एत्थ पब्बजलायको विय योगावचरो। लायनादिना तस्स तत्थ कतकिच्चताय 
परितुड्टि विय इमस्स किलेसे सब्बसो छिन्दित्वा फलसमापत्तिसुखेन कालस्स वीतिनामना। 


कूटं गच्छन्तीति पारिमन्तेन कूटं गच्छन्ति। कूटं पविसनभावेनाति कूटच्छिहं अग्गेन पविसनवसेन। समोसरित्वाति 
छिद्दे अनुपविसनवसेन च आहच्च अवट्टानेन च समोसरित्वा ठिता। कूटं विय अनिच्चसञ्ञा अनिच्चानुपस्सनावसेन 
अवट्ठानस्स मूलभावतो। गोपानसियो विय चतुभूमककुसला धम्मा अनिच्चसञ्ञजामूलकत्ता। कूटं अग्गं 
सब्बगोपानसीनं तथाअधिट्ठानस्स पधानकारणत्ता। अनिच्चसञ्ञा अग्गाति एत्थापि एसेव नयो । अनिच्चसञ्ञा 
लोकियाति इदं अनिच्चसञ्ञानुपस्सनं सन्धाय वुत्तं । अनिच्चानुपस्सनामुखेन अधिगत अरियमग्गे उप्पन्नसञ्ञा 
अनिच्चसञ्ञाति वत्तब्बतं लभतीति “अनिच्चसज्ञा, भिक्खवे, भाविता बहुलीकता सब्बं कामरागं परियादियती'तिआदि 
वुत्तं। तथा हि धम्मसङ्गहे (ध० स० ३५७, ३६०) “यस्मिं समये लोकुत्तरं सञ्जं भावेतीतिआदिना सञ्जापि उद्धटा | 
सब्बासु उपमासूति मूलसन्तानउपमादीसु पञ्चसु उपमासु | पुरिमाहीति कस्सकपब्बजलायनअम्बपिण्डिउपमाहि 
अनिच्चसञ्ञाय किच्चं वुत्तं मूलसन्तानकपदालनपब्बजलायनवण्टच्छेदनपदेसेन अनिच्चसञ्ञाय पटिपक्खपच्छेदनस्स 
दस्सितत्ता। पच्छिमाहि बलं दस्सितं पटिपकखातिभावस्स जोतितत्ता। 


अनिच्चसञ्ञासुत्तवण्णना निड्टिता। 
पुप्फवग्गवण्णना निड्टिता । 
मज्झिमपण्णासको समत्तो। 
११. अन्तवग्गो 
९. अन्तसृत्तवण्णना 


९०३. अञ्ञमञ्जं असंसट्टुभावेन एति गच्छतीति अन्तो, भागोति आह “अन्ताति कोट्ठासा ति । 
“सक्कायनिरोधन्तो'ति निरोधपच्चयस्स गहितत्ता वुत्तं “चतुसच्चवसेन पञ्चक्खन्धे योजेत्वा ति । अन्तोति...पे०... 
अज्झासयवसेन वुत्तं यथानुलोमदेसनत्ता सृत्तन्तदेसनाय। 


अन्तसुत्तवण्णना निट्टिता। 
२-३. दुक्खसुत्तादिवण्णना 
१०४-१०५. दुतियम्पीति अपि-सद्दो सम्पिण्डनत्थो। तेन न केवलं पठमसुत्तमेव, अथ खो दुतियम्पीति। 


ततियम्पि तथेवाति इमिना “पञ्चक्खन्धे चतुसच्चवसेन योजेत्वा"ति इदं उपसंहरति । 

दुक्खसुत्तादिवण्णना निट्टिता। 
४. परिञ्जेस्यसुत्तवण्णना 


१०६. परिञ्जेय्येति एत्थ तिस्सो परिञ्ञा जातपरिञ्ञा, तीरणपरिञ्ञा, पहानपरिञ्ञाति । तासु जातपरिञ्ञा यावदेव 
तीरणपरिञ्जत्था। तीरणपरिञ्ञा च यावदेव पहानपरिञ्ञत्थाति। तत्थ उक्कट्ठाय परिञ्ञाय किच्चदस्सनवसेन अत्थं 
दस्सेन्तो “परिञ्ञेय्येति परिजानितब्बे समतिक्कमितब्ब्रे ति, पहातब्बेति अत्थो। तेनाह भगवा - कतमा च, 
भिक्खवे, परिञ्जा? रागवखयो, दोसक्खयो, मोहक्खयो”ति, तस्मा समतिक्कमन्ति, समतिक्कन्तं पहानस्स उपायं। 
समतिक्कमित्वा ठितन्ति पजहित्वा ठितन्ति अयमेत्थ अत्थो। 


परिञ्ञेय्यसुत्तवण्णना निट्टिता। 

५-१०. समणसृत्तादिवण्णना 
१०७-११२. चत्तारि सच्चानि कथितानि अस्सादादीनं समुदयादीनञ्च देसितत्ता। 
किलेसप्पहानं कथितं रागप्पहानस्स जोतितत्ता। 

समणसुत्तादिवण्णना निट्टिता । 

अन्तवग्गवण्णना निट्टिता । 
१२. धम्मकथिकवग्गो 
१-२. अविज्जासुत्तादिवण्णना 


११३-११४. यावताति यस्मा । इमाय...पे०... समन्नागतोति “इदं दुक्खन्ति यथाभूतं नप्पजानाती 'तिआदिना नयेन 
वुत्ताय चतूसु अरियसच्चेसु अञ्ञाणसभावाय अविज्जाय सम्मोहेन समन्नागतो। एत्तावताति एत्तकेन कारणेन 
अविज्जागतो समङ्गीभूतेन उपगतो, अविज्जाय वा उपेतो नाम होति । 


दुतियेपीति विज्जासुत्ते। “विज्जावसेन देसना*ति अयमेव विसेसोति आह “एसेव नयो ति। 
अविज्जासुत्तादिवण्णना निट्टिता । 


३. धम्मकथिकसुत्तवण्णना 


११५. पठमेन धम्मकथिको कथितो “धम्मं देसेती''ति वृत्तत्ता। दुतियेन सेखभूमि कथिता “पटिपन्नो होती"ति 
वुत्तत्ता, ततियेन असेखभूमि कथिता “अनुपादाविमुत्तो होती" ति वुत्तत्ता। धम्मकथिकं पुच्छितेन भगवता । विसेसेत्वाति 
धम्मकथिकभावतो विसेसेत्वा उक्कंसेत्वा । द्वे भूमियोति सेक्खासेक्खभूमियो । 

धम्मकथिकसुत्तवण्णना निट्टिता । 
४. दुतियधम्मकथिकसुत्तवण्णना 
११६. तीणि विस्सज्जनानीति यथापुच्छं तीणि विस्सज्जनानि। 
दुतियधम्मकथिकसुत्तवण्णना निट्टिता । 
७-९. बन्धनसुत्तादिवण्णना 


११७-१२९. तीरं वुच्चति वटुं ओरिमतीरन्ति कत्वा । तेनाह “अथायं इतरा पजा, तीरमेवानुधावती 'ति (ध० प° 
८५)। पारं वुच्चति निब्बानं संसारस्स पारिमन्ति कत्वा। बद्धोति अनुसयप्पहानस्स अकतत्ता किलेसबन्धनेन बद्धो, 
सुक्कपक्खेपि दिड्टिसमनुपस्सनाय रूपादिबन्धनस्स पटिक्खेपमत्तमेव वुत्तं, न विमोकखन्ति अधिप्पायो। इमस्मिं सुत्ते 
वडुदुक्खं कथितन्ति “तीरदस्सी पारदस्सी, परिमृत्तो सो दुकखस्माति वदामीति आगतत्ता वट्टविवट्ं कथिकन्ति वत्तु 
सक्का। 


छट्टादीनि उत्तानत्थानेव हेट्ठा वुत्तनयत्ता। 
बन्धनसृत्तादिवण्णना निट्टिता। 
१०. सीलवन्तसुत्तवण्णना 


१२२. आबाधट्रेनाति आदितो उप्पत्तितो पट्ठाय बाधनट्टेन रुजनड्रेन। अन्तोदोसङ्रेनाति अब्भन्तरे एव दुस्सनट्रेन 
कुप्पनड्रेन। खणनद्वेनाति ससनड्रेन। दुक्खट्रेनाति दुकखमत्ता दुकखभावेन। दुक्खञ्हि लोके “अघ' न्ति वुच्चति अतिविय 
हननतो। विसभागं ...पे०... पच्चयट्रेनाति यथापवत्तमानानं धातादीनं विसभागभूतमहाभूतसमुद्ठानस्स आबाधस्स 
पच्चयभावेन। असकट्रेनाति अनत्तनियतो। पलुज्जनट्रेनाति पकारतो भिज्जनड्ठेन। सत्तसुञ्ञतट्टेनाति 
सत्तसङ्घातअत्तसुञ्जतड्टेन। अत्ताभावेनाति दिड्ि[तिकपरिकप्पितस्स अत्तनो अभावेन । सुञ्ञतो अनत्ततोति एत्थ 
“परतो”ति पदस्स सङ्गहो कातब्बो, तस्मा “द्वीहि अनत्तमनसिकारो ति वत्तब्बं। 


सीलवन्तसुत्तवण्णना निट्टिता। 
११. सुतवन्तसुत्तवण्णना 


९२३. तथा एकादसमेति एत्थ तथा-सद्देन “उत्तानमेवा”ति इदं आकडुति । इधाति एकादसमे । कम्मद्ठानस्स 
उग्गहधारणपरिचयमनसिकारवसेन पवत्तञाणं कम्मड्ठानसुतवसेन निप्फज्जनतो “सुत न्ति वृत्तं । 


सुतवन्तसुत्तवण्णना निट्टिता । 


१२-१३. कप्पसुत्तादिवण्णना 

१२४-१२५. राहुलोवादसदिसानीति राहुलोवादसुत्ते (म० नि० २.११३ आदयो) आगतसुत्तसदिसानि । 
कप्पसुत्तादिवण्णना निद्ठिता। 
धम्मकथिकवग्गवण्णना निड्टिता । 
१३. अविज्जावग्गो 
१-१०. समुदयधम्मसुत्तादिवण्णना 
१२६-१३५. इमस्मिन्ति अविज्जावग्गे। चतुसच्चमेव कथितं, तस्मा हेट्टा वुत्तनयत्ता उत्तानमेवाति अधिप्पायो। 
समुदयधम्मसुत्तादिवण्णना निट्टिता। 
अविज्जावग्गवण्णना निट्टिता। 
१४. कुक्कुळवग्गो 
९-१४. कुक्कुळसुत्तादिवण्णना 


१३६-१४९. अन्तो अग्गि महन्तो छारिकरासि, तत्थ उक्कुळविकुलतो अक्कमन्तं याव केसग्गं अनुदहताय कुच्छितं 
कुळन्ति कुक्कुळं, रूपवेदनादि पन ततोपि कञ्चि कालं अनुदहनतो महापरिळाहनद्ेन च कुक्कुळं वियाति कुक्कुळं। 
अनिच्चलक्खणादीनीति अनिच्चदुक्खानत्तलवखणानि। 


कुक्कुळसुत्तादिवण्णना निट्टिता । 
कुक्कुव्ठवग्गवण्णना निट्टिता । 
१५. दिट्टिवग्गो 
१-९. अज्झत्तसुत्तादिवण्णना 


१५०-१५८. पच्चयं कत्वाति अभिनिवेसपच्चयं कत्वा। आदिसद्देन मिच्छादिड्रिसक्कायदिट्टिअत्तानुदिडि 
सञ्जोजनाभिनिवेस-विनिबन्धअज्झोसानानि सङ्गण्हाति । तत्थ अभिनिवेसा तण्हामानदिडियो विनिबन्धा “काये 
अवीतरागो होती”तिआदिना (दी० नि० ३.३२०; म० नि० १.१८६) आगतचेतसोविनिबन्धा । अज्झोसानाति 
तण्हादिट्टिज्झोसानानि । सेसानि सुविञ्ञेय्यानेव । 


अज्झत्तसुत्तादिवण्णना निट्टिता । 


१०.आनन्दसुत्तवण्णना 

१५९. धरमानकालेति जीवमानकाले। पहानं अपस्सन्तोति थेरस्स किर भगवति पेमं अधिमत्तं । चित्तं 
गण्हिस्सामीति चित्तं आराधेस्सामि । गन्तब्बं होति, तस्मा सपलिबोधो । चित्तं सम्पह॑समानोति चित्तस्स विबोधनो। 
विमृत्ति...पे०... जातो आयतिं पटिवेधपच्चयत्ता, न पन तदा विसेसावहभावा निब्बेधभागियो। 


आनन्दसुत्तवण्णना निद्ठिता। 
दिट्ठिवग्गवण्णना निट्टिता । 
उपरिपण्णासको समत्तो। 
सारत्थप्पकासिनिया संयुत्तनिकाय-अट्टुकथाय 


खन्धसंयुत्तवण्णनाय लीनत्थप्पकासना समत्ता। 


२. राधसंयृत्त 
९. पठमवग्गो 
९. मारसुत्तवण्णना 


१६०. मारसदह्दोयं भावसाधनोति दस्सेन्तो “मारो वा अस्साति मरणं वा भवेय्या”ति आह । मारेताति मरितब्बो 
मारं मरणं एतब्बोति आह “मारेतब्बो ति । अनुपादानिब्बानत्थाति फलविमुत्तिसङ्घाता अरहतो अरहन्तता नाम यावदेव 
अनुपादानिब्बानत्था । निब्बानब्भन्तरेति अनुपादानिब्बानाधिगमस्स अब्भन्तरे ततो ओरमेव इदं मग्गं ब्रह्मचरियं वुस्सति, 
न ततो परं। अस्साति ब्रह्मचरियस्स । 


मारसुत्तवण्णना निड्टिता। 
२-१०. सत्तसुत्तादिवण्णना 


९६१-१६९. लग्गपुच्छाति लग्गनस्स बज्झनस्स पुच्छा । यदि रूपादीसु सत्तत्ता सत्तो, खीणासवा कथं सत्ताति? 
सत्तभूतपुब्बाति कत्वा । कीळाविगमन्ति कोळाय अपनयनं ओरमणं । यन्तरज्जु विय भवपबन्धस्स नयनतो भवरज्जूति 
तण्हा वुत्ता। 


सत्तसुत्तादिवण्णना निद्ठिता। 
पठमवग्गवण्णना निड्टिता। 
२. दुतियवग्गो 


९-९२. मारसृत्तादिवण्णना 

९७०-१८९. रूपादिविनिमुत्तं मरणं नाम नत्थि रूपादीनंयेव विभवे मरणसमञ्ञाति। मरणधम्मो विनासभावो। 
मारसुत्तादिवण्णना निट्टिता । 
दुतियवग्गवण्णना निट्टिता । 
३-४. आयाचनवग्गादि 
१-११. मारादिसुत्तएकादसकवण्णना 


१८२-२०५. सुखुमं कारणं उपट्टाति, तेनेस थेरो पटिभानेय्यकानं एतदग्गे ठपितो। 
विमुत्तिपरिपाचनीयधम्मवसेनेव, न पटिवेधावहभावेन । 


मारादिसुत्तएकादसकवण्णना निट्टिता | 
आयाचनवग्गादिवण्णना निठ्ठिता । 
सारत्थप्पकासिनिया संयुत्तनिकाय-अट्टुकथाय 


राधसंयुत्तवण्णनाय लीनत्थप्पकासना समत्ता। 


३. दिद्ठिसंयुत्तं 
१. सोतापत्तिवग्गो 


१. वातसुत्तवण्णना 


२०६. न एते वाताति ये इमे रुक्खसाखादिभञ्जनकरा, एते सत्तकायत्ता वाता नाम न होन्ति। ते हि निच्चा धुवा 
सस्सता। तेनाह “बातो पना तिआदि । तेन सत्तसु कायेसु चतुत्थं कायमाह रुक्खसाखादिभञ्जनको एसो वातलेसो 
नाम, वातसदिसोति अत्थो। एसिकत्थम्भो वियाति इमिना निच्चलभावमेव दस्सेति, पब्बतकूटं वियाति इमिना पन 
सस्सतिसमंवापि। अयज्हि वायु कायस्स निच्चतं अभिनिविस्स ठितो “मा च अनिच्चता परो होतू”ति न बाता वायन्तीति 
बाधति। एस नयो नदियो सन्दन्तीतिआदीसु | उदकं पनाति दुतियं कायं सन्धायाह | गब्भो पन न निक्खमति 
कूटट्टादिभावेनेब तस्स लब्भनतो। नेव ते उदेन्ति यथा वाता, एवं तिट्टनतो लोकस्स पन तथा मतिमत्तन्ति अधिप्पायो | 


वातसुत्तवण्णना निट्टिता । 
२-४. एतंममसुत्तादिवण्णना 


२०७-२०९. दिटुटुं रूपायतनं चक्खुना दटुब्बतो । सुतं सद्दायतनं सोतेन सोतब्बतो । मुतं गन्धायतनादि तिविधं 
सम्पत्तगाहीहि घानादीहि पत्वा गहेतब्बतो। अवसेसानि चक्खादीनि सत्तायतनानि विज्ञातं नाम केवलं मनोविज्ञाणेन 

विजानितब्बतो। पत्तन्ति अनुप्पत्तं, यं किञ्चि पापुणितब्बं परियेसित्वा गवेसित्वा सम्पत्तन्ति अनुप्पत्तं। परियेसितन्ति 
परियिटुं। चित्तेन अनुसञ्चरितन्ति मनसा चिन्तितं। “पत्तं परियेसित'न्ति एतस्मिं पदद्वये चतुक्कं सम्भवतीति तं दस्सेत्वा 
तस्स वसेन पत्तपरियेसितपदानि, ततो मनसा अनुविचरितञ्च नीहरित्वा दस्सेतुं “लोकस्मिं ही तिआदि वुत्तं । तत्थ 
परियेसित्वा पत्तं नाम परियेसनाय परिग्गाहभावतो | परियेसितं नाम केवलं परियेसितमेवाति कत्वा परियेसित्वा पत्तस्स 
मनुस्सानुविचरितस्स वुत्तत्ता। पठमविकण्पे सङ्करो अत्थीति असङ्करतो च दस्सेतुं “अथ वा. तिआदि वुत्तं । सब्बन्ति 
विञ्ञातादि । तञ्हि मनोविञ्ञाणेन गहितत्ता मनसा अनुविचरितं नाम न दिटुँ सुतं मृतं । 


एतंममसृत्तादिवण्णना निड्टिता। 
५. नत्थिदिन्नसुत्तवण्णना 


२१०. दिन्नन्ति देय्यधम्मसीसेन दानं वुत्तन्ति आह “दिन्नस्स फलाभावं सन्धाया ति, दिन्नं पन अन्नादिवत्थुं कथं 
पटिक्खिपन्ति। एस नयो “यिट्टुं हुतन्ति एत्थापि। महायागोति सब्बसाधारणं महादानं । पहेणकसक्कारोति पाहुनकानं 
कातब्बसक्कारो। फलन्ति आनिसंसफलं निस्सन्दफलञ्च। विपाकोति सदिसफलं । परलोके ठितस्स अयं लोको 
नत्थीति परलोके ठितस्स कम्मुना लद्भब्बो अयं लोको न होति। इधलोके ठितस्सपि परलोको नत्थीति इधलोके ठितस्स 
कम्मुना लद्भब्बो परलोको न होति। तत्थ कारणमाह - “सब्बे तत्थ तत्थेव उच्छिज्जन्ती”ति। इमे सत्ता यत्थ यत्थ भवे 
योनिआदीसु च ठिता, तत्थ तत्थेव उच्छिज्जन्ति निरुदयविनासवसेन नस्सन्ति। फलाभाववसेनाति मातापितूसु 
सम्मापटिपत्तिमिच्छापटिपत्तीनं फलस्स अभाववसेन “नत्थि माता, नत्थि पिता “ति वदन्ति, न मातापितूनं, नापि तेसु इदानि 
करियमानसक्कारासक्कारानं अभाववसेन तेसं लोकपच्चक्खत्ता। पुब्बुळकस्स विय इमेसं सत्तानं उप्पादो नाम केवलो, न 
भवतो चवित्वा आगमनपुब्बकोति दस्सनत्थं “नत्थि सत्ता ओपपातिका' “ति वुत्तन्ति आह -- “चवित्वा उप्पज्जनकसत्ता 
नाम नत्थी ति। समणेन नाम याथावतो जानन्तेन कस्सचि अकथेत्वा सञ्जतेन भवितब्बं, अञ्जथा आहोपुरिसिका नाम 
सिया | किञ्हि परो परस्स करिस्सति, तथा च अत्तनो सम्पादनस्स कस्सचि अवस्सयो एव न सिया तत्थ तत्थेव 
उच्छिज्जनतोति आह “ये इमञ्च...पे०... पवेदेन्ती ति । 


चतूसु महाभूतेसु नियुत्तोति चातुमहाभूतिको । यथा पन मत्तिकाय निब्बत्तं भाजनं मत्तिकामयं, एवमयं चतूहि 
महाभूतेहि निब्बत्तोति आह “चतुमहाभूतमयो ति । अज्झत्तिका पथवीधातूति सत्तसन्तानगता पथवीधातु । बाहिर 
पथवीधातुन्ति बहिद्धा महापथविं। अनुयातीति तस्स अनुरूपभावेन याति उपेति। उपगच्छतीति पुब्बे बाहिरपथवीकायतो 
तदेकदेसभूता पथवी आगन्त्वा अज्झत्तिकभावप्पत्तिया सत्तभावेन सण्ठिता इदानि घटादिपथवी विय तमेव 
बाहिरपथवीकायं उपेति उपगच्छति, सब्बसो तेन निब्बरिसेसतं एकोभावमेव गच्छतीति अत्थो। आपादीसुपि एसेव नयोति 
एत्थ पज्जुन्नेन महासमुद्दतो गहितआपो विय वस्सोदकभावेन पुनपि महासमुद्दं, सूरियरंसितो गहितइन्दग्गिसङ्घाततेजो विय 
पुनपि सूरियरंसि, महावायुखन्धतो निग्गतमहावायो विय तमेव वायुखन्धं उपेति उपगच्छतीति दिट्ठिगतिको सयमेव अत्तनो 
वादं भिन्दति । उम्मत्तकपच्छिसदिसञ्हि दिट्विगतिकदस्सनं । मनच्छट्वानि इन्द्रियानि आकासं पक्खन्दन्ति तेसं 
विसयभावा विसयापीति वदति | विसयिग्गहणेन हि विसया गहिता एव होन्तीति | गुणागुणपदानीति गुणदोसकोड्डासा। 
सरीरमेव पदानीति अधिप्पेतं सरीरेन तंतंकिरियाय पज्जितब्बतो। दब्बन्ति मुय्हन्तीति दत्तू, मूळ्हपुग्गला । तेहि दत्तूहि 
बालमनुस्सेहि पञ्ञत्तं। 


नत्थिदिन्नसुत्तवण्णना निट्टिता। 

६. करोतोसुत्तवण्णना 


२११. सहत्था करोन्तस्साति सहत्थेन करोन्तस्स। निस्सग्गियथावरादयोपि इध सहत्थकरणेनेव सङ्गहिता। 
हत्थादीनीति हत्थपादकण्णनासादीनि। पचनं दहनं विबाधनन्ति आह “दण्डेन पीढेन्तस्सा ति । पपञ्चसूदनियं 
“तज्जेन्तस्स चाति अत्थो वुत्तो, इध पन सुमङ्गलविलासिनियं विय तज्जनं परिभासनं दण्डेनेव सङ्गहेत्वा “दण्डेन 
पीळेन्तस्स"इच्चेव वुत्तं। सोकं सयं करोन्तस्साति परस्स सोककारणं सयं करोन्तस्स, सोकं वा उप्पादेन्तस्स। परेहि 
अत्तनो वचनकरेहि | सयम्पि फन्दतोति परस्स विबाधनप्पयोगेन सयम्पि फन्दतो। अतिपातयतोति पदं सुद्भकत्तुअत्थे 
हेतुकत्तुअत्थे च वत्ततीति आह - “हनन्तस्सपि हनापेन्तस्सपी ति । कारणवसेनाति कारापनवसेन । 


घरस्स भित्ति अन्तो च बहि च सन्धिता हुत्वा ठिताव घरसन्धि। किञ्चिपि असेसेत्वा निरवसेसो लोपो निल्लोपो । 
एकागारे नियुत्तो विलोपो एकागारिको । परितो सब्बसो पन्थे हननं परिपन्थो। पापं न करीयति पुब्बे असतो उप्पदेतुं 
असक्कुणेय्यत्ता, तस्मा नत्थि पापं। यदि एवं कथं सत्ता पापे पवत्तन्तीति आह “सत्ता पन करोमाति एवंसञ्जिनो 
होन्ती”ति एवं किरस्स होति इमेसञ्हि सत्तानं हिंसादिकिरिया न अत्तानं फुसति तस्स निच्चताय निब्बिकारत्ता, सरीरं पन 
अचेतनं कट्टकलिङ्गरूपमं, तस्मिं विकोपितेपि न किञ्चि पापन्ति। खुरनेमिनाति निसितखुरमयनेमिना, खुरसदिसनेमिनाति 
अत्थो। 


गङ्गाय दक्खिणा दिसा अप्पतिरूपदेसो, उत्तरदिसा पतिरूपदेसोति अधिप्पायेन “दक्खिणञ्चेपी”तिआदि वृत्तन्ति 
आह “दक्खिणतीरे मनुस्सा कक्खळा”तिआदि। महायागन्ति महाविजितयञ्ञसदिसं महायागं | उपोसथकम्मेनाति 
उपोसथकम्मेन च। च-सहो हेत्थ लुत्तनिद्दिट्टी । दमसद्दो हि इन्द्रियसंवरस्स उपोसथसीलस्स च वाचको इधाधिप्पेतो। केचि 
पन ““उपोसथकम्मेना”ति इदं इन्द्रियदमनस्स विसेसनं, तस्मा “उपोसथकम्मभूतेन इन्द्रियदमेना”ति अत्थं वदन्ति। 
सीलसंयमेनाति सीलसंवरेन। सच्चवचनेनाति सच्चवाचाय। तस्सा विसुं वचनं लोके गरुतरपुञ्जसम्मतभावतो। यथा हि 
पापधम्मेसु मुसावादो गरु, एवं पुञ्जधम्मेसु सच्चवाचा। तेनाह भगवा - “एकं धम्मं अतीतस्सा"तिआदि (इतिवु० २५) । 
पवत्तीति यो करोतीति वुच्चति, तस्स सन्ताने फलस्स निब्बत्तिया पच्चयभावेन पवत्ति । सब्बथाति “करोतो”तिआदिना 
वृत्तेन सब्बप्पकारेन किरियमेव पटिक्खिपन्ति। 


करोतोसुत्तवण्णना निड्टिता। 
७. हेतुसुत्तवण्णना 


२१२. उभयेनाति हेतुपच्चयपटिसेधवचनेन । संकिलेसपच्चयन्ति संकिलिसनस्स मलीनभावस्स कारणं । 
विसुद्धिपच्चयन्ति संकिलेसतो विसुद्धिया वोदानस्स कारणं । नत्थि बलन्ति सत्तानं 
दिटुधम्मिकसम्परायिकनिब्बानसम्पत्तिआवहं बलं नाम किञ्चि नत्थि। तेनाह “यम्ही तिआदि । निदस्सनमत्तञ्चेतं, 
संकिलेसिकम्पि चायं पटिक्खिपतेव। अञ्ञमञ्ञवेबचनानीति तस्सा तस्सा किरियाय उस्सन्नट्ठेन बलं, 
सूरवीरभावावहट्ठेन वीरियं, तमेव दळहग्गाहभावतो पोरिसं धुरं बहन्तेन पवत्तेतब्बतो पुरिसथामो, परं परं ठानं 
अक्कमनप्पवत्तिया पुरिसपरक्कमोति वुत्तोति वेदितब्बं । 


सत्वयोगतो, रूपादीसु वा सत्तताय सत्ता, पाणनतो अस्सासनपस्सासनवसेन पवत्तिया पाणा, ते पन सो 

एकिन्द्रियादिवसेन विभजित्वा वदतीति आह ““एकिन्द्रियो'तिआदि। अण्डकोसादीसु भवनतो भूताति वुच्चन्तीति 
आह “अण्ड...पे०... वदन्ती ति। जीवनतो पाणं धारेन्ता विय बडुनतो जीवाति सालियवादिके वदन्ति । नत्थि एतेसं 
संकिलेसविसुद्धीसु वसोति अवसा । नत्थि तेसं बलं वीरियन्ति अबला अवीरिया। नियतताति 
अच्छेज्जसृत्ताबुताभेज्जमणिनो विय नियतप्पवत्तिताय गतिजातिबन्धापवग्गवसेन नियमो । तत्थ तत्थ गमनन्ति छन्नं 
अभिजातीनं वसेन तासु तासु गतीसु उपगमनं । समवायेन समागमो सङ्गति। सभावोयेवाति यथा कण्टकस्स तिक्खता, 
कपित्थफलानं परिमण्डलता, मिगपक्खीनं विचित्ताकारता, एवं सब्बस्सपि लोकस्स हेतुपच्चयेहि विना तथा तथा परिणामो, 
अयं सभावो एव अकित्तिमो एव। तेनाह “येन ही“ तिआदि | छळभिजातियो परतो वित्थारीयन्ति। सुखञ्च दुक्खञ्च 
पटिसंवेदेन्तीति वदन्ता अदुक्खमसुखभूभि सब्बेन सब्बं न जानन्तीति उल्लिङ्गेन्तो “अञ्ञा सुखदुक्खभूमि नत्थीति 
दस्सेन्ती ति आह। 


हेतुसृत्तबण्णना निट्टिता । 
८-१०. महादिद्विसुत्तादिवण्णना 


२१३-२१५. अकताति समेन वा विसमेन वा केनचि हेतुना न कता एव । केनचि कतं करणं विधानं नत्थि एतेसन्ति 
अकतविधाना । पदद्वयेनपि लोके केनचि हेतुपच्चयेन नेसं अभिनिब्बत्तिताभावं दस्सेति। इद्धियापि न निम्मिताति 
कस्सचि इद्धिमतो देवस्स ब्रह्मुनो वा इद्धियापि न निम्मिता। अनिम्मिताति वा कस्सचि अनिम्मापका । अजनकाति एतेन 
पथवीकायादीनं रूपादिजनकभावं पटिक्खिपति । रूपसद्दादयो हि पथवीकायादीहि अप्पटिबद्धवुत्तिकाति तस्स लद्धि। यथा 
पब्बतकूटं केनचि अनिब्बत्तितं कस्सचि च अनिब्बत्तकं, एवमेतेपीति आह “कूटट्ठा ति । यमिदं “बीजादितो अङ्कुरादि 
जायती' “ति वुच्चति, तञ्च विज्जमानमेव ततो निक्खमति, नाविज्जमानं, अञ्ञथा यतो कुतोचि यस्स कस्सचि उप्पत्ति 
सियाति अधिप्पायो । ठिताति निब्बिकारभावेन ठिता। न चलन्तीति न विकारं आपज्जन्ति। विकाराभावेन हि तेसं सत्तन्नं 
कायानं एसिकड्टायिठ्टितता । अनिञ्जनञ्च अत्तनो पकतिया अवट्टानमेव। तेनाह “न विपरिणमन्ती ति। 
अविपरिणामधम्मत्ता एव च ने अञ्ञमञ्जं न ब्याबाधेन्ति। सति हि विकारं आपादेतब्बताय ब्याबाधकतापि सिया, तथा 
अनुग्गहेतब्बताय अनुग्गाहकताति तदभावं दस्सेतुं पाळियं “नाल न्तिआदि वृत्तं। पथवी एव कायेकदेसत्ता पथविकायो । 
जीवसत्तमानं कायानं निच्चताय निब्बिकाराभावतो न हन्तब्बता, न घाटेतब्बता चाति नेव कोचि हन्ता घातेता वा । तेनाह 
““सत्तन्नन्त्वेवा'तिआदि। यदि कोचि हन्ता नत्थि, कथं सत्थप्पहारोति आह “यथा मुग्गरासिआदीसू'तिआदि । केवलं 
सञ्ञामत्तमेव होति, न घातनादि, परमत्थतो सत्तन्नन्त्वेव कायानं अविकोपनीयभावतोति अधिप्पायो। 


पमुखयोनीनन्ति मनुस्सतिरच्छानादीसु खत्तियब्राह्मणादिसीहब्यग्घादिवसेन पधानयोनीनं । सट्टिसतानि छसहस्सानि। 
“पञ्च च कम्मुनो सतानी”ति पदस्स अत्थदस्सनं “पञ्च कम्मसतानि चा”ति। एसेव नयोति इमिना “केवलं 
तक्कमत्तेन निरत्थकदिट्टि दीपेती”ति इममेव अत्थं अतिदिसति। एत्थ च तक्कमत्तकेनाति इमिना यस्मा तक्किका 
निरङ्कुसताय परिकप्पनस्स यं किञ्चि अत्तनो परिकप्पितं सारतो मञ्जमाना तथेव अभिनिविस्स तक्कदिट्टिगाहं गण्हन्ति, 
तस्मा न तेसं दिट्टिवत्थूसु विञ्जूहि विचारणा कातब्बाति दस्सेति। केचीति उत्तरविहारवासिनो । ते हि “पञ्च कम्मानीति 
चकखुसोतघानजिव्हाकाया, इमानि पञ्चिन्द्रियानि “पञ्च कम्मानीति पञ्ञापेन्ती "ति वदन्ति। कम्मन्ति लद्धीति 
ओळारिकभावतो परिपुण्णकम्मन्ति लद्भि। मनोकम्मं अनोळारिकत्ता उपड्कम्मन्ति लद्धीति योजना । “द्वासड्टिपटिपदा"ति 
वत्तब्बे सभावनिरुत्ति अजानन्ता “द्वद्रिपटिपदा”ति वदन्ति। एकस्मिं कप्पेति एकस्मिं महाकप्पे। तत्थापि च 

विवट्टड्ायिसञ्जिते एकस्मिं असङ्ख्येय्यकष्पे। 


उरब्भे हन्तीति ओरब्भिका। एवं सूकरिकादयो वेदितब्बा । लुद्दाति अञ्जेपि ये केचि मागविकनेसादादयो, ते 
पापकम्मपसुतताय कण्हाभिजातीति वदन्ति। भिक्खूति बुद्धसासने भिक्खू । ते किर “सच्छन्दरागा परिभुञ्जन्ती ति 
अधिप्पायेन चतूसु पच्चयेसु कण्टके पक्खिपित्वा खादन्तीति वदन्ति। कस्माति चे? यस्मा ते पणीतपणीते पच्चये 
पटिसेवन्तीति तस्स मिच्छागाहो । जायलद्भेपि पच्चये परिभुञ्जमाना आजीवकसमयस्स विलोमगाहिताय पच्चयेसु कण्टके 
पक्खिपित्वा खादन्ति नामाति वदन्तीति अपरे | एके पब्बजिता, ये विसेसतो अत्तकिलमथानुयोगमनुयुत्ता। तथा हि ते 
कण्टके वत्तन्ता विय होन्तीति कण्टकवुत्तिकाति वुत्ता । ठत्वा भुञ्जननहानपटिक्खेपादिवतसमायोगेन पण्डरतरा। 
अचेलकसावकाति आजीवकसावके वदति । ते किर आजीवकसमये आजीवकलद्भिया दळहगाहिताय निगण्ठेहिपि 
पण्डरतरा। नन्दादयो किर तथारूपं आजीवकपटिपत्ति उक्कंसं पापेत्वा ठिता, तस्मा निगण्ठेहि आजीवकसावकेहि च 
पण्डरतरा वुत्ता। परमसुक्काभिजातीति अयं तेसं लद्धि। 


पुरिसभूमियोति पधानपुग्गलेन निद्देसो । इत्थीनम्पेता भूमियो इच्छन्तेव। भिक्खु च पन्नकोतिआदि तेसं पाळि एव | 
तत्थ पन्नकोति भिकखाय विचरणको, तेसं वा पटिपत्तिया पटिपन्नको। जिनोति जिण्णो जरावसेन हीनधातुको, अत्तनो वा 
पटिपत्तिया पटिपकखे जिनित्वा ठितो। सो किर तथाभूतो धम्मम्पि कस्सचि न कथेति। तेनाह “न किञ्चि आहा”ति। 
निद्ठुहनादिविप्पकारे केनचि कतेपि खमनवसेन न किञ्चि वदतीति वदन्ति । अलाभिन्ति “सो न कुम्भिमुखा 
पटिग्गण्हाती”तिआदिना (दी० नि० १.३९४) नयेन वुत्तअलाभहेतुसमायोगेन अलाभि। ततो एव जिघच्छादुब्बल्यपरेतताय 
सयनपरायणं समणं पन्नभूमीति वदन्ति। 


आजीववुत्तिसतानीति सत्तानं आजीवभूतानि जीविकावुत्तिसतानि। पसुग्गहणेन एळकजाति गहिता, मिगग्गहणेन 
रुरुगवयादिसब्बमिगजाति। बहू देवाति चातुमहाराजिकादिब्रह्मकायिकादिवसेन तेसं अन्तरभेदवसेन बहू देवा। तत्थ 
चातुमहाराजिकानं एकच्चे अन्तरभेदा महासमयसुत्तवसेन (दी० नि० २.३३१ आदयो) दीपेतब्बा । मनुस्सापि अनन्ताति 
दीपदेसकुलवंसाजीवादिविभागेन मनुस्सापि अनन्तभेदा। पिसाचा एव पेसाचा, ते महन्तमहन्ता अजगरपेतादयो । 
छहनन्तदहमन्दाकिनियो कुळीरमुचलिन्दनामेन वदन्ति। 


पबुटाति सब्बगण्ठिका | पण्डितोपि...पे०... उद्ध न गच्छति। कस्मा? सत्तानं संसरणकालस्स नियतभावतो। 


अपरिपक्कं संसरणनिमित्तं सीलादिना परिपाचेति नाम सीघंयेव विसुद्धिप्पत्तिया। परिपक्क कम्मं फुस्स फुस्स 
पत्वा पत्वा काले परिपक्कभावापादनेन ब्यन्ती करोति नाम। सुत्तगुळेति सुत्तवड्टियं । निब्बेठियमानमेव पलेतीति 
उपमाय सत्तानं संसारो अनुक्कमेन खीयतेव, न तस्स वड्टीति दस्सेति परिच्छिन्नरूपत्ता । निब्बेठियमानमेव सुत्तगुळं 
गच्छतीति वुच्चति । तञ्च खो सुत्तपमाणेन, सुत्ते पन असति कुतो गच्छति सुत्तगुळं । तेनाह -- “सुत्ते खीणे न 
गच्छती””ति। तत्थेव तिद्ठति सृत्तपरियन्तन्ति अधिप्पायो। कालवसेनाति अत्तनि वेठेत्वा ठितं सुखदुक्खं यथावुत्तस्स 
कालस्स वसेन निब्बेठियमानो बालो च पण्डितो च पलेति गच्छति, नातिक्कमति संसारं । 


महादिट्टिसृत्तादिवण्णना निट्टिता | 


११-१८. अन्तवासुत्तादिवण्णना 

२१६-२२३. एकतो वड्ितनिमित्तन्ति एकपस्सेन वड्टितं कसिणनिमित्तं । गाहेनाति लाभी झानचक्खुना पस्सित्वा 
गहणेन। तक्केनाति न लाभी तक्कमत्तेन। उप्पन्नदिट्टीति “लोको” ति उप्पन्नदिद्ठि | सब्बतो वड्रितन्ति समन्ततो 
अप्पमाणकसिणनिमित्तं। एकमेवाति “एकमेव वत्थू'ति उप्पन्नदिट्टि। अट्टारस वेय्याकरणानीति 
वेय्याकरणलक्खणप्पत्तानि अट्टारस सृत्तानि। एकं गमनन्ति एकं वेय्याकरणगमनं । 


अन्तवासुत्तादिवण्णना निट्ठिता । 
२. दुतियगमनादिवग्गवण्णना 


२२४-३०९. दुक्खवसेन वुत्तन्ति “इति खो, भिक्खवे, दुक्खे सति दुक्खं उपादाया'तिआदिदुक्खवसेन वृत्तं । 
तादिसमेव दुतियं वेय्याकरणगमनं । तेनाह “तत्रापि अट्टारसेव वेय्याकरणानीति। तेहीति “रूपी अत्ता 
होती”तिआदिनयपवत्तेहि वेय्याकरणेहि सद्भि । तन्ति दुतियं गमनं । 


आरम्मणमेवाति कसिणसङ्घातं आरम्मणमेव। तक्किसद्देन सुद्धतक्किकानं गहणं दटुब्बं । 


अनिच्चदुक्खवसेनाति “यदनिच्चं, तं दुक्खं, तस्मिं सति तदुपादाय एवं दिट्टि उप्पज्जती'ति 
बुत्तअनिच्चदुक्खवसेनाति। तेहियेवाति दुतिये पेय्याले वुत्तप्पकारेहियेव। तिपरिवड्टबसेनाति तेहियेव छब्बीसतिया सुत्तेहि 
चतुत्थपेय्याले तिपरिबट्टवसेन वुत्तोति योजना। 


दुतियगमनादिवग्गवण्णना निट्टिता । 
सारत्थप्पकासिनिया संयुत्तनिकाय-अट्टुकथाय 


दिट्टिसंयुत्तवण्णनाय लीनत्थप्पकासना समत्ता। 


४. ओक्कन्तसंयुत्त 
१-१०. चक्खुसुत्तादिवण्णना 


३०२-३११. सद्भाधिमोक्खन्ति सद्दहनवसेन पवत्तं अधिमोक्खं, न सन्निट्ठानमत्तवसेन पवत्तं अधिमोक्खं । दस्सनम्पि 
सम्मत्तं, तंसिज्ञानवसेन पवत्तनियामो सम्मत्तनियामो, अरियमग्गो। अनन्तरायतं दीपेति कप्पविनासपटिभागेन 
पवत्तत्ता। तथा चाह “तेनेवाहा”तिआदि। कप्पसीसेन भाजनलोकं वदति। सो हि उड़य्हति, न कप्पो, उड्डय्हनवेलाति 
झायनवेला। ठितो कप्पो ठितकप्पो, सो अस्स अत्थीति ठितकप्पी, कप्पं ठपेतुं समत्थोति अत्थो। ओलोकनन्ति 
सच्चाभिसमयसङ्घातं दस्सनं । खमन्ति सहन्ति, जायन्तीति अत्थो। 


चकखुसुत्तादिवण्णना निट्टिता । 


ओक्कन्तसंयुत्तवण्णना निट्टिता । 

५. उप्पादसंयुत्तवण्णना 
३१२-३२१. सब्बं पाकटमेव अपुब्बस्स अभावतो। 


उप्पादसंयुत्तवण्णना निट्टिता। 


६. किलेससंयुत्तवण्णना 


३२२-३३१. एसोति चक्खुस्मिं छन्दरागो। उपेच्च किलेसेतीति उपक्किलेसो। चित्तस्साति सामञ्जवचनं 
अनिच्छन्तो चोदको “कतरचित्तस्सा ति आह। इतरो कामं उपतापनमलीनभावकरणवसेन उपक्किलेसो लोकुत्तरस्स 
नत्थि, विबाधनट्ठो पन अत्थेव उप्पत्तिनिवारणतोति अधिप्पायेनाह “चतुभूमकचित्तस्सा ति । चोदको 
“तेभूमका तिआदिना अत्तनो अधिप्पायं विवरति, इतरो “उप्पत्तिनिवारणतोतिआदिना। 
अरियफलपटिप्पस्सद्भिपहानवसेन पवत्तिया सब्बसंकिलेसतो निक्खन्तत्ता नेक्खम्मं, मग्गनिब्बानानं पन नेक्खम्मभावो 
उक्कंसतो गहितो एवाति आह “नेक्खम्मनिन्नन्ति नवलोकृत्तरधम्मनिन्न''न्ति। अभिजानित्वाति अभिमुखभावेन 
जानित्वा। सच्छिकातब्बेसूति पच्चकखकातब्बेसु । छळभिञ्ञाधम्मेसूति अरियमग्गसम्मयुत्तधम्मेसु । 


किलेससंयुत्तबण्णना निट्टिता। 
७. सारिपुत्तसंयुत्तं 
१-९. विवेकजसृत्तादिवण्णना 


३३२-३४०. न एवं होतीति एत्थ “अहं समापज्जामी”ति वा, “अहं समापन्नो^ति वा मा होतु तदा 
तादिसाभोगाभावतो। “अहं वुड्टितो"ति पन कस्मा न होतीति? सब्बथापि न होत्वेव अहङ्कारस्स सब्बसो पहीनत्ता। 


विवेकजसृत्तादिवण्णना निड्टिता। 
१०. सूचिमुखीसुत्तवण्णना 


३४१. तस्मिं बचने पटिक्खित्तेति - अधोमुखो भुञ्जसी"ति परिब्बाजिकाय वुत्तवचने - “न ख्वाहं भगिनीति 
पटिक्खित्ते। वादन्ति दोसं । उब्भमुखोति उपरिमुखो । पुरत्थिमादिका चतस्सो दिसा। दक्खिणपुरत्थिमादिका चतस्सो 
विदिसा । 


आरामआरामवत्थुआदीसु भूमिपरिकम्मबीजाभिसङ्करणादिपटिसंयुत्ता विज्जा वत्थुविज्जा, तस्सा पन 
मिच्छाजीवभावं दस्सेतु “तेस न्तिआदि वुत्तं । तेसं तेसं अत्तनो पच्चयदायकानं । तत्थ तत्थ गमनन्ति तेसं 
सासनहरणवसेन तं तं गामन्तरदेसन्तरं । एवमारोचेसीति अत्तुक्कंसनपरवम्भनरहितं कण्णसुखं पेमनीयं हदयङ्गमं थेरस्स 
धम्मकथं सुत्वा पसन्नमानसा एवं “धम्मिकं समणा सक्यपुत्तिया”तिआदिना सासनस्स गुणसंकित्तनवाचं कुलानं 
आरोचेसि । 

सूचिमुखीसुत्तवण्णना निट्टिता | 
सारिपुत्तसंयुत्तवण्णना निट्टिता । 
८. नागसंयुत्त 
१. सुद्धिकसुत्तवण्णना 


३४२. अण्डजाति अण्डे जाता | वत्थिकोसेति वत्थिकोससञ्जिते जरायुपुटे जाता। संसेदेति संसिन्ने किलिन्नट्टाने 
उप्पन्ना। उपपतित्वा वियाति कुतोचिपि अवपतित्वा विय निब्बत्ता । पुग्गलानन्ति तथा विनेतब्बपुग्गलानं । 


सुद्धिकसुत्तवण्णना निट्टिता | 
२-५०. पणीततरसुत्तादिवण्णना 


३४३-३९१. विस्सट्टुकायाति “ये चम्मेन वा रुधिरेन वा अट्टिना वा अत्थिका, ते सब्बं गण्हन्तू*"ति तत्थ 
निरपेक्खचित्तताय अधिट्डितसीलताय परिच्चत्तसरीरा। दुविधकारिनोति “कालेन कुसलं, कालेन अकुसल''न्ति एवं 
कुसलाकुसलकारिनो । सह ब्ययति पवत्ततीति सहब्यो, सहचारो। तस्स भावो सहब्यता, तं सहब्यतं। अदनीयतो अन्नं। 
खादनीयतो खज्जं। पातब्बतो पानं | निवसनीयतो वत्थं। निवसितब्बं निवासनं। परिवरितब्बं पावुरणं । यान्ति तेनाति 
यानं, उपाहनादियानानि। आदिसद्देन वय्हसिविकादीनं सङ्गहो। छत्तम्पि परिस्सयातपदुक्खपरिरक्खणेन मग्गगमनसाधनन्ति 
कत्वा “छत्तुपाहन''न्तिआदि वुत्तं । तेन वुत्तं “यं किञ्चि गमनपच्चय'न्ति। पत्थनं कत्वा...पे०... तत्थ निब्बत्तन्ति 
चम्पेय्यनागराजा वियाति दटुब्बं । 


पणीततरसुत्तादिवण्णना निट्टिता। 


नागसंयुत्तवण्णना निड्टिता। 
९. सुपण्णसंयुत्तवण्णना 


३९२-४३७. पत्तानन्ति उभोसु पकखेसु पत्तानं। बण्णवन्ततायाति अतिसयेन विचित्तवण्णताय। अतिसयत्थो हि 
अयं बन्त-सद्दो। पुरिमनयेनाति नागसंयुत्ते पठमसुत्ते वुत्तनयेन । उद्धरन्तीति समुद्दतो उद्भरन्ति, पथवन्तरपब्बतन्तरतो पन 
तेसं उद्धरणं दुक्करमेव। पणीततरेति बलेन पणीततरे, बलवन्तेति अत्थो। अनुद्धरणीयनागाति आनुभावमहन्तताय च 
वसनट्वानविदुग्गताय च उद्धरितुं असक्कुणेय्या नागा । ते “सत्तविधा"ति वत्वा सरूपतो वसनट्ठानतो च दस्सेन्तो 
“कम्बलस्सतरा तिआदिमाह। तत्थ कम्बलस्सतरा धतरट्टाति इमे जातिवसेन वुत्ता। सत्तसीदन्तरवासिनोति 
सत्तविधसीदसमुद्दवासिनो । पथविट्टकाति पथवन्तरवासिनो, तथा पब्बतट्टुका । ते च विमानवासिनो। ते नागे कोचि 
सुपण्णो उद्धरितुं न सक्कोतीति सम्बन्धो। सेसन्ति “कायेन द्रयकारिनो 'तिआदीसु यं वत्तब्बं, तं सब्बं नागसंयृत्ते 
वुत्तनयमेव, तत्थ च वृत्तनयेनेव अत्थो वेदितब्बोति अधिप्पायो। 

सुपण्णसंयुत्तबण्णना निट्टिता। 


१०. गन्धब्बकायसंयुत्तवण्णना 


४३८-५४९. मूलगन्धादिभेदं गन्धं अवन्ति अपयुञ्जन्तीति गन्धब्बा, तेसं कायो समूहो गन्धब्बकायो, 
गन्धब्बदेवनिकायो। चातुमहाराजिकेसु एकियाव ते दडुब्बा, तप्परियापन्नताय तत्थ वा नियृत्ताति गन्धब्बकायिका । तेसं 
तेसं रुक्खगच्छलतानं मूलं पटिच्च पवत्तो गन्धो मूलगन्धो, तस्मिं मूलगन्धे। अधिवत्थाति मूलगन्धं अधिट्ठाय, अभिभुय्य 
वा वसन्ता । एस नयो सेसेसुपि। तं निस्सायाति तं मूलगन्धं रुक्खं पच्चयं कत्वा निब्बत्ता। न केवलं तत्थ गन्धो एव, 
मूलमेव वा तेसं पच्चयोति दस्सेन्तो “सो ही”तिआदिमाह। उपकण्पतीति निवासड्डानभावेन विनियुञ्जति। गन्धगन्धेति 
गन्धानं गन्धसमुदाये। मूलादिगन्धानं गन्धेति मूलादिगतअवयवगन्धानं गन्धे, तिमूलादिगतसमुदायभूतेति अत्थो। पुब्बे हि 
““मूलगन्धेतिआदिना रुक्खानं अवयवगन्धो गहितो, इध पन सब्बसो गहितत्ता समुदायगन्धो वेदितब्बो। तेनाह “यस्स हि 
रुक्खस्सा”तिआदि। सोति सो सब्बो मूलादिगतो गन्धो गन्धसमुदायो इध गन्धगन्धो नाम तस्स गन्धस्स गन्धेति तस्स 
समुदायगन्धस्स तथाभूते गन्धे । सरिक्खं सदिसं पटिदानं एतिस्साति सरिक्खदान, पत्थना। यथाधिप्पेतफलानि 
सरिकखदानत्ताव अधिप्पेतफलं देन्तु, असरिक्खदानं कथन्ति? तम्पि देतियेव पुञ्ञस्स सब्बकामददत्ताति आह 
“असरिक्खदानम्पी तिआदि। 


गन्धब्बकायसंयुत्तवण्णना निट्टिता । 


१९. वलाहकसंयुत्तवण्णना 


५५०-६०६. लोकं वालेन्ता संवरन्ता छादेन्ता अहन्ति परियेसन्तीति वलाहा, देवपुत्ता तेसं समूहो 
वलाहकदेवकायोति आह “वलाहककायिका 'तिआदि | सीतकरणवलाहकाति सीतहरणवलाहका । सेसपदेसूति 
उण्हवलाहकादिपदेसु । एसेव नयोति “उण्हकरणवलाहका तिआदिना अत्थो वेदितब्बो । चित्तट्डपनन्ति सीतं होतू”ति 
एवं चित्तस्स उप्पादनं | वस्सानेति वस्सकाले | उतुसमुट्ठानमेवाति पाकतिकसीतमेवाति अत्थो । उण्हेपीति उण्हकाले । 
अब्भमण्डपोति मण्डपसदिसअब्भपटलवितानमाह | अब्भं उप्पज्जतीति तहं तहं पटलं उद्टहति। अब्भेयेवाति अब्भकाले 
एव, वस्सानेति अत्थो। अतिअब्भन्ति सतपटलसहस्सपटलं हुत्वा अब्भुट्ठानं । चित्तवेसाखमासेसूति वसन्तकालं 
सन्धायाह। तदा हि विद्धो विगतवलाहको देवो भवितुं युत्तो । उत्तरदक्खिणादीति आदि-सद्देन पच्छिमवातादि सङ्गण्हाति। 
पकतिवातोति पकतिया सभावेन वायनकवातो । तं उतुसमुट्रानमेवाति आहारूपजीवीनं सत्तानं 
साधारणकम्मूपनिस्सयउतुसमुद्ठानमेव। एस नयो उतुसमुड्ठानसीतुण्हवातेसुपि । तम्पि हि आहारूपजीवीनं सत्तानं 
साधारणकम्मूपनिस्सयमेवाति। 


गीतन्ति मेघगीतं । सच्चकिरियायाति तादिसानं पुरिसविसेसानं सच्चाधिट्ठानेन। इद्धिबलेनाति इद्भिमन्तानं 
इद्धि आनुभावेन | विनासमेघेनाति कप्पविनासकमेघेन। अञ्जेनपि कण्हपापिकसत्तानं पापकम्मपच्चया 
उप्पन्नविनासमेघेन बुड्ेन सो सो देसो विनस्सतेव। 


वलाहकसंयुत्तवण्णना निट्टिता । 

९२. वच्छगोत्तसंयुत्तवण्णना 


६०७-६६१२. अञ्ञाणाति अञ्ञाणहेतु, सच्चपटिच्छादकसम्मोहहेतूति अत्थो। अट्टुकथायं पन इममेव अत्थं 
हेतुअत्थेन करणवचनेन दस्सेतुं “अञ्ञाणेना ति वुत्तं । सब्बानीति “अञ्ञाणा अदस्सना अनभिसमया"तिआदीनि 
पदानि एकादससु सुत्तेसु आगतानि, पञ्चपञ्ञास वेय्याकरणानि वृत्तानि सृत्तेसु पञ्चन्नं खन्धानं वसेन वेय्याकरणस्स 
आगतत्ता। 


वच्छगोत्तसंयुत्तबण्णना निट्टिता । 


१३. झानसंयुत्त 
१. समाधिमूलकसमापत्तिसुत्तवण्णना 


६६२. समाधिकुसलोति समाधिस्मि कुसलो । तयिदं समाधिकोसल्लत्त सह झानङ्गयोगेन चतुब्बिधो झानसमाधि, 
तस्मा तं तं विभागं जानन्तस्स सिद्धं होतीति आह -- “पठमं झान न्तिआदि । तत्थ वितक्कविचारपीतिसुखेकग्गतावसेन 
पठमं पञ्चङ्गिकं, पीतिसुखेकग्गतावसेन दुतियं तिवङ्गिकं, सुखेकग्गतावसेन ततियं दुवङ्गिकं, उपेक्खेकग्गतावसेन चतुत्थं 
दुवज्ञिकमेवाति एवं तस्मिं तस्मिं झाने तंतंअज्ञानं ववत्थाने कुसलो। समापत्तिकुसलोति समापज्जने कुसलो । हासेत्वाति 
तोसेत्वा। कल्लं कत्वाति समाधानस्स पटिपक्खधम्मानं दूरीकरणेन सहकारीकारणञ्च समाधानेन समापज्जने चित्तं 
समत्थं कत्वा । सेसपदानीति सेसा तयो कोट्ठासा । ततियादीसु नयेसु अकुसलोपि झानत्थाय पटिपन्नत्ता “झायीतेवा”ति 
वुत्तो। 


समाधिमूलकसमापत्तिसुत्तवण्णना निट्टिता । 
२-५५. समाधिमूलकठितिसुत्तादिवण्णना 


६६३-७१६. दुतियादिसुत्तेसु ठितिकुसलोति एत्थ अन्तोगधहेतुअत्थो ठिति-सद्दो, तस्मिञ्च पन कुसलोति अत्थोति 
आह - “झानं ठपेतु अकुसलो ति । सत्तटुअच्छरामत्तन्ति सत्तटुअच्छरामत्तं खणं झानं ठपेतुँ न सक्कोति 
अधिट्ठानवसीभावस्स अनिप्फादितत्ता । यथापरिच्छेदेन कालेन बुद्ठातुं न सक्कोति वुद्ठानवसीभावस्स अनिप्फादितत्ता । 
कल्लं जातं अस्साति कल्लितं, तस्मिं कल्लिते कल्लितभावेन कसिणारम्मणेसु “इदं नाम असुकस्सा”ति विसयवसेन 
समापज्जितुं असक्कोन्तो न समाधिस्मि आरम्मणकुसलो। न समाधिस्मि गोचरकुसलोति समाधिस्मिं निप्फादितब्बे 
तस्स गोचरे कम्मट्ठानसञ्जिते पवत्तिट्ठाने भिक्खाचारगोचरे च सतिसम्पजञ्ञविरहितो अकुसलो। केचि पन 
“कम्मट्टानगोचरो पठमज्झानादिकं, “एवं समापज्जितब्बं, एवं बहुलीकातब्ब'न्ति अजानन्तो तत्थ अकुसलो नामा”ति 
वदन्ति। कम्मट्टाने अभिनीहरितुन्ति कम्मट्ठानं विसेसभागियताय अभिनीहरितुं अकुसलो। सक्कच्चकारीति चित्तीकारी। 
सातच्चकारीति नियतकारी। समाधिस्स उपकारकधम्माति अप्पनाकोसल्ला । समापत्तिआदीहीति आदि-सद्देन 
सक्कच्चकारिपदादीनंयेव सङ्गहो दड॒ब्बो चतुक्कानं वुत्तत्ता। तेनाह “योजेत्वा चतुक्का वुत्ता ति । लोकियज्झानवसेनेव 
कथितं “समाधिकुसलो''तिआदिना नयेन देसनाय पवत्तत्ता। न हि लोकुत्तरधम्मेसु अकोसल्लं नाम लब्भति। यदि 
अकोसल्लं, न कुसलसद्देन विसेसितब्बता सियाति । 

समाधिमूलकठितिसुत्तादिवण्णना निड्िता | 
झानसंयुत्तवण्णना निट्टिता । 
निट्टिता च सारत्थप्पकासिनिया 


संयुत्तनिकाय- अट्ठकथाय खन्धवग्गवण्णना। 

